തെരഞ്ഞെടുപ്പ് കമ്മിഷനെ മറികടക്കാന് കുറുക്കുവഴി; വൈദ്യുതി ബോര്‍ഡില് ഉയര്‍ന്ന തസ്തികകളില് മുന്‍കൂര് പ്രമോഷന് • Suprabhaatham\nതെരഞ്ഞെടുപ്പ് കമ്മിഷനെ മറികടക്കാന് കുറുക്കുവഴി; വൈദ്യുതി ബോര്‍ഡില് ഉയര്‍ന്ന തസ്തികകളില് മുന്‍കൂര് പ്രമോഷന്\nFebruary 22, 2021 | 9:13 am IST\nതൊടുപുഴ: വൈദ്യുതി ബോര്‍ഡില് കീഴ്‌വഴക്കം ലംഘിച്ച് ഉയര്‍ന്ന തസ്തികകളില് മുന്‍കൂര് പ്രമോഷനും നിയമന ഉത്തരവും. തെരഞ്ഞെടുപ്പ് കമ്മിഷനെ മറികടക്കാനാണ് ചീഫ് എന്‍ജിനീയര്, ഡെപ്യൂട്ടി ചീഫ് എന്‍ജിനീയര് തസ്തികകളില് ഒഴിവ് വരുന്നതിന് മുന്‍പെ തിടുക്കപ്പെട്ട് പ്രമോഷനും നിയമനവും നല്‍കി ഉത്തരവിറക്കിയത്. തെരഞ്ഞെടുപ്പ് പ്രഖ്യാപനത്തിനു ശേഷം ഉയര്‍ന്ന തസ്തികകളില് ഒഴിവുണ്ടായാല് തെരഞ്ഞെടുപ്പ് കമ്മിഷന്റെ അനുമതിയോടെ നിയമനം നടത്താറാണ് പതിവ്. ഈ കീഴ്‌വഴക്കമാണ് എല്ലാ സര്‍ക്കാര് വകുപ്പുകളും പിന്തുടരുന്നത്. ഇതിനു വിരുദ്ധമാണ് കെ.എസ്.ഇ.ബി നടപടിയെന്ന് ആക്ഷേപമുയര്‍ന്നിട്ടുണ്ട്.\nഇലക്ട്രിക്കല് വിഭാഗത്തില് മൂന്ന് ഡെപ്യൂട്ടി സി.ഇ മാരെ സി.ഇ മാരായും ഒന്‍പത് എക്‌സി. എന്‍ജിനീയര്‍മാരെ ഡെപ്യൂട്ടി സി.ഇ മാരായും പ്രമോട്ട് ചെയ്തു നിയമനം നല്‍കി വെള്ളിയാഴ്ചയാണ് ഉത്തരവിറക്കിയത്. നിലവില് ഈ സ്ഥാനങ്ങളില് ഇരിക്കുന്നവരില് അഞ്ച് പേര് ഏപ്രില് 30 നും നാല് പേര് മാര്‍ച്ച് 31 നും ഒരാള് ഏപ്രില് ഒന്നിനും ഒരാള് മാര്‍ച്ച് ഒന്നിനുമാണ് വിരമിക്കുന്നത്. ഒരു ഡെപ്യൂട്ടി സി.ഇ തസ്തികയില് ഒഴിവ് വരുന്നത് പ്രമോഷനിലൂടെയാണ്.\nഡെപ്യൂട്ടി സി.ഇ മാരായ ആര്. മോസസ് രാജകുമാര്, പി.ബി സിദ്ധാര്‍ത്ഥന്, ബി.വി മോഹനകുമാര് എന്നിവരെയാണ് സി.ഇ മാരായി പ്രമോട്ട് ചെയ്തത്. ഇവരെ യഥാക്രമം കേരള സ്റ്റേറ്റ് ഇന്‍ഫര്‍മേഷന് ടെക്‌നോളജി ഇന്‍ഫ്രാസ്ട്രക്ചര് ലിമിറ്റഡ്, ഡിസ്ട്രിബ്യൂഷന് സി.ഇ – കണ്ണൂര്, സി.ഇ (ഐ.ടി ആന്‍ഡ് സി.ആര്) എന്നീ തസ്തികകളിലാണ് നിയമിച്ചിരിക്കുന്നത്. എസ്. മിനി, വി.വി രാജീവ്, സോഫിയ വിന്‍സെന്റ്, ഇ.പി ഷാഹുല്, എസ്.ആര് സന്തോഷ്, കെ.ഡി മനോജ്, ഇ.ജെ ആനി ജോബ്, വി.വി സുനില്‍കുമാര്, ജോസഫ് പി. വര്‍ഗീസ് എന്നിവരെയാണ് ഡെപ്യൂട്ടി സി.ഇ മാരായി പ്രമോട്ട് ചെയ്തത്. ഇവരെ നിയമിച്ചിരിക്കുന്നത് യഥാക്രമം ഇലക്ട്രിക്കല് സര്‍ക്കിള് – തൃശൂര്, ട്രാന്‍സ്മിഷന് സി.ഇ ഓഫിസ് – കോഴിക്കോട്, സി.ജി.ആര്.എഫ്- കോഴിക്കോട്, ജനറേഷന് സര്‍ക്കിള്- തൃശൂര്, ഇലക്ട്രിക്കല് സര്‍ക്കിള്- ആലപ്പുഴ, ട്രാന്‍സ്മിഷന് സര്‍ക്കിള്- തൃശൂര്, സി.ജി.ആര്.എഫ്- എറണാകുളം, സിസ്റ്റം ഓപറേഷന് സര്‍ക്കിള്- കണ്ണൂര്, ഇലക്ട്രിക്കല് സര്‍ക്കിള്- വടകര എന്നീ തസ്തികകളിലാണ്.


ആന്റണി തൊഴിലാളിയല്ല, അന്നു മുതൽ അയാൾ മുതലാളിയാണ് !\nക്ലാപ്സ് – ഉണ്ണി കെ. വാരിയർ May 05, 2021 08:24 AM IST\nസാധാരണ മേയ് ദിനാശംസ രണ്ടാം ദിവസം തീരേണ്ടതാണ്. എന്നാൽ ഇപ്പോഴും ചുറ്റിത്തിരിഞ്ഞുകൊണ്ടിരിക്കുന്നൊരു മേയ് ദിനാശംസയുണ്ട്. ആന്റണി പെരുമ്പാവൂരിനേയും മോഹൻലാലിനേയും കുറിച്ചുള്ളതാണത്.‘മുതലാളിയേക്കൊണ്ടു പണിയെടുപ്പിച്ചു കോടീശ്വരനായ ലോകത്തിലെ ഏക തൊഴിലാളി’ എന്നു ആന്റണിയെ വിശേഷിപ്പിക്കുന്ന ആശംസയാണിത്. അടുത്ത കാലത്തൊന്നും മലയാളി ഇതുപോലൊരു മേയ് ദിനാശംസ ഫോർവേഡു ചെയ്തു സന്തോഷിച്ചു കാണില്ല. ആന്റണിയും ഇതു കണ്ടു ചിരിച്ചു കാണും.\nഒരാൾ പൊളിഞ്ഞു കാണുന്നതിൽ മലയാളി മനസിനു വല്ലാത്തൊരു സന്തോഷമുണ്ട്. സാധാരണ കശുവണ്ടി മുതലാളിയിൽനിന്നു സ്വന്തം കഠിനാധ്വാനംകൊണ്ടു രാജ്യത്തെ കോർപറേറ്റുകളെ വിറപ്പിച്ച ബിസ്ക്കറ്റ് രാജാവു രാജൻ പിള്ള മരിച്ചപ്പോൾ നാം സന്തോഷത്തോടെ വായിച്ചതു രാജൻ പിള്ളയുടെ സാമ്രാജ്യം തകരാൻ പോകുന്ന കഥയാണ്. എം.എ.യൂസഫലി കൊച്ചിയിൽ ലുലുമാളുണ്ടാക്കിയപ്പോൾ നാം അവിടെ വന്ന നിക്ഷേപത്തിനു പകരം ചർച്ച ചെയ്യതു യൂസഫലി തോടിന്റെ അരികു കയ്യേറിയെന്ന വാർത്തയാണ്. ഏതെങ്കിലും സായിപ്പു കോവളം ലീലാ ഹോട്ടൽ വാങ്ങിയിരുന്നെങ്കിൽ നാം അതു കാണാൻ ക്യൂ നിന്നേനെ. അതു മലയാളിയായ രവി പിള്ള വാങ്ങിയതോടെ നാം കൊട്ടാരത്തിന്റെ വേരു തേടിപ്പോയി. ആന്റണിയുടെ കാര്യത്തിലും ഇതേ മനസുള്ളതുകൊണ്ടാണതു സന്തോഷത്തോടെ ഫോർവേഡ് ചെയ്യുന്നത്.\nഈ സന്ദേശമുണ്ടാക്കിയതൊരു കലാകാരന്റെ മനസല്ല എന്നുറപ്പാണ്. റിപ്പറിന്റെ അതേ മനസുള്ള ഒരു ക്രിമിനൽ മനസാണ്. ആന്റണി തൊഴിലാളിയാണെന്ന് ആരാണു പറയുന്നത്. നരസിംഹം എന്ന സിനിമ റീലീസ് ചെയ്തു മാറ്റ്നി കഴിഞ്ഞതോടെ ഈ മനുഷ്യൻ മുതലാളിയായിട്ടുണ്ട്. അതായത് പണം ഇറക്കി പണം വാരാൻ അറിയാവുന്നൊരു നല്ല കച്ചവടക്കാർ. സ്വന്തം പറമ്പിൽ ലക്ഷം തേങ്ങയുണ്ടായിട്ടു അതു പറച്ചു നിലത്തിച്ചു തേങ്ങാകച്ചവടക്കാരനെ കാത്തിരുന്നു ജീവിതം തുലയ്ക്കുന്ന കർഷകനല്ല ആന്റണി. അങ്ങനെയിട്ടാൽ തേങ്ങ കൊട്ടത്തേങ്ങയാകുമെന്നറിയാവുന്നൊരു കച്ചവടക്കാരനാണ്. കൃത്യസമയത്തു കൊപ്രയും ആട്ടി വെളിച്ചെണ്ണയും ചകിരിയും ചിരട്ടയും വിൽക്കാനറിയാവുന്നൊരു കച്ചവടക്കാരൻ. മോഹൻലാൽ എന്നതൊരു ഉൽപ്പന്നാണെന്നു തിരിച്ചറിഞ്ഞ ആന്റണി അതിനെയൊരു ബ്രാൻഡാക്കി ഉയർത്തി. രാജ്യത്തു അമിതാബ് ബച്ചനു ശേഷം ഇതുപോലെ ബ്രാൻഡായ ആദ്യ സിനിമാക്കാരനാണു ലാൽ. അതുണ്ടാക്കിയത് ആന്റണിതന്നെയാണ്. രാജ്യത്തെ പല സൂപ്പർ സ്റ്റാറുകളും വേണ്ടത്ര വിൽക്കപ്പെടാതെ പോയതും ഇതുപോലെ കട്ടയ്ക്കു കൂടെ നിൽക്കാൻ കച്ചവട ബുദ്ധിയുള്ളവർ ഇല്ലാത്തതുകൊണ്ടാണ്. ലോകത്തെ എന്റർടെയ്മെന്റ് ഇന്റസ്ട്രിയിൽ ഇതു തികച്ചും സാധാരണമാണ്. അവരതു ബിസിനസ് സ്കൂളിൽപോയി പഠിച്ചവരെക്കൊണ്ടു നടത്തിപ്പിക്കുന്നു, ആന്റണിയതു സ്വന്തം തലകൊണ്ടു നിർവഹിക്കുന്നു എന്നു മാത്രം.\nഈ കഷ്്ടകാലത്ത് ദൃശ്യം –2എന്ന സിനിമ 8 കോടികൊണ്ട് ഉണ്ടാക്കി 30കോടിക്കു ആമസോണിനു വിൽക്കാൻ ചില്ലറ കഴിവു പോരാ. രാജ്യത്തു വെറും 70 തിയറ്ററിൽ മാത്രം സിനിമ റിലീസ് ചെയ്യാൻ ബലമുള്ളൊരു ഭാഷയാണു മലയാളം. 1000 തിയറ്ററിൽ റിലീസ് ചെയ്യുന്ന തെലുങ്കും 3000 തിയറ്ററിൽ റിലീസ് ചെയ്യുന്ന ഹിന്ദിയുമെല്ലാം ഇതേ രാജ്യത്തുള്ളവതന്നെയാണ്. അവർക്കൊന്നും ഇതിനു കഴിഞ്ഞില്ല. ഈ സിനിമയുടെ കച്ചവടം ആമസോണിന്റെ ലോക റാങ്കിങ് പട്ടികയിൽ വരുന്നതിനു ഇടയാക്കിയതു ആന്റണിയെന്ന കച്ചവടക്കാരന്റെ മനസാണ്. കൊറോണ പിടിച്ചു എല്ലാവരു പേടിച്ചിരിക്കുമ്പോൾ ‘ആന്റണി പേടിക്കരുതെന്നും നമുക്ക് കാലത്തു ജീവിക്കുന്നതിനേക്കുറിച്ച് ആലോചിക്കാമെന്നും’ മോഹൻലാൽ പറയുമ്പോൾ അതൊരു തീപ്പൊരിയാക്കി സ്വന്തം വഴി കണ്ടെത്തിയ മനുഷ്യൻ.\nആന്റണി മോഹൻലാലിനെ പണിക്കുവിട്ടു സമ്പാദിക്കുകയായിരുന്നില്ല. ആന്റണി രാവും പകലും ഉറങ്ങാതെ മോഹൻലാലിനെ കൂടുതൽ കൂടുതൽ പേരിലേക്ക് എത്തിക്കാൻ ആലോചിക്കുകയും ഓടുകയുമായിരുന്നു. എം.എ.യൂസഫലിയായാലും ബിൽ ഗെയ്റ്റ്സായാലും ചെയ്യുന്നത് ഇതുതന്നെയാണ്. ഈ മനുഷ്യന്റെ കഠിനാധ്വനമാണു മലയാള സിനിമയിലേക്കു കോടികളുടെ നിക്ഷേപം കൊണ്ടുവന്നത്. 80 കോടി രൂപയ്ക്കു മരയ്ക്കാറും 100 കോടി രൂപയ്ക്കു ബറോസും ഉണ്ടാക്കുന്നത് ഈ മനുഷ്യനാണ്. സംസ്ഥാനത്തെ ഐടി പാർക്കുകളിൽ ഈ നിക്ഷേപവുമായി ഏതെങ്കിലും മാർവാടി വന്നാൽ നാം മടിക്കുത്ത് അഴിച്ചിട്ടു തൊഴുതു ‘മൊയ്‌ലാളീ’ എന്നു വിളിക്കും. വലിയ വാർത്തയാക്കും. ഏതു മലയാള സിനിമയുടേയും 40% വരെ പല തരത്തിലുള്ള നികുതിയാണെന്നു നാം മറക്കരുത്. രാജ്യത്തു ഏറ്റവും ഉയർന്ന നികുതി കൊടുക്കുന്നത് ഇവിടെയാണ്.\nആന്റണിയെ മുതലാളിയെന്നു വിളിച്ചാലും തൊഴിലാളിയെന്നു വിളിച്ചാലും ഡ്രൈവറെന്നു വിളിച്ചാലും പ്രത്യേകിച്ചു മറുപടിയൊന്നും പറയാൻ സാധ്യതയില്ല. അയാൾ അയാളുടെ ജോലി ചെയ്തു മിണ്ടാതിരിക്കും. മലയാള സിനിമയിൽ ഇതുപോലെ കൃത്യമായി പ്രതിഫലം ലൈറ്റ്ബോയ്ക്ക്‌വരെ കൊടുക്കുന്നവരു കുറവായിരിക്കും. നല്ല പ്രതിഫലം കൊടുത്തു നല്ല പണിക്കാരെ കൊണ്ടു വന്നു ജോലി ചെയ്യിപ്പിക്കുന്നൊരു നല്ല കച്ചവടക്കാരൻ. അയാളെ പരിഹസിക്കുന്നതിനു മുൻപു സ്വയം കണ്ണാടി നോക്കി ചോദിക്കുക, എവിടെയോ ഒരു അസൂയയില്ലേ. ആരും മോഹിക്കുന്നൊരു മുതലിനെ ഇങ്ങനെ ചേർത്തു പിടിച്ചു നടക്കുന്നവനോടു തോന്നുന്നൊരു അസൂയ. മോഹൻലാൽ പറഞ്ഞൊരു വാചകം കൂടി ഇതോടൊപ്പം കൂട്ടിവായിക്കാം. ‘ആന്റണി എനിക്കു സഹോദരനെപ്പോലെയല്ല, സഹോദരൻതന്നെയാണ്. മരണംവരെയും എന്തു സംഭവിച്ചാലും അതു അതുപോലെത്തന്നെയാകും. ’


Ragging Ividey by Gee Malayil | റാഗിങ് ഇവിടെ: ജീ മലയിൽ എഴുതിയ നോവൽ മുപ്പത്തിയഞ്ചാം ഭാഗം - MarunadanMalayali.com\nOctober 02, 2016 | 09:48 AM IST | Permalink\n''എന്താടാ പാമ്പേ, നീ എനിക്കിട്ടും കൊത്താൻ തുടങ്ങിയോ?''\nതീപ്പൊരിയെന്ന സാങ്കേതിക നാമമുള്ള ഒന്നാം വർഷ വിദ്യാർത്ഥിയായ സാബു കോപത്തോടെ ഹോസ്റ്റലിന്റെ മുമ്പിലുള്ള പോർട്ടിക്കോയിലേക്കുപാഞ്ഞു വന്ന് ജയരാജിന്റെ നേരേ കൈ ചൂണ്ടിക്കൊണ്ടു തട്ടിക്കയറാൻ തുടങ്ങി.\nഅന്നു വൈകുന്നേരം വിനോദും തമ്പാനും ജയരാജും അവിടെ നാട്ടുവിശേഷങ്ങൾ പറഞ്ഞിരിക്കുകയായിരുന്നു. വളരെ ഉച്ചത്തിലും ദേഷ്യത്തോടെയും സാബു തട്ടിക്കയറിയത്എന്തിനെന്നു അവിടെയിരുന്ന ആർക്കും പിടി കിട്ടിയില്ല.\n''എന്തു പറ്റി?'' ജയരാജ് ഒന്നുമറിയാത്തവനെപ്പോലെ അവനോടു ശാന്തമായി തിരക്കി.\n''എന്റെ കൂടെ നടന്ന് എന്റേതെല്ലാം തിന്നിട്ട് എന്നെ നാണം കെടുത്തുന്നോടാ. എന്നെച്ചേർത്ത് നീ എന്തെല്ലാം തോന്ന്യാസമാണെടാ പറഞ്ഞു നടക്കുന്നെ.എന്റെ ചെലവിൽ നിനക്ക് ആളാവണം......ല്ലേടാചെറ്റനായേ....?'' ഒറ്റശ്വാസത്തിൽ തുടർച്ചയായി സംസാരിച്ചുകൊണ്ടു സാബു പൊട്ടിത്തെറിക്കുമ്പോൾ ജയരാജ് ചോദിച്ചു.\n''എന്താ, എന്തു പറഞ്ഞെന്നാ? നീ കാര്യം പറ.''\n''നിനക്കറിയില്ല? നീ എന്നെക്കുറിച്ച് എന്തെല്ലാമാണു പറഞ്ഞു നടക്കുന്നതെന്ന് നിനക്കറിയില്ല?''\nജയരാജ് അതിനുത്തരം പറയാനാവാതെ നില്ക്കുമ്പോൾ സാബുവിന്റെ കണ്ണുകളിൽ നിന്നും ക്രോധാഗ്നി പടരുന്നതു പോലെ തോന്നി.\nസ്റ്റഡിലീവു തുടങ്ങിയിട്ടു രണ്ടാഴ്ച കഴിഞ്ഞിരുന്നു.ഹോസ്റ്റലിൽ പഠനം തകൃതിയായി നടക്കുന്നു. രാവും പകലും വിദ്യാർത്ഥികൾ അടച്ചിട്ട മുറികളിലിരുന്നാണു പഠിത്തം. ഹോസ്റ്റലിൽഎപ്പോഴുംപൂർണ്ണ നിശ്ശബ്ദത നിറഞ്ഞു നില്ക്കുന്നതായി തോന്നും.\nപഠിച്ചു ക്ഷീണിച്ചു അവശരാകുമ്പോൾ ചില വിദ്യാർത്ഥികൾ ഉറക്കെ കിടന്നലറുന്നതു കേൾക്കാമെന്നതൊഴിച്ചാൽ. അപ്പോൾ അതിനു തുടര്ച്ച യായിഎല്ലാ മുറികളിൽ നിന്നും അട്ടഹാസങ്ങളും അലർച്ചകളും പട്ടികുരകളും ഓലിയിടലും ഉയരും. ആ സമയം പത്തു മിനിറ്റോളം ഹോസ്റ്റൽ വീണ്ടും ശബ്ദായമാനമാകും. അല്ലാത്ത സമയങ്ങളിൽ ഹോസ്റ്റൽ തികച്ചും ശബ്ദരഹിതം.\nപോർട്ടിക്കോയിലെ ബഹളം കേട്ട്പ്രദീപും അവിടെയെത്തി.\nപ്രദീപ്‌ചോദിച്ചു. ''എന്താ... എന്താ ഒരു ബഹളം കേട്ടത്?''\nഅതു ശ്രദ്ധിക്കാതെജയരാജ് ഉരുവിട്ടു.''ആരോട് എന്തു പറഞ്ഞെന്നാ?''\n''നിനക്കറിയില്ലെങ്കിൽ പറഞ്ഞു തരാം. എന്താ? നീ എന്നെക്കുറിച്ചു തോന്ന്യാസം പറഞ്ഞ ആ ഹരിയെയും ജോബിയെയും നീ തന്നെ പോയി വിളിച്ചോണ്ടു വാടാ...........അവരുടെ മുമ്പിൽ വച്ചു തന്നെ പറഞ്ഞു തരാം. ചെല്ലെടാ...ചെന്നു വിളിച്ചോണ്ടു വാടാ.''\nസാബു ജയരാജിനെ തള്ളാൻ അവന്റെ നേരേ കൈ പൊക്കിക്കൊണ്ടു ചെന്നു.\nജയരാജ് സാബുവിനെ ശാന്തനാക്കാൻ പറഞ്ഞു. ''ഞാൻ നിനക്കെതിരെ ഒന്നും പറഞ്ഞിട്ടില്ല, സാബൂ.നീ ഇങ്ങനെ ചൂടാവാതെ. ഒന്നുമല്ലേൽ നമ്മൾഎത്ര ദിവസം ഒന്നിച്ചു കിടന്നുറങ്ങിയവരാ.''\n''അതേടാ.നിന്നെപ്പോലൊരു നാറിയെ എന്റെ തോളിൽ കയ്യിട്ടു നടക്കാൻ അനുവദിച്ചതും എന്റെ കട്ടിലിൽ വന്നു കിടന്നപ്പോൾ ഓടിക്കാതിരുന്നതും ആണോടാ ഞാൻ കാണിച്ച തെറ്റ്? അതിനു ഞാനിത്രേം കേക്കണോടാ?അതും സ്വപ്നത്തിൽ പോലും അറിഞ്ഞിട്ടില്ലാത്ത കാര്യം. ഞാനെന്നെങ്കിലും നിന്റെ മുറിയിലോ നിന്റെ കട്ടിലിലോ വന്നു കിടന്നിട്ടുണ്ടോടാ? വെറുതെയങ്ങു പറഞ്ഞു നടന്നാൽ ഏതു കള്ളോം സത്യമാണെന്നു മറ്റുള്ളവർ കരുതും. നീയും അതല്ലേടാ ചെയ്യുന്നത്?''\nഎത്ര പറഞ്ഞിട്ടും സാബു നിർത്തുന്നില്ലെന്നു കണ്ടപ്പോൾ തമ്പാൻ എഴുന്നേറ്റു ചെന്ന് സാബുവിന്റെ പുറത്തു തൊട്ടുകൊണ്ട് അവനെ തണുപ്പിക്കാൻ ശ്രമിച്ചു.\n''മതി സാബു. ഇഷ്ടം പോലെ പറഞ്ഞില്ലെ. അവനോടങ്ങു പൊറുക്ക്.''\n''മറ്റുള്ളവരെ വേദനിപ്പിച്ചു സന്തോഷിക്കുന്ന സാഡിസ്റ്റാണിവൻ. തന്തയാരെന്നറിയാണ്ടെ വളർന്നതിന്റെ ഗുണമാ. ഇവൻ ഒരു നായിക്കല്ല, പല തെരുവു നായ്ക്കൾക്കുണ്ടായവനാ. നിന്നെ വളർത്തിയ കഥയൊക്കെ എനിക്കുമറിയാമെടാ. വിത്തു ഗുണം പത്തു ഗുണം. ആ നീയാണോടാ എന്നെപ്പറ്റി തോന്ന്യാസം പറയുന്നെ?''\n''എടാ സാബൂ......വായിൽ വരുന്നതെല്ലാം ഇങ്ങനെ വിളിച്ചു പറയരുത്. അങ്ങനെ പറയുന്നതു നീ സൂക്ഷിച്ചു വേണം.''\nതന്റെ ക്രോധം മുഴുവൻ തീർക്കാനെന്നവണ്ണം സാബു ജയരാജിന്റെ ഷർട്ടിനു കൂട്ടിപ്പിടിച്ചുകൊണ്ടു ആഞ്ഞു വലിച്ചു. എന്നിട്ടു ചോദിച്ചു. ''പറഞ്ഞാൽ നീ എന്തു ചെയ്യുമെടാ? എന്റേതെല്ലാം നക്കിത്തിന്ന് അവസാനം തൈരും കുടിച്ചിട്ട് മുറുമുറുക്കുന്നോടാ.നീയാരാണെന്നാ നിന്റെ വിചാരം?ഛര്ദ്ദിചയും അതിസാരവും പ്രിയമോടെ മണപ്പിച്ചു മണപ്പിച്ച് അതിൽ നാവിടുന്ന പന്നപ്പട്ടീ?നിനക്കെന്തും മറ്റുള്ളവരെക്കുറിച്ച്പറഞ്ഞു നടന്നു മിടുക്കനാകാം.നിന്നെക്കുറിച്ചൊന്നും പറയരുത്. അല്ലേടാ?മറ്റുള്ളവർക്കും വിഷമം ഉണ്ടാവുമെന്ന് നീ മനസ്സിലാക്കിക്കോ.'' സാബുഅലറി.\nഹോസ്റ്റലിനു മുമ്പിലെ ബഹളവും ഉച്ചത്തിലുള്ള സംസാരവും കേട്ടു പല അന്തേവാസികളും ഇറങ്ങി വന്നു. എല്ലാവരും എന്താണു സംഭവിക്കുന്നതെന്നു മനസ്സിലാവാതെ മിഴിച്ചു നിന്നതേയുള്ളു. സാബു ഒരു ഭയങ്കര ചൂടനാണെന്ന് എല്ലാവർക്കുമറിയാം. ഒന്നു പറഞ്ഞു രണ്ടാമത്തേതിനു കൈ പൊക്കാൻ മടിക്കാത്തവൻ. ചൂടിന്റെ പാരമ്യത്തിൽ അടി ഉറപ്പാണ്. അതിനാൽ എന്താണു സംഭവിക്കാൻ പോകുന്നതെന്നു കാണാനുള്ള ആകാംക്ഷ അവരുടെ മുഖങ്ങളിൽ കാണാമായിരുന്നു.\nരംഗം കൂടുതൽ വഷളാവുന്നതു കണ്ട് തമ്പാൻ വിനോദിന്റെ മുഖത്തേക്കു നോക്കി. വിനോദ് എഴുന്നേറ്റ് അവരുടെ അരികിലെത്തി. തമ്പാനും വിനോദും അന്യോന്യം നോക്കിയിട്ടു സാബുവിന്റെയുംജയരാജിന്റെയും ഇടയിലേക്കു കയറി. എന്നിട്ട് അവർ രണ്ടുപേരെയും പിടിച്ചു മാറ്റാൻ ശ്രമിച്ചു.\nതമ്പാൻ പറഞ്ഞു. ''സാബു അവന്റെ പിടി വിട്. നമുക്കു പരിഹാരമുണ്ടാക്കാം.''\nസാബു ജയരാജിന്റെ ഷർട്ടിൽ നിന്നും പിടി വിട്ടു. ''നിനക്കറിയില്ല. ഇവൻ എന്നെപ്പറ്റി ഇല്ലാത്ത കാര്യങ്ങളൊക്കെ പറഞ്ഞു നടക്കുന്നു. ഞാനറിയില്ലെന്നു വിചാരിച്ചു ഈ പരനാറി.''\nസാബുവിന്റെ കലിയും അരിശവും അടങ്ങുന്നില്ലെന്നുകണ്ടപ്പോൾതമ്പാൻ അവനെ ആശ്വസിപ്പിക്കാനായി ചോദിച്ചു.\n''എന്തു പറഞ്ഞെന്നാ സാബൂ?''\n''അവനോടു തന്നെ ചോദിക്ക്. അപ്പോൾ അവന്റെ തനി സ്വഭാവം എന്താണെന്ന് നിങ്ങൾക്കും മനസ്സിലാവും.''\n''എന്നാലും ഇത്ര കോപമുണ്ടാവാൻ കാരണമെന്തെന്നു നീ തന്നെ പറ.\n''ആവിഷപ്പാമ്പിന്റെസ്വഭാവമെന്തെന്നു നിനക്കറിയാമോ?ഇരുട്ടുള്ളപ്പോൾ മറ്റുള്ളവർ കിടക്കുന്നിടത്തു ശബ്ദമുണ്ടാക്കാതെ ഇഴഞ്ഞിഴഞ്ഞു കയറിച്ചെല്ലും. എന്നിട്ടു കൂടെ കിടന്നുറങ്ങും.പിറ്റേ ദിവസം മുതൽ ഇല്ലാത്ത കാര്യങ്ങൾ വീമ്പിളക്കി പറഞ്ഞു നടക്കും. ഒരു ദിവസം അവൻ എന്റെ കൂടെ വന്നു കിടന്നെന്നും പറഞ്ഞ് എന്നെച്ചേർത്ത് പലരോടും തോന്ന്യാസം പറഞ്ഞു നടക്കുന്നു.''\nഅത്രയും പറഞ്ഞിട്ട് സാബു ജയരാജിനെ ചൂണ്ടിച്ചോദിച്ചു. ''നീയല്ലേ ഏതവന്റേം മുറീൽ കേറിക്കിടക്കാൻ നടക്കുന്നെ. അവർക്കതിഷ്ടമല്ലെങ്കിൽ കൂടി.അല്ലേടാ പുല്ലേ?''\nസാബു ചൂടു കുറയ്ക്കാതെ തന്നെ തമ്പാനെ നോക്കി വീണ്ടും പറഞ്ഞു തുടങ്ങി. ''ഇതൊക്കെ അവനെ വളർത്തി വിട്ടതിന്റെ ദോഷമാ. തള്ളേടെ കെട്ടിയോൻ കളഞ്ഞിട്ടു പോയതല്ലേ. അപ്പോൾ വഴിയിൽ കണ്ട ഒത്തിരി അങ്കിൾമാരും ചേട്ടന്മാരും കൊണ്ടുനടന്നു വേണ്ടാത്തതൊക്കെ കാണിച്ചു വഷളാക്കിക്കാണും. അവരിൽ നിന്നും അന്നു പഠിച്ചതൊക്കെ ഹോസ്റ്റലിൽ വന്ന് എടുക്കാമോന്നു നോക്കി ഇഴഞ്ഞു നടക്കുവാ. എതു മാലിന്യത്തിൽ കിടന്നുരുളാനുംനക്കാനും മടിയില്ലാത്ത പന്നിയാ ഇവൻ. നിങ്ങക്കറിയാമൊ?''\n''എനിക്കൊന്നും മനസ്സിലായില്ല.'' വിനോദ് തട്ടിവിട്ടു.\n''നിനക്കൊക്കെ പുറകാലെ മനസ്സിലായിക്കൊള്ളും.''\nസാബു വർദ്ധിച്ച കോപത്തോടെ തുള്ളിക്കൊണ്ട് അവിടെ നിന്നും നടന്നുപോയി.പോകുമ്പോൾ തിരിഞ്ഞു നിന്നു പറഞ്ഞു. ''കിട്ടുന്ന ഏതു ആസനം താങ്ങിയിലും ചുണ്ടടുപ്പിക്കുന്ന നായേ...മുമ്പിൽ കാണുന്ന ഏതുചെളിക്കുഴിയിലെദുഷിച്ച ജലവും പാനം ചെയ്യുന്ന നക്കി നായേ, നിനക്കു ചേരാത്ത ഏതെങ്കിലുംപേരുകളുണ്ടോടാ ഈ ഭൂമിയിൽ? മേലിൽ ഇതാവർത്തിച്ചാലുണ്ടല്ലോ, നിന്റെ വിഷം മാത്രമല്ല നിന്റെ സകലതും ഞാൻ വെളിയിലിറക്കും. പറഞ്ഞില്ലെന്നു വേണ്ടാ.''\nസാബുവിന്റെവളരെ ഉച്ചത്തിലുള്ള ശബ്ദം കേട്ട് അപ്പോഴും കുറെപ്പേർ അവിടേക്ക് ഓടിയെത്തി. അവർ വിനോദിനോടും തമ്പാനോടുമായി ആരാഞ്ഞു. ''എന്താ പ്രശ്‌നം?''\n''ഒരു പിടിയുമില്ല.'' വിനോദ് പറഞ്ഞു.\n''എനിക്കും ഒന്നും മനസ്സിലായില്ല.''പ്രദീപും പറഞ്ഞു.\nപിന്നീട്ആരും ഒരക്ഷരവുംഉരിയാടിയില്ല.ജയരാജ് വിഷണ്ണനായി മുഖം കുനിച്ചു പോർട്ടിക്കോയിലെ അരഭിത്തിയിൽ കുറെ നേരം ഇരുന്നു. അതിനുശേഷം അവൻ മെല്ലെ എഴുന്നേറ്റു ഹോസ്റ്റലിലെ തന്റെ മുറിയിലേക്കു നടന്നു.\n''ഇന്നത്തെ ദിവസം അങ്ങനെ നാശപ്പെട്ടു.''വിനോദ് ഉരുവിട്ടു.\nവിനോദിനു വല്ലാത്ത പ്രയാസം തോന്നി. അവിടെക്കൂടിയ എല്ലാവരും പിരിഞ്ഞു പോയിക്കഴിഞ്ഞു വിനോദ് തമ്പാനെ നോക്കി ചോദിച്ചു. ''വരുന്നോ നമുക്കൊന്നു നടന്നിട്ടു വരാം.''\nനടന്നു തുടങ്ങുമ്പോൾ വിനോദ് പ്രദീപിനോടും ആരാഞ്ഞു. ''നീ വരുന്നോ?''\nപ്രദീപ് നിഷേധാർത്ഥത്തിൽ തലയാട്ടി.\nആ ദിവസംനഷ്ടപ്പെട്ടനിരാശയോടെ വിനോദും തമ്പാനും ഹോസ്റ്റലിൽ നിന്നും മെല്ലെ നടന്നു നീങ്ങി. റോഡിൽ ഇറങ്ങിയിട്ട് തെക്കോട്ടോ വടക്കോട്ടോ നടക്കണമെന്നു തീരുമാനിക്കാൻ കഴിയാതെ അവിടെ അല്പനേരം നിന്നു.\n''വാ. നമുക്ക് പുഴ വരെ നടക്കാം.'' വിനോദ് ഉരുവിട്ടു.\nഅവർ പുഴയുടെ തീരം ലക്ഷ്യമാക്കി വടക്കോട്ടു നടന്നു. പോകുന്നവഴിയിൽ വിനോദ് തമ്പാനോടു ചോദിച്ചു. ''ജയരാജ് എന്തു പറഞ്ഞെന്നാ, സാബു ഇത്ര പൊട്ടിത്തെറിക്കാൻ?''\n''ജയരാജ് ഒരു വിടുവായനല്ലേ.അവന്റെ വാക്‌സാമർത്ഥ്യം കാണിക്കാൻ തരം കിട്ടുമ്പോഴൊക്കെ എല്ലാവരെയും പരിഹസിക്കുന്നതുകണ്ടിട്ടില്ലേ? വല്ലയിടത്തും പോയിരുന്നു സാബുവിനെപ്പറ്റിയും വല്ലതും തട്ടിവിട്ടു കാണും. അതു സാബുവിന്റെ ചെവിയിൽ ആരെങ്കിലും എത്തിച്ചിട്ടുമുണ്ടാവും.അതു തന്നെ കാര്യം.ഇതാ പറയുന്നെ, നാവിനെ നിയന്ത്രിക്കണമെന്ന്. ഒരു ചെറിയ മാംസക്കഷണം ഉണ്ടാക്കുന്ന വിനയെ. പാമ്പിനു കൗശലബുദ്ധി കൂടിപ്പോയി. അതിന്റെ തകരാറാ.''\n''സാബു ഇത്രയും തിളച്ചു മറിയുന്നത് ഇത്രനാളും കണ്ടിട്ടില്ല. നമ്മൾ പിടിച്ചുമാറ്റിയില്ലായിരുന്നെങ്കിൽ കാണാമായിരുന്നു വണ്ടന്മാർ മൂളുന്നതും തീപ്പൊരികൾ പാറിപ്പറക്കുന്നതും. ശരിക്കും വല്ലതുമൊക്കെ നടന്നേനേം, അല്ലേ.....?''\nവിനോദ് പറഞ്ഞിട്ടു തമ്പാനെ നോക്കി. തമ്പാൻ ഒന്നുംമിണ്ടുന്നില്ല എന്നു കണ്ടപ്പോൾ വിനോദ്‌വീണ്ടും ആരോടെന്നില്ലാതെ ഉരുവിട്ടു. ''എന്നാലും എന്താവും ഇത്ര സീരിയസ് സംഗതി?''\n''ഹാ....... ആർക്കറിയാം?''എന്തായാൽ നമുക്കെന്താ?'' തമ്പാൻ തുടർന്നു. ''അവർ തമ്മിലൊരു ശീതസമരം കുറെനാളായി കണ്ടു തുടങ്ങിയിട്ട്. അതിന്റെ അടുത്ത പടിയിലേക്കു കടന്നുവെന്നു കരുതിയാൽ മതി.''\n''കുറെനാൾ രണ്ടും കൂടി തോളിൽ കയ്യിട്ടു നടക്കുവല്ലാരുന്നോ. ഇപ്പോൾ ഗതി ഇതായി.അത്രേയുള്ളു ഏതു സൗഹൃദവും.''\n''ശരിയാ.'' തമ്പാൻ ചിരിച്ചു.\n''കെട്ടിയോൻ കളഞ്ഞിട്ടു പോയതല്ലേയെന്നു പറയുന്നതിന്റെ കാര്യമെന്താ?നീയും അവനോടു കുറച്ചു നാൾ മുമ്പ് അങ്ങനെ പറയുന്നതു കേട്ടു.''\n''അവന്റെ അമ്മേടെ കെട്ടിയോൻ അവൻ ജനിക്കുന്നതിനു മുമ്പേ ഉപേക്ഷിച്ചു പോയതാ. അതുകൊണ്ടാ എനിക്കിട്ടു പണിയാൻ വന്നപ്പോൾ ഞാനതു പ്രയോഗിച്ചത്. പാമ്പു വല്ലാതങ്ങു ഷൈൻ ചെയ്തു കത്തിക്കയറുമ്പോൾ നമുക്കും പിടിച്ചു നില്ക്കണ്ടേ? അല്ലെങ്കിൽ അവൻ നമ്മെ മുഴുവനായും അങ്ങു വിഴുങ്ങിക്കളയും.''\n''ഏതായാലും ഇന്നത്തെ ദിവസം പട്ടി നക്കിയെന്നു പറഞ്ഞാൽ മതിയല്ലോ.''\nവിനോദ് ഉരുവിടുന്നതുകേട്ട്തമ്പാൻചിരിച്ചുകൊണ്ടു പറഞ്ഞു. ''ശരിയാ, ഇന്നത്തെ ദിവസം പോക്കായി. ശരിക്കും നായ് നക്കിയ പോലെയായി.''\n''ജയരാജിനെങ്ങനാ തമ്പാനെ പാമ്പാട്ടിയെന്നു പേരു കിട്ടിയത്?''\n''റാഗിംഗിൽ കിട്ടിയ പേരല്ലത്. പിന്നീട് അവന്റെ സ്വഭാവം കണ്ട്മുറീലുള്ളവർ ഇട്ട പേരാ. ഇരുട്ടുള്ളപ്പോൾ മറ്റുള്ളവർ കിടക്കുന്നിടത്തു ശബ്ദമുണ്ടാക്കാതെ ഇഴഞ്ഞിഴഞ്ഞു കയറിച്ചെല്ലും. എന്നിട്ടുഅവരുടെ കൂടെ കിടന്നുറങ്ങും.അതു പാമ്പിന്റെി സ്വഭാവമല്ലേ? അങ്ങനെ പാമ്പെന്നു വിളിച്ചു വിളിച്ച് പിന്നെ പാമ്പാട്ടിയെന്നു രൂപഭേദം വന്നതാ.അതിനും ഒരു കാരണമുണ്ട്.''\n''ങേ... അതെന്തു കാരണമാ? ഇതൊന്നും ഞാൻ കേട്ടിട്ടില്ലല്ലോ.''\n''അതിനു നീ നിന്റെ മുറീന്ന് ഇറങ്ങാറില്ലാരുന്നല്ലോ. ഈ അടുത്ത കാലത്തല്ലേ ഇറങ്ങിത്തുടങ്ങിയത്. പെന്നെങ്ങനെയാ കേള്ക്കുുന്നത്?''\n''പമ്പാട്ടീന്നു പേരു കിട്ടാൻ കാരണമെന്താ?''\n''പാമ്പിനെപ്പോലെ ഇഴഞ്ഞു കേറുന്നഅവന് മറ്റു പല സൂക്കേടുകളും ഉണ്ടെന്നാ അവന്റെഈ മുറിയിലുള്ളവർ പറയുന്നത്.''\n''ഇപ്പോൾ ഇത്രേം അറിഞ്ഞാൽ മതി. പിന്നീടു കാര്യം തനിയെ മനസ്സിലായിക്കൊള്ളും.''\n''അതെങ്ങനാ അവനാദ്യം പാമ്പെന്നു പേരു കിട്ടിയത്?''\n''പാമ്പ് നല്ല കൗശലബുദ്ധിയുള്ള ജീവിയാ.പിന്നെ പാമ്പ് ഇഴഞ്ഞുവരുന്നത് ആരെങ്കിലുമറിയുമോ? അവൻ കാൽക്കീഴിൽ വന്നു കഴിയുമ്പോഴേ അറിയുള്ളു. അതുപോലാജയരാജും. പാമ്പിന്റെ തനി സ്വഭാവമാ. കൗശലബുദ്ധിയോടെ അവൻ ഇഴഞ്ഞു കയറും.അതിന് അനുവാദം വേണമെന്നൊന്നുമില്ല.അതുകൊണ്ടാ അവനെ ഞാനെന്റെ മുറിയിൽ അടുപ്പിക്കാത്തെ.അടുപ്പിക്കാൻ കൊള്ളില്ല.''\n''നിനക്കു വല്ല അനുഭവോമുണ്ടായിട്ടുണ്ടോ?''\n''ഉണ്ടോന്ന്. ഞാൻ ഒരിക്കൽ ഓടിച്ചു വിട്ടതാ. അതിന്റെ വാശി തീർക്കാനാ എപ്പോൾ എന്നെക്കണ്ടാലും ഒന്നു വാരാൻ വരുന്നത്. അവന്റെയടുത്തെങ്ങും അടുത്തേക്കല്ലേ. അടുപ്പിച്ചാൽ അവൻ വഷളത്തരം കാട്ടും. യാതൊരു സംശയോം വേണ്ട. അവന്റടുത്തിരിക്കാൻ കൂടി കൊള്ളില്ല.കൈവിരലുകൾ ഇഴഞ്ഞിഴഞ്ഞു കയറും. അവനെ വിശ്വസിക്കാൻ കൊള്ളാമോ?അതുമില്ല. അതാ എന്റെ അനുഭവം.''\n''അവനെ കണ്ടാൽ അത്തരക്കാരനാണെന്നു തോന്നില്ലല്ലോ.''\n''നിനക്കറിയാമോ? മനുഷ്യരുടെ ഇടയിൽ മൂന്നു തരക്കാരുണ്ട്.ഗുഡ്, ബാഡ്, അഗ്‌ളി.കേട്ടിട്ടുണ്ടോ?\nഗുഡ് എന്നു പറഞ്ഞാൽ നല്ലത്. ആ തരക്കാർ നല്ല മനുഷ്യരായിരിക്കും.എല്ലാറ്റിലും നൂറുശതമാനവും നല്ലതു ചെയ്യുന്നവരാണെന്നല്ല അതിനർത്ഥം.അവരാണ് ന•യുള്ള മനുഷ്യർ. അവരെ മറ്റുള്ളവർക്ക് തിരിച്ചറിയാൻ പറ്റും.\nബാഡ് എന്നു പറഞ്ഞാൽ ചീത്തയായത്. അത്തരം മനുഷ്യർ എല്ലാ തരത്തിലും ദുഷ്ടരാവും. തി• നിറഞ്ഞവർ. അവരുടെ പെരുമാറ്റത്തിൽ നിന്നും പ്രവൃത്തികളിൽ നിന്നും അവരെയും പെട്ടെന്നു തിരിച്ചറിയാൻ പറ്റും. അവർ ഒരാളെ ആക്രമിച്ചാൽ പോലും മുമ്പിലൂടെയേ വരികയുള്ളൂ. അതിനാൽ നമുക്ക് അത്തരക്കാരിൽ നിന്നും ഒഴിഞ്ഞു മാറാനും അകന്നു നില്ക്കാനും സാധിക്കും.\nഎന്നാൽ മൂന്നാമത്തെ കാറ്റഗറിയിൽപ്പെട്ട അഗ്‌ളി മനുഷ്യർ.....അഗ്‌ളി എന്നു പറഞ്ഞാൽ അറിയാല്ലോ. വൃത്തികെട്ടത്. അത്തരം മനുഷ്യരും വൃത്തികെട്ട സാധനങ്ങളാ.ആവൃത്തികേട് ശരീരത്തിന്റെയല്ല. അവരുടെ മനസ്സും ഹൃദയവും നിറയെ മലിനമായിരിക്കും.അറപ്പുളവാക്കുന്ന മാലിന്യം.അടുത്തറിയുമ്പോൾ അറപ്പും വെറുപ്പും തോന്നുന്നവർ. വൃത്തികെട്ട മനുഷ്യരെ തിരിച്ചറിയാൻ പ്രയാസമാ. അത് കുറെ നാൾ ഇടപെട്ടു കഴിയുമ്പോഴേ മനസ്സിലാവുകയുള്ളൂ. ഏറ്റവും അപകടകാരികളാണവർ. ആദ്യം അവർ വളരെ നല്ലവരായി നമുക്കു തോന്നും.പുറമെ നല്ല സ്വഭാവമെന്നു തോന്നുമാറ് നമ്മോട് അടുത്തിടപഴകിക്കൊണ്ടിരിക്കും.കൂടെനില്ക്കുന്നവനെന്ന തോന്നലുണ്ടാക്കും.വിശ്വസിപ്പിക്കും.പക്ഷേ അവസരം കിട്ടുമ്പോൾ തനി സ്വഭാവം എടുക്കും. കൗശലം ഉപയോഗിച്ച് ഏതു മനുഷ്യനെയും അവർ വീഴ്‌ത്താൻ ശ്രമിക്കും. പിന്നിൽ നിന്നും കുതികാൽ വെട്ടും.അഗ്‌ളി മനുഷ്യർ ദുഷ്ടരാണ്. നികൃഷ്ടരുമാണ്. രണ്ടുംതിരിച്ചറിയാൻ പറ്റാത്ത വിധം കൂടിക്കലർന്നിരിക്കും.ആരെയും ചതിക്കാൻ മടിക്കാത്തവർ. അവർ ഒരിക്കലും മുന്നിലൂടെ വന്ന് ആക്രമിക്കുകയില്ല. നിനച്ചിരിക്കാത്ത സമയത്ത് പിന്നിലൂടെ വരും. അവരെ ഒഴിവാക്കണം. അല്ലെങ്കിൽ ആപ്പിൽ പെടും. ജയരാജും അത്തരക്കാരനാ. ഒരു അഗ്‌ളി ജന്തു.\n''സത്യം പറഞ്ഞാൽ എനിക്കങ്ങനെ തോന്നിയിട്ടില്ല.''\n''അതാണവന്റെ വിജയം. പാമ്പിന്റെ സ്വഭാവം മനുഷ്യർക്കു മനസ്സിലാവുമോ?''\n''അവൻ വല്യ ജാതിയാണെന്നല്ലേ പറയുന്നത്?''\n''അതെയതെ.ഉന്നതകുല ജാതൻ, ഉന്നതജാതി എന്നൊക്കെ ആർക്കുംവീമ്പിളക്കി നടക്കാം.പക്ഷേ സ്വഭാവം വച്ചു നോക്കിയാൽ അവനൊരു ഒന്നാന്തരം അധമജാതി. അവന്റെ സ്വഭാവം ഇങ്ങനെയായിപ്പോയതിനുജാതിയെ കുറ്റം പറയാൻ പറ്റില്ല. ഒരാളുടെ സ്വഭാവത്തിലാണ് അവന്റെ യഥാർത്ഥ ജാതിയും മതവും തെളിഞ്ഞു വരുന്നത്. ഏത് പ്രഭു കുടുംബത്തിലും അധമന്റെ സന്തതി പിറക്കരുതോ? അതുപോലെ തന്നെയാ ഏതു പരമ്പരാഗത ജാതിയിലും പുറം ജാതിയും നികൃഷ്ട ജാതിയും പിറക്കാം. പിന്നെ ഉന്നതജാതി എന്ന വർഗ്ഗം ഉണ്ടാകുന്നത് അതാതു നാട്ടിലെ സാമൂഹ്യ വ്യവസ്ഥിതിയുടെയും അധികാരത്തിന്റെയും സമ്പത്തിന്റെയും അളവിനെ അനുസരിച്ചാവും. ഇവയൊക്കെ തലമുറകളായി കയ്യടക്കി വയ്ക്കാൻ അവസരങ്ങൾ ലഭിച്ചതാർക്കോ അവരാണ് അവിടുത്തെ ഉന്നതകുല ജാതിയും പ്രഭു വർഗ്ഗവും. ഈ നാട്ടിലെ ഉന്നതൻ മറ്റൊരു നാട്ടിൽ ചെന്നു വസിച്ചാൽ വെറും കൂലി വേലക്കാരൻ മാത്രമാവും.'' ''നിനക്കീ അറിവൊക്കെ ജ•നാ കിട്ടിയതാണോ?'' വിനോദ് തമ്പാനെകളിയാക്കാനായി ചിരിച്ചുകൊണ്ടു ചോദിച്ചു.\nതമ്പാൻ അതിനുത്തരം പറയാതെ തുടർന്നു. ''ഞാനെന്റെ അഭിപ്രായം പറയാം. ഏതു താണ ജാതിയും ഉന്നത ജാതിയാവും. മൂന്നോ നാലോ തലമുറകൾ അവരുടെ കയ്യിൽ അധികാരം ലഭിച്ചാൽ മതിയാവും.ആരാ മോശം? സമ്പത്തും അധികാരവുമാ ഓരോ നാട്ടിലും ഉന്നതരെയും പ്രഭുക്ക•ാരെയും സൃഷ്ടിക്കുന്നത്. അവിടെ കറുപ്പും വെളുപ്പും മതവും ഭാഷയും ഒന്നും പ്രശ്‌നമല്ല. ഒട്ടും വ്യത്യാസവുമില്ല.ആഫ്രിക്കയിലെ ഉന്നതർ അവിടുത്തെ വർഗ്ഗക്കാരാ. അല്ലാതെ യൂറോപ്യൻ നാടുകളിൽ ജനിച്ചു ചെന്നവരല്ല. അല്ലേ?പിന്നെ ഉന്നതജാതി എന്നു വീമ്പിളക്കുമ്പോൾ അവരുടെ സ്വഭാവത്തിലും പെരുമാറ്റത്തിലും ജീവിതരീതികളിലും അതു തെളിഞ്ഞു വരണം. ഉന്നതകുലത്തിന്റെ ശ്രേഷ്ഠതയുണ്ടാവണം. അല്ലെങ്കിൽ മറ്റുള്ളവരുടെ കണ്ണിൽ അവർ അധമർ തന്നെയാവും. അല്ലേ?''\nതമ്പാൻ വിനോദിന്റെ മുഖത്തേക്കു നോക്കി. വിനോദ് മന്ദഹസിച്ചു. പക്ഷേ ഉത്തരം പറയാൻ മുതിർന്നില്ല.\n''നമ്മൾ പാമ്പിനെപ്പറ്റിയാ പറഞ്ഞു വന്നത്. അവൻവെറും പഴംതീനിയാ. ഞാൻ പറഞ്ഞില്ലേ? അവനുമായി അടുക്കാൻ കൊള്ളില്ല. ഏതുചെളിക്കുഴിയിലുംമുങ്ങാനും മുങ്ങിക്കുളിച്ചും നീന്തിത്തുടിച്ചും നടക്കാനും മടിയില്ലാത്ത വൃത്തികെട്ട ജന്തു. മാലിന്യത്തിൽ മുങ്ങുന്ന പന്നീടെ സ്വഭാവം.........തനിപ്പന്നി തന്നെ.''\nകുറെ നേരം അവരുടെ ഇടയിൽ നിശ്ശബ്ദത പരന്നു.\nവിനോദ് ചിന്തിച്ചു. 'തമ്പാന് ജയരാജിനോട് ഇത്ര വെറുപ്പുണ്ടായതെങ്ങനെ?'\nതമ്പാൻ മൗനം തുടച്ചു നീക്കിക്കൊണ്ടു ആരാഞ്ഞു. ''നീ അവന്റെ സ്വഭാവം ശ്രദ്ധിച്ചിട്ടുണ്ടോ?''\n''എല്ലാവരെയും അവനു പുച്ഛമാ. സ്വന്തം ദുർഗ്ഗന്ധം മറച്ചുവയ്ക്കാനുള്ള എളുപ്പ വഴി.അതായത് ഒരു ഒന്നാന്തരം പരിഹാസി. ഏതു ഭോഷ്‌ക്കും സത്യമാണെന്നു തോന്നുന്ന രീതിയിൽ പറഞ്ഞു പിടിപ്പിക്കാനുള്ള കഴിവ് അവനു കനിഞ്ഞു കിട്ടിയിട്ടുണ്ട്. ആളുകൾ അവന്റെ വാചകമടി ഇഷ്ടപ്പെടുന്നത് പരിഹസിക്കാനുള്ള ആ കഴിവു കൊണ്ടാ. പരിഹാസികളുടെ ഇരിപ്പിടത്തിൽ ഇരിക്കരുതെന്നാ പ്രമാണം. അതിനാൽ തന്നെ അത്തരക്കാരിൽ നിന്നും അകന്നു നില്ക്കണം എന്നാ പഴമക്കാർ പറയാറ്.''\nവിനോദ് ഇടയ്ക്കു കയറി പറഞ്ഞു. ''ഇപ്പൊ എനിക്കും തോന്നുന്നു നീ പറഞ്ഞതിൽ ഏതാണ്ടൊക്കെ ശരിയുണ്ടെന്ന്. അവനെന്താ അങ്ങനെയായിപ്പോയത്? എനിക്കിന്നു വരെയും പാമ്പിനെപ്പറ്റി അങ്ങനെയൊന്നും തോന്നിയിരുന്നില്ല.''\n''അകന്നിരുന്നാൽ നല്ലവനാണെന്നു തോന്നും.അടുത്തിരുന്നാലും നല്ലവനാണെന്നു തോന്നും.പക്ഷേ നമ്മുടെ ഇരിപ്പിടത്തിൽ ഇരുത്തി നോക്ക്. അപ്പോൾ മനസ്സിലാവും അവനൊരു നികൃഷ്ടജീവിയാണെന്ന്.'' തമ്പാൻ നിർത്തി.\nസംസാരിച്ചുകൊണ്ടുനടന്നിരുന്നഅവർ അപ്പോഴേക്കുംപുഴക്കരയിൽ എത്തിയിരുന്നു. രണ്ടുപേരും പുഴയിലിറങ്ങി കാലുകളും കൈകളും നനച്ചു. കാലുകളിൽ കൂടി നല്ല സുഖമുള്ള തണുപ്പു കയറി ശരീരമാകെ വ്യാപിക്കുന്നതു പോലെ വിനോദിനു അനുഭവപ്പെട്ടു.\n''നല്ല സുഖം തോന്നുന്നു. അല്ലേ?'' വിനോദ് തമ്പാനെ നോക്കി ഉരുവിട്ടു.\nതമ്പാൻ അതു ശ്രദ്ധിക്കാതെ തുടർന്നു സംസാരിച്ചു. ''പാമ്പ് ഇങ്ങനെയായിപ്പോയത് അവനെ വളർത്തിയതിന്റെ ദോഷമാ. തീപ്പൊരി പറഞ്ഞതു ശരി തന്നെയാ.\nമക്കളെ അപ്പനും അമ്മയും ചേർന്നു വളർത്തണം. അല്ലെങ്കിൽ വഷളായിപ്പോവും.തന്തയില്ലാണ്ടു വളർന്നതല്ലേ? അമ്മയ്ക്കു മാത്രം മക്കളെ എത്ര ശ്രദ്ധിക്കാൻ കഴിയും? ചെറുക്കൻ വളർന്നു വന്നപ്പോൾ വഴിയിൽ കണ്ട പല മാമന്മാരും ചേട്ടന്മാരും വേണ്ടാത്തതൊക്കെ ചെറുക്കനെ പഠിപ്പിച്ചു കൊടുത്തു. തറ വഷളത്തരം എന്നു കേട്ടിട്ടില്ലേ? അതു തന്നെ. ആ സ്വഭാവം അവൻ ഹോസ്റ്റലിലും എടുക്കാൻ ശ്രമിക്കുന്നു എന്നേയുള്ളു.\nഅവന്റെ ഒരു പ്രത്യേകത അവന് ഒന്നിലും ഒരു ലജ്ജയും തോന്നാറില്ല എന്നതാണ്. എന്തു കേട്ടാലും ഒന്നുമില്ല. എന്തു ചെയ്യാനും നാണമില്ല. ഏതു മലിനകാര്യവും അവനു പ്രിയമാ. അതുപോലെയായിപ്പോയി ചെറുക്കൻ. കുറ്റബോധവും ലജ്ജയുമില്ലാത്ത അവസ്ഥയിലെത്തിച്ചേർന്ന തികഞ്ഞ വഷളൻ. എത്ര ഒളിപ്പിച്ചാലും ചാവൂന്നതു വരെ അതവന്റെ കൂടെ കാണും. ചൊട്ടയിലെ ശീലം ചുടല വരെ എന്നല്ലേ ചൊല്ല്.ആ സ്വഭാവം തക്ക സാഹചര്യത്തിൽ അവൻപുറത്തെടുക്കുകയും ചെയ്യും. ആരുടെയടുത്തും.അതാ ഞാൻ പറയുന്നത്, അവനെഅകറ്റിനിർത്തണമെന്ന്. അവൻ പാമ്പാ. നിനച്ചിരിക്കാത്തസമയത്ത് ഇഴഞ്ഞു കയറി ആരെയും ചുറ്റി വരിയുന്ന വിഷപ്പാമ്പ്. അത്തരക്കാരുടെ കമ്പനി ജീവിതത്തെ നാശത്തിലേക്കും തകർച്ചയിലേക്കും എത്തിക്കുമെന്നാ ജ്ഞാനം ഉപദേശിക്കുന്നത്.''\n''തീപ്പൊരിയെപ്പോലെ നിനക്കും അവനോടു വെറുപ്പാണോ?''\n''നീ എന്താ അങ്ങനെ പറയുന്നെ?''\n''നിന്റെ സംസാരം കേട്ടിട്ട് അങ്ങനെയാ തോന്നുന്നത്.''\n''അവനോടെനിക്കു വെറുപ്പില്ല.അവന്റെ സ്വഭാവത്തോടാ വെറുപ്പ്. അതവൻ അർഹിക്കുന്നതു കൊണ്ടുമാ.''\nതമ്പാൻ നിർത്തിയിട്ടു എന്തോ ചിന്തിച്ചു. അല്പനേരത്തിനു ശേഷം തുടർന്നു പറഞ്ഞു. ''പുഴുക്കളെമെത്തയാക്കി എരിഞ്ഞടങ്ങാത്ത തീയിൽ കിടന്നു വെന്തുരുകാൻ വിധിക്കപ്പെട്ട ദുർവൃത്തൻ. വഷളൻ.''\n''നീ വല്യ തത്ത്വങ്ങൾ ഒക്കെ അടിച്ചു വിടുന്നുണ്ടല്ലോ.''\n''പിന്നെ അടിച്ചു വിടാതെ.ചിലരുടെ സ്വഭാവം നമ്മളെയും നമ്മുടെ ചിന്തകളെയും ഉണർത്തും. ഇല്ലേ?നിനക്കറിയാമോ ജയരാജിലുള്ള ആകർഷണകാര്യങ്ങൾ എന്തെല്ലാമാണെന്ന്?അടുത്തു കൂടുമ്പോൾ നിനക്കു മനസ്സിലാവും.ആരെയും വശീകരിക്കുന്ന മധുര സംഭാഷണം, ആരെയും ചിരിപ്പിക്കുന്ന ഹാസ്യരസപ്രധാനമായ ഭാവങ്ങൾ, ആരെയും കോൾമയിർകൊള്ളിക്കുന്ന കരവിരുതുകൾ. പിന്നെപ്പിന്നെ ഹസ്തരേഖാ ശാസ്ത്രം മുതൽ മഷി നോട്ടവും ജ്യോതിഷവും ജാതകം നോക്കലും എന്നുവേണ്ടാ, കവടിനിരത്തലും മുഖലക്ഷണ ശാസ്ത്രവും ശരീര ശാസ്ത്രവും വശീകരണ ശാസ്ത്രവും ഉൾപ്പെടെ സകലവും കുറെയൊക്കെ പഠിച്ചു വച്ചിരിക്കുന്നവൻ. അതാണു ജയരാജ് എന്ന പാമ്പ്. നികൃഷ്ടൻ. പാവം മനുഷ്യരെ വീഴ്‌ത്താൻ ഇത്രയൊക്കെപ്പോരേ? വളരെ അപകടകാരിയായ ദുഷ്ടമൃഗം. ഏ ഡേഞ്ചറസ് മാൻ.എ ഡേഞ്ചറസ് വൈൽഡ് ആനിമൽ.''\n''എന്നാലും ആ സാബു വിളിച്ചു പറഞ്ഞ തെറിയും അസഭ്യങ്ങളും കേട്ട് ശരീരം മുഴുവൻ പുളിച്ചു പോയി.''\n''അതു നമ്മുടെ റാഗിങ് രീതിയുടെ ദോഷമാ. തെറി പറയാനറിയാത്തവരെയും ശരിക്കുള്ള തെറി കേട്ടിട്ടില്ലാത്തവരെയും ഒരുപോലെ തെറികളും അസഭ്യവാക്കുകളും പറഞ്ഞും പറയിച്ചും തെറിപ്പാട്ടുപാടിച്ചും അവ വിളിച്ചു പറയാനുള്ള അറപ്പും ലജ്ജയും ഇല്ലാതാക്കി. അതുകൊണ്ടെന്താ? എവിടെ എപ്പോൾ എന്തു പറയണമെന്നറിയാത്ത ഒരു കൂട്ടം മനുഷ്യർ റാഗിംഗിലൂടെ രൂപപ്പെടുന്നു. അത് ഈ ദുഷിച്ച റാഗിങ് മൂലമാ. അപഹാസ്യവും വെറുപ്പുളവാക്കുന്നതും ക്രൂരവും കിരാതവുമായ റാഗിങ് മൂലമാ. റാഗിങ് കാലത്തു പഠിച്ച തെറികളുടെ തനിഗുണം ഇന്നു ശരിക്കുംമനസ്സിലായില്ലേ? അതു സാബുശരിക്കും കാട്ടിത്തന്നു.''\nഅപ്പോൾ വിനോദ് ഏറ്റു പറഞ്ഞു.പറഞ്ഞു.''ശരിയാ. അതു കൊണ്ടെന്താ. ആ സ്വഭാവം സമൂഹത്തിലിറങ്ങിയെടുത്താൽ എപ്പോൾ അടി കിട്ടിയെന്നു ചോദിച്ചാൽ മതി.''\n''മറ്റുള്ളവരുടെ മുമ്പിൽ വില കളയാനും കൊള്ളാം. തെറി പറയുമ്പോൾ ഒരുവന്റെ അഹങ്കാരവും ദുഷ്ടതയും വർദ്ധിക്കുന്നു. അങ്ങനെ ഇവിടെ പഠിച്ചിറങ്ങുമ്പോൾ കുറെ അഹങ്കാരികളും ദുഷ്ടന്മാരും സമൂഹത്തിനു മുതൽ കൂട്ടാവും.''\nവിനോദ് തലയാട്ടിക്കൊണ്ടു കൈക്കുമ്പിളിൽ കുറെ വെള്ളം കോരിയെടുത്ത് തന്റെ തലയിലൂടെ ഒഴിച്ചു. അതു മൂന്നു പ്രാവശ്യം തുടർന്നു ചെയ്തു. അവന്റെ ശരീരത്തിലൂടെ വെള്ളം ഒഴുകിയിറങ്ങിയപ്പോൾ വല്ലാത്തൊരു സുഖാനുഭൂതി അനുഭവപ്പെട്ടു.\nകുറച്ചു വെള്ളം കൂടി കോരിയെടുത്ത് തമ്പാന്റെ ശരീരത്തിലേക്കു തെറിപ്പിച്ചുകൊണ്ട് വിനോദ് ഉരുവിട്ടു. ''നിന്നെയൊന്നു തണുപ്പിക്കാനാ.''\nതമ്പാൻ ചിരിച്ചുകൊണ്ട് അനങ്ങാതെ നിന്നു.\n''തമ്പാനെ നിന്നോടൊരു കാര്യം ചോദിക്കട്ടെ''\nതമ്പാൻവിനോദിന്റെ മുഖത്തേക്കു നോക്കി.\n''നീ റാഗിംഗിന് അനുകൂലമാണോ എതിരാണോ?''\n''എനിക്കു കിട്ടിയതിന്റെ പതി•ടങ്ങു ഞാൻ വരുന്ന പിള്ളേർക്കു തിരിച്ചു കൊടുക്കും.''\n''ഊം....?നിനക്കു ആരിൽ നിന്നൊക്കെയോ റാഗിങ് കിട്ടിയതിന് വരാൻ പോകുന്ന ആ പാവം പിള്ളേർ എന്തു പിഴച്ചു? നീ തിരിച്ചു കൊടുക്കേണ്ടത് നിന്നെ റാഗ് ചെയ്തവർക്കല്ലേ?''\n''അത് ആർക്കും പറ്റില്ലല്ലോ. അതല്ലേ വരുന്നവർക്കു കൊടുക്കുന്നത്?''\n''ആരു ദുർബലരും ബലഹീനരും ആണോ, അവർ അനുഭവിച്ചു കൊള്ളണം.അതാണു നമ്മുടെ സമൂഹനിയമം.അതാണ് ഇക്കാലത്തെ മാനുഷതയും.അല്ലേ? ഇനി എന്റെ അഭിപ്രായം പറയാം. ഞാൻ സത്യത്തിൽ റാഗിംഗിന് എതിരാണ്.''\n''അപ്പോൾ നീ അടുത്ത കൊല്ലം റാഗ് ചെയ്യില്ലേ?''\n''ചെയ്യുമോ എന്നു ചോദിച്ചാൽ ഇല്ല എന്നു പറയാനാണെനിക്കിഷ്ടം. പിന്നെ അടുത്ത കൊല്ലത്തെ കാര്യം അടുത്ത കൊല്ലമല്ലേ പറയാൻ പറ്റൂ. കാരണം ഞാനതിനെപ്പറ്റി ഇതുവരെയും ചിന്തിച്ചിട്ടില്ല. ഇനി പോകാം. സന്ധ്യ ആവുന്നു. വഴിയിൽ ഇരുട്ടാവും. അവിടെങ്ങുംഒറ്റ ഇലക്ട്രിക് പോസ്റ്റില്ല.''\nവിനോദ് പറഞ്ഞു നിർത്തിയപ്പോൾ തമ്പാൻ പുഴയിൽ നിന്നും കരയ്ക്കു കയറി. വിനോദ് തന്റെ മുഖമാകെ പുഴവെള്ളത്തിൽ നല്ലതു പോലെ ഒന്നു കഴുകിയിട്ട് പുഴവക്കത്തു കയറി കാലുകൾ ഒന്നുകൂടി നനച്ചു.\nപിന്നീട് അവർ ഹോസ്റ്റലിലേക്കു തിരിച്ചു നടന്നു തുടങ്ങി.\nഅന്തരീക്ഷം ഇരുണ്ടു കഴിഞ്ഞിരുന്നു.\nവിഷാദം തളം കെട്ടിയ ഒരു സന്ധ്യ പോലെ വിനോദിനു തോന്നി.എന്തുകൊണ്ടെന്നറിയില്ല. തന്നെയും വല്ലാത്തൊരു വിഷാദം മൂടുന്നതുപോലെയും അനുഭവപ്പെട്ടു. നടക്കുമ്പോൾ രണ്ടുപേരും മൗനം ഭജിച്ചു. വഴിയിൽ നിറഞ്ഞു നിന്ന ഇരുട്ടിലൂടെ അവർ നടന്നു.\nഇരുട്ടു വ്യാപിച്ച മനസ്സുമായി.


പിഎവി സാമിന്റെ സംസ്‌കാരശുശ്രൂഷ ഒക്ടോബര് 17ന് – Christhavachintha\nChristhavachin… > Latest News > പിഎവി സാമിന്റെ…\nപിഎവി സാമിന്റെ സംസ്‌കാരശുശ്രൂഷ ഒക്ടോബര് 17ന്\nOctober 10, 2020 October 13, 2020 cchintha\nBy: ഷൈജു ഞാറയ്ക്കൽ\nചെങ്ങന്നൂർ: റവ. പിഎവി സാമിന്റെ(85) സംസ്‌കാരശുശ്രൂഷ ഒക്ടോബര് 17 രാവിലെ 11ന് ചർച്ച് ഓഫ് ഗോഡ് സഭാസ്ഥനമായ മുളക്കുഴയില് നടക്കും.\nശുശ്രൂഷകൾ ചര്‍ച്ച് ഓഫ് ഗോഡ് കേരളാ സ്റ്റേറ്റിൻ്റെ നേതൃത്വത്തിൽ നടക്കും. ഫെയ്ത്ത് സിറ്റി ചർച്ച് സീനിയർ പാസ്റ്റർ പി.ആർ.ബേബി, കർണാടക ചർച്ച് ഓഫ് ഗോഡ് ഓവർസിയർ പാസ്റ്റർ എം. കുഞ്ഞപ്പി എന്നിവർ പങ്കെടുക്കും. പാസ്റ്റർമാരായ വൈ. റജി, ഡോ. ഷിബു കെ. മാത്യു, റ്റി.എം. മാമച്ചൻ, ഈപ്പൻ ചെറിയാൻ എന്നിവർ ശുശ്രൂഷകൾക്ക് നേതൃത്വം നൽകും.\nകോവിഡ് സുരക്ഷാ മാനദണ്ഡങ്ങൾ പാലിച്ചായിരിക്കും ശുശ്രൂഷകള് നടക്കുക. കൊച്ചി കാക്കനാട് സണ്‍റൈസ് ആശുപത്രിയില് സെപ്റ്റംബര് 25ന് ഹൃദയസ്തംഭനം മൂലമാണ് അന്ത്യം.\nRev. PAV Sam\nകോവിഡ് ബാധിച്ച് എട്ടാം ക്ലാസ് വിദ്യാര്‍ത്ഥി മരിച്ചു\nകേരളത്തിൽ കോവിഡ് വ്യാപനം രൂക്ഷം; ഇന്ന് 11,755 പേര്‍ക്ക്; 95,918 പേർ ചികിത്സയിൽ


പുനലൂരിലെ പ്രവാസിയുടെ ആത്മഹത്യ; എഐവൈഎഫ് നേതാവ് അറസ്റ്റില്\nപുനലൂരില് പ്രവാസി ആത്മഹത്യ ചെയ്ത സംഭവത്തില് എഐവൈഎഫ് നേതാവ് അറസ്റ്റില്. കുന്നിക്കോട് മണ്ഡലം പ്രസിഡന്റ് എംഎസ് ഗിരീഷ് കുമാറാണ് അറസ്റ്റിലായത്. ആത്മഹത്യാ പ്രേരണയ്ക്ക് സിപിഐ നേതാക്കള്‍ക്കെതിരെ കേസ് എടുത്തിരുന്നു.\nപ്രവാസിയുടെ ആത്മഹത്യ പത്തനാപുരത്തെ പ്രവാസിയുടെ ആത്മഹത്യയില് കേസെടുക്കുമെന്ന് പോലീസ്. മരിച്ച സുഗതന്റെ ബന്ധുക്കളുടെ മൊഴിയുടെ അടിസ്ഥാനത്തിലാണ് നടപടി. സുഗതന് വര്‍ക്‌ഷോപ്പ് തുടങ്ങാനിരുന്ന സ്ഥലത്ത് എഐവൈഎഫ് പ്രവര്‍ത്തകര് കൊടികുത്തിയതിന്റെ മനോവിഷമത്തിലാണ് ആത്മഹത്യയെന്നാണ് ആരോപണം.\nഗള്‍ഫില് നിന്ന് മടങ്ങിയെത്തി മക്കളുമൊത്ത് വര്‍ക്ക് ഷോപ്പ് തുടങ്ങാനായി ശ്രമിച്ച് വരവെയാണ് പുനലൂര് ഐക്കരക്കോളം വാഴമണ് ആലിന്‍കീഴില് സുഗതന് തൂങ്ങി മരിച്ചത്. എഐഎസ്ഫ് പ്രവര്‍ത്തകര് നടത്തിയ ഇടപെടലിനെ തുടര്‍ന്നാണ് മാസങ്ങള് കഴിഞ്ഞിട്ടും സുഗതന് വര്‍ക്ക് ഷോപ്പ് തുറന്ന് പ്രവര്‍ത്തിക്കാന് ആകാഞ്ഞത്. ഇളമ്പല് സ്വദേശിയുടെ ഭൂമി പാട്ടത്തിന് എടുത്താണ് മാസങ്ങള്‍ക്ക് മുമ്പ് വര്‍ക്ക്ഷോപ്പ് നിര്‍മ്മാണം തുടങ്ങിയത്. അഞ്ച് ദിവസം മുമ്പാണ് ഷെഡിന്റെ നിര്‍മ്മാണം പൂര്‍ത്തിയാക്കിയത്. എന്നാല് ഷെഡിന്റെ നിര്‍മ്മാണം പൂര്‍ത്തിയായപ്പോള് സിപിഐ, എഐവൈഎഫ് പ്രവര്‍ത്തകര് ഷെഡിന് മുന്നില് കൊടികുത്തിയിരുന്നു. വയലാണെന്ന നിലപാടായിരുന്നു പ്രവര്‍ത്തകര്‍ക്ക്. എന്നാല് ഈ ഭൂമി 2005ല് മണ്ണിട്ട് നികത്തി സമീപത്ത് ഓഡിറ്റോറിയം അടക്കമുള്ളവ നിര്‍മ്മിച്ചിരുന്നു.\nവര്‍ഷങ്ങളായി കാടുമൂടിക്കിടന്ന സ്ഥലത്താണ് സുഗതനും മക്കളും ഷെഡ് നിര്‍മ്മച്ചത്. ദിവസങ്ങളായി രാഷ്ട്രീയക്കാരുടെ വീട്ടിലും ഓഫീസിലും കയറി ഇറങ്ങിയ സുഗതന് വലിയ മനോവിഷമത്തിലായിരുന്നു. 35കൊല്ലമായി ഗള്‍ഫില് ജോലിയായിരുന്നു സുഗതന്. സ്വന്തമായി നാട്ടില് സംരംഭം തുടങ്ങാനാണ് ഗള്‍ഫില് നിന്ന് സുഗതനും ഗള്‍ഫിലെ ജോലി നിറുത്തി വന്നത്. മൂന്ന് ലക്ഷം രൂപയോളമാണ് ഇതിനായി സുഗതന് ചെലവാക്കിയത്.\nRead more on: pravasi | suicide\nപതിനഞ്ചാമത് പ്രവാസി ഭാരതീയ ദിവസിന് നാളെ വാരാണസിയില് തുടക്കമാകും\nപ്രോക്സി വോട്ട് ചെയ്യുന്നത് കുടുംബാംഗങ്ങൾക്കുള്ളിൽ നിജപ്പെടുത്താൻ നിയമം വേണമെന്ന് കേരള പ്രവാസി സംഘം


ഹയർസെക്കണ്ടറി പ്രവർത്തനം4– അറിവിന്റെ സ്വാതന്ത്ര്യം – വിജ്ഞാനോത്സവം\nഅക്കാദമിക് പ്രസാധന രംഗത്തെ വലിയ കമ്പനികൾ രണ്ട് വെബ് പോർട്ടലുകളെ കോടതി കയറ്റിയിരിക്കുകയാണ്. SciHub, LibGen – ഇവ രണ്ടും ഇന്ത്യയിലെ ശാസ്ത്ര- സാമൂഹ്യ ശാസ്ത്ര ഗവേഷക വിദ്യാർത്ഥികൾക്ക് സുപരിചിതമായ രണ്ട് വെബ്സൈറ്റുകൾ ആണ്. വലിയ വിലകൊടുത്ത് വാങ്ങേണ്ട പുസ്തകങ്ങളും ജേണലുകളിലെ അക്കാദമിക് പേപ്പറുകളും സൗജന്യമായി ലഭിക്കാൻ ഒരുപാട് വിദ്യാർഥികൾ ഇവയെയാണ് ആശ്രയിക്കുന്നത്. അറിവ് സ്വതന്ത്രമായി സമൂഹത്തിൽ ലഭ്യമാക്കണം എന്ന ലക്ഷ്യത്തോടെ പ്രവർത്തിച്ച ആരൺ ഷ്വാർറ്റ്സ് എന്ന യുവാവ് സമാനമായൊരു നിയമയുദ്ധത്തിൽ പരാജയപ്പെട്ടിരുന്നു. 2013 ൽ ആരൺ സ്വയം ജീവൻ വെടിയുകയായിരുന്നു. ആരണിന്റെ മരണം ഈ വിഷയത്തിൽ ലോകവ്യാപകമായ ചർച്ചക്ക് വഴി വെച്ചു. അക്കാദമിക് പേപ്പറുകൾ ലഭ്യമാക്കുന്ന JSTOR എന്ന പോർട്ടൽ ഒരു ഓപ്പൺ ആക്സസ് സംവിധാനം ഏർപ്പെടുത്തുകയുണ്ടായി. അക്കാദമിക് രംഗത്ത് വിവരങ്ങൾ ഇന്റർനെറ്റ് വഴി സ്വതന്ത്രമായി ലഭ്യമാക്കുക എന്ന ലക്ഷ്യത്തോടെ പ്രവർത്തിക്കുന്നവരുടെ മാഗ്നാ കാർട്ട എന്ന് വിശേഷിപ്പിക്കുന്ന പ്രസ്താവന ഇവിടെ വായിക്കാം.\nശാസ്ത്ര- സാമൂഹ്യശാസ്ത്ര വിഷയങ്ങളിൽ ലഭ്യമായ അറിവ് രാജ്യാതിർത്തികൾക്കപ്പുറം സൗജന്യമായി എല്ലാവർക്കും ലഭ്യമാക്കുക എന്ന ആശയത്തെക്കുറിച്ചുള്ള ഒരു ആലോചനയാവട്ടെ ഈ പ്രവർത്തനം.\nസൈ-ഹബ്, ലിബ്ജെൻ കേസിനെ പറ്റി വിശദമായി വായിക്കാൻ ലൂക്കയിലെ രണ്ടു ലേഖനങ്ങൾ നിങ്ങളെ സഹായിക്കും.\nഒരൽപ്പം ചരിത്രം വായിക്കാൻ ഇംഗ്ലീഷിൽ ഉള്ള ഈ ലേഖനം നിങ്ങളെ സഹായിക്കും.\nSci-Hub Versus Academic Publishers: Let’s Talk about Open Access\nമൂന്നാം ലോക രാജ്യങ്ങളിലെ ശാസ്ത്ര പഠനത്തെ/ ശാസ്ത്ര ഗവേഷണത്തെ സാരമായി ബാധിക്കും എന്ന് കരുതുന്ന ഈ നിയമ യുദ്ധത്തെ പറ്റി കൂടുതൽ മനസിലാക്കാൻ ഒരു ശ്രമം നടത്താമോ? ഈ കേസ് ഇപ്പോൾ കോടതിയിൽ നടന്നുകൊണ്ടിരിക്കുന്ന ഒന്നാണ്. അതിനോടനുബന്ധിച്ച പത്രവാർത്തകളും ലേഖനങ്ങളും വായിക്കാൻ മറക്കരുത്.\nസൈ ഹബ് – ലിബ്ജെൻ വിഷയം ചർച്ച ചെയ്യുമ്പോൾ നമ്മൾ ഇവയുടെ വിവിധമായ വശങ്ങൾ ആലോചിക്കേണ്ടതുണ്ട്.\nസാമ്പത്തികമായ വശം – സാധാരണക്കാർക്ക്, മൂന്നാം ലോക രാജ്യങ്ങളിലെ സാമ്പത്തികമായി പിന്നോക്കം നിൽക്കുന്ന സർവകലാശാലകളിലെ വിദ്യാർത്ഥികൾക്ക് ഇത്തരം ആക്സസ് കൊണ്ട് ലഭിക്കുന്ന പ്രയോജനങ്ങൾ ഒരു ഭാഗത്ത്. മറുഭാഗത്ത് ഇവ പ്രസിദ്ധീകരിക്കുന്നവർ പറയുന്ന അവർക്കുണ്ടാകുന്ന സാമ്പത്തിക നഷ്ടം.\nനിയമപരമായി – ഇവ തെറ്റാണോ? ഇവ ഉപയോഗിക്കുന്ന വിദ്യാർത്ഥികൾ ചെയ്യുന്നത് നിയമ ലംഘനമാണോ? സിനിമ, പാട്ടുകൾ തുടങ്ങിയവയിലെ പൈറസിയും ജേണലുകളുടെ സൈ-ഹബ് വഴിയുള്ള ആക്സസും – ഇവ താരതമ്യം ചെയ്യുമ്പോൾ നിയമലംഘനം എന്ന വിഷയത്തെ എങ്ങനെ കാണുന്നു?\nഅറിവ് സാർവത്രികമായി , സ്വതന്ത്രമായി ലഭ്യമാക്കുക എന്ന ആശയം സാമ്പത്തിക-നിയമ സാധുതകൾക്ക് അപ്പുറമായി ഒരു രാഷ്ട്രീയ വിഷയമാണോ? അറിവിന്റെ സാർവത്രികതയെ പറ്റി എന്ത് തോന്നുന്നു?\nനിങ്ങളുടെ അധ്യാപകർ, സുഹൃത്തുക്കൾ ഇവരുമായി ചർച്ച ചെയ്ത ശേഷം ഒരു കുറിപ്പ് തയ്യാറാക്കണം.\nകുറിപ്പിൽ മേൽപ്പറഞ്ഞ മൂന്ന് ഘടകങ്ങളെ സംബന്ധിച്ചും നിങ്ങൾ സമാഹരിച്ച വിവരങ്ങൾ ചേർക്കാൻ ശ്രദ്ധിക്കണേ. ഈ കുറിപ്പ് മറ്റുള്ളവരെ കാണിച്ച് അവരുടെ അഭിപ്രായം തേടുക. ആ അഭിപ്രായത്തിന്റെ അടിസ്ഥാനത്തിൽ കുറിപ്പ് കൂടുതൽ വിവരങ്ങൾ ചേർത്ത് മെച്ചപ്പെടുത്തുകയും ആവാം. വിലയിരുത്തലിനായി ഈ കുറിപ്പ് സൂക്ഷിച്ച് വെക്കാനും മറക്കരുത്.


Archdiocese of Trichur തൃശൂർ രൂപതയ്ക്ക് കീഴിലുള്ള ദേവാലയങ്ങൾ മറ്റന്നാൾ മുതൽ തുറക്കും\nതൃശൂർ രൂപതയ്ക്ക് കീഴിലുള്ള ദേവാലയങ്ങൾ മറ്റന്നാൾ മുതൽ തുറക്കും\nതൃശൂർ രൂപതയ്ക്ക് കീഴിലുള്ള ദേവാലയങ്ങൾ മറ്റന്നാൾ മുതൽ നിബന്ധനകളോടെ തുറക്കും. സർക്കാർ നിർദേശങ്ങൾ പാലിക്കണമെന്നു കാണിച്ച് സർക്കുലർ പുറത്തിറക്കി. ഏതാനും ചില പ്രായോഗിക കാര്യങ്ങളെ കുറിച്ച് ഇനിയും വ്യക്തത ലഭിക്കേണ്ടതുണ്ടെന്ന് സർക്കുലറിൽ പറയുന്നു.\nപള്ളികൾ തുറക്കുന്നതിന് മുന്നോടിയായി പള്ളി പരിസരം അണുവിമുക്തമാക്കാനും ശുചിത്വം ഉറപ്പുവരുത്തുവാനും ശ്രദ്ധിക്കണമെന്ന് സർക്കുലറിൽ പറയുന്നു. ദൈവാലയത്തിന് മുൻപിൽ പ്രവേശന വ്യവസ്ഥകളടങ്ങിയ ഒരു നോട്ടീസും കൊവിഡ് മഹാമാരിയുടെ സാഹചര്യത്തിൽ സ്വീകരിക്കേണ്ട ജാഗ്രതയെ ക്കുറിച്ചുമുള്ള ബോർഡും പരസ്യമായി സ്ഥാപിക്കണം. കുർബാനക്കും മറ്റ് തിരുകർമ്മങ്ങൾക്കും പങ്കെടുക്കാവുന്നരുടെ എണ്ണം സംബന്ധിച്ച് സർക്കാർ നൽകിയിരിക്കുന്ന നിർദേശം കൃത്യമായി പാലിക്കണം. വ്യക്തികൾ തമ്മിൽ ആറ് അടി അകലം പാലിക്കുന്ന രീതിയിൽ സ്ഥലം അടയാളപ്പെടുത്തി ക്രമീകരിക്കേണ്ടതാണ്. എത്ര വലിയ ദേവാലയമാണെങ്കിലും പരമാവധി നൂറുപേരെ മാത്രമേ പ്രവേശിപ്പിക്കാൻ പാടുള്ളൂ എന്നും സർക്കുലറിൽ പറയുന്നു.\nകേന്ദ്രസർക്കാർ നിബന്ധനയിൽ പറയുന്നതുപോലെ, 65 വയസിന് മുകളിലുള്ളവരും 10 വയസിന് താഴെയുള്ളവരും ഗർഭണികളും പള്ളിയിൽ വരുന്നത് ഒഴിവാക്കേണ്ടതാണ്. രോഗ ലക്ഷണങ്ങളുള്ളവരും മറ്റ് രോഗങ്ങളുള്ളവരും ഒരു കാരണവശാലും പള്ളിയിൽ പ്രവേശിക്കരുത്. തിരുകർമ്മങ്ങളിൽ പങ്കെടുക്കുന്നതിനിടയിൽ കൊവിഡ് രോഗലക്ഷണങ്ങളുണ്ടെന്ന് മനസിലായാൽ അവരെ പ്രത്യേകം പരിചരിക്കുന്നതിനും ബന്ധപ്പെട്ടവരെ അറിയിക്കുന്നതിനും സംവിധാനങ്ങളേർപ്പെടുത്തേണ്ടതാണെന്നും സർക്കുലറിൽ വ്യക്തമാക്കുന്നു.


75-ാം സ്വാതന്ത്ര്യ ദിനാഘോഷം; ആസാദി കാ അമൃത് മഹോത്സവ് പദ്ധതിയ്ക്ക് പ്രധാനമന്ത്രി വെള്ളിയാഴ്ച്ച തുടക്കം കുറിക്കും | Reporter Kerala\n75-ാം സ്വാതന്ത്ര്യ ദിനാഘോഷം; ആസാദി കാ അമൃത് മഹോത്സവ് പദ്ധതിയ്ക്ക് പ്രധാനമന്ത്രി വെള്ളിയാഴ്ച്ച തുടക്കം കുറിക്കും\nPosted by reporala | Mar 12, 2021 | Latest News | 0\nന്യൂഡൽഹി: ആസാദി കാ അമൃത് മഹോത്സവ് പരിപാടികൾക്ക് പ്രധാനമന്ത്രി വെള്ളിയാഴ്ച്ച തുടക്കം കുറിക്കും. ഇന്ത്യ സ്വാതന്ത്ര്യം നേടി 75 വർഷം പൂർത്തീകരിക്കുന്നതിന്റെ ഭാഗമായുള്ള ആഘോഷ പരിപാടികൾക്കാണ് നാളെ തുടക്കം കുറിക്കുക. അഹമ്മദാബാദിലെ സബർമതി ആശ്രമത്തിൽ നിന്നുള്ള പദയാത്ര പ്രധാനമന്ത്രി വെള്ളിയാഴ്ച്ച ഫ്‌ളാഗ് ഓഫ് ചെയ്യും.\nഇന്ത്യയ്ക്ക് സ്വാതന്ത്ര്യം ലഭിച്ചതിന്റെ 75-ാം വാർഷികത്തിന്റെ ഓർമയ്ക്കായി കേന്ദ്ര സർക്കാർ സംഘടിപ്പിക്കുന്ന പരിപാടികളുടെ പരമ്പരയാണ് ആസാദി കാ അമൃത് മഹോത്സവ്. ജന പങ്കാളിത്തത്തോടെയുള്ള ഒരു ജനകീയ മഹോത്സവമായിട്ടായിരിക്കും ആഘോഷ പരിപാടികൾ സംഘടിപ്പിക്കുന്നത്. വിവിധ ഡിജിറ്റൽ പരിപാടികൾക്കും നാളെ തുടക്കം കുറിക്കും. രാവിലെ 10: 30 ന് ആരംഭിക്കുന്ന ചടങ്ങിൽ ഗുജറാത്ത് ഗവർണർ ശ്രീ ആചാര്യ ദേവവ്രത് , കേന്ദ്ര സഹമന്ത്രി പ്രഹളാദ് സിംഗ് പട്ടേൽ, ഗുജറാത്ത് മുഖ്യമന്ത്രി വിജയ് രൂപാണി എന്നിവരും പങ്കെടുക്കും.\nഅഹമ്മദാബാദിലെ സബർമതി ആശ്രമം മുതൽ നവസാരിയിലെ ദണ്ഡി വരെയാണ് പദയാത്ര നടക്കുന്നത്. 241 മൈൽ ദൈർഘ്യമുള്ള യാത്ര ഏപ്രിൽ5നാണ് അവസാനിക്കുക. കേന്ദ്ര മന്ത്രി പ്രഹ്ലാദ് സിംഗ് പട്ടേലാണ് പദയാത്രയുടെ ആദ്യ ഘട്ടത്തിന് നേതൃത്വം നൽകുക.\nPreviousമഹാരാഷ്ട്രയിലെ കൊറോണ വ്യാപനത്തിൽ ആശങ്ക പ്രകടിപ്പിച്ച് കേന്ദ്രം; വൈറസിനെ നിസാരമായി കാണരുതെന്ന് മുന്നറിയിപ്പ്\nNextബ്രഹ്മകുമാരീസ് മേധാവി ദാദി ഹൃദയ മോഹിനി അന്തരിച്ചു; അനുശോചിച്ച് പ്രധാനമന്ത്രി\nസിപിഎമ്മിന്റെയും മുഖ്യമന്ത്രിയുടെയും വാദം പൊളിഞ്ഞു; മണിലാലിന്റെ കൊലപാതക കാരണം വ്യക്തിവൈരാഗ്യമെന്ന് പൊലീസ്\nഉമ്മന് ചാണ്ടിയുടെ മരുമകന് ട്വന്‍റി-ട്വന്‍റിയില്; യൂത്ത് വിംഗ് കോര്‍ഡിനേറ്ററാകും


സിനിമയിൽ തിരക്കുകളുടെ കൊടുമുടിയിൽ നിൽക്കുമ്പോഴാണ് രാമനാഥൻ നടന്നുപോയത്... | Ramanathan Manichitrathazhu\nRamanathan Manichitrathazhu : 1993 ൽ മധു മുട്ടത്തിന്റെ തിരക്കഥയിൽ ഫാസിൽ സംവിധാനം ചെയ്ത് പുറത്തിറങ്ങിയ മലയാളം സൂപ്പർഹിറ്റ് ഏവർഗ്രീൻ സിനിമയായിരുന്നു മണിച്ചിത്രത്താഴ്. മോഹൻലാലും സുരേഷ്‌ഗോപിയും ശോഭനയും എല്ലാം തർത്തഭിനയിച്ച സിനിമയിൽ ആർക്കും മറക്കാൻ കഴിയാത്ത മറ്റൊരു കഥാപാത്രം കൂടി ഉണ്ട്. നാഗവല്ലിയോടൊപ്പം ഒരു മുറൈ വന്ത് പാർത്തായ ഗാനത്തിൽ ചുവടുവച്ച രാമനാഥൻ. ഒറ്റ കഥാപാത്രം കൊണ്ട് മലയാള സിനിമ പ്രേക്ഷകരുടെ മനസ്സിൽ കുടിയേറിയ താരമാണ്.\nഡോക്ടർ ശ്രീധർ ശ്രീരാമായിരുന്നു രാമനാഥനായി എത്തിയത്. ഇറങ്ങിയിട്ട് 30 വർഷത്തിനടുത്തയെങ്കിലും ഇന്നും ഏറെ പേർ കാണുന്നതും ചർച്ച ചെയ്യുന്നതുമാണ് മണിച്ചിത്രത്താഴും അതിലെ കഥാപാത്രങ്ങളും. ഇതിനോടകം 65 സിനിമയിൽ അഭിനയിച്ച ശ്രീധർ ശ്രീമിന്റെ ആദ്യ മലയാള സിനിമയായിരുന്നു മണിച്ചിത്രത്താഴ്. അവൻ അനന്തപത്മനാഭൻ എന്നൊരു സിനിമയിൽ കൂടി ശ്രീധർ ശ്രീരാം മലയാളത്തിൽ അഭിനയിച്ചിട്ടുണ്ട്.\nഹിന്ദി സിനിമകളിൽ അടക്കം അഭിനയിച്ച ശ്രീധറിന് ‘സന്ത സിശുനാട ഷെരീഫാ’ എന്ന കന്നഡ ചിത്രത്തിന് സംസ്ഥാന സർക്കാരിന്റെ മികച്ച നടനുള്ള അവാർഡും ലഭിച്ചിട്ടുണ്ട്. മണിച്ചിത്രത്താഴിനു ശേഷം മലയാള സിനിമാ പ്രേക്ഷർ സ്വന്തം രാമനാഥനെ ഒരുപാട് അന്വേഷിച്ചെങ്കിലും ശ്രീധർ നൃത്ത രംഗത്ത് സജീവമാവുകയായിരുന്നു. തമിഴ് സിനിമകളിൽ ശോഭനയോടൊപ്പം മുന്നേ അഭിനയിച്ചത് കൊണ്ടുതന്നെ മണിച്ചിത്രത്താഴിലേക്കുള്ള രാമനാഥന്റെ കഥാപാത്രത്തെ പറ്റി ഫാസിൽ പറഞ്ഞപ്പോൾ ശോഭനയാണ് ശ്രീധർ ശ്രീറാമിനെ നിർദ്ദേശിച്ചതും.\nസിനിമയിൽ തിരക്കുകളുടെ കൊടുമുടിയിൽ നിൽക്കുമ്പോഴാണ് അത്രയും പ്രിയപ്പെട്ട നൃത്തത്തിന്റെ വഴിയേ നാമനാഥൻ നടന്നുപോയത്. മലയാളിൽ എന്നും നെഞ്ചേറ്റുന്ന രാമനാഥൻ ഇപ്പോൾ ബാംഗ്ലൂരിലെ ജെ പി നഗറിലെ റിതംബര എന്ന മലയാളതനിമ തുളുമ്പുന്ന സ്വന്തം വീട്ടിൽ താമസിച്ച് ബാംഗ്ലൂരിൽ തന്നെ 100 ൽ അധികം കുട്ടികൾ പഠിക്കുന്ന ഖേച്ചര എന്ന് പേരായ നൃത്ത വിദ്യാലയം നടത്തിവരികയാണ്.


പമ്പയിലേയ്ക്ക് കടത്തിവിടുന്നത് ഇഷ്ടമുള്ള വാഹനങ്ങള്; പൊലീസിന് ഹൈക്കോടതിയുടെ രൂക്ഷ വിമര്‍ശനം - Express Kerala\nപമ്പയിലേയ്ക്ക് കടത്തിവിടുന്നത് ഇഷ്ടമുള്ള വാഹനങ്ങള്; പൊലീസിന് ഹൈക്കോടതിയുടെ രൂക്ഷ വിമര്‍ശനം\nകൊച്ചി: പമ്പയിലേക്ക് വാഹനങ്ങള് കടത്തി വിടുന്നതുമായി ബന്ധപ്പെട്ട് പൊലീസിന് ഹൈക്കോടതിയുടെ രൂക്ഷ വിമര്‍ശനം. പൊലീസിന് ഇഷ്ടമുള്ള വാഹനങ്ങളാണ് പമ്പയില് കടത്തിവിടുന്നതെന്നും തുടര്‍ന്നും ഇത് ആവര്‍ത്തിച്ചാല് നടപടി സ്വീകരിക്കുമെന്നും ഹൈക്കോടതി വ്യക്തമാക്കി.\n15സീറ്റു വരെയുള്ള വാഹനങ്ങള് ഇപ്പോള് കടത്തി വിടുന്നുണ്ടെന്നാണ് സര്‍ക്കാര് ഹൈക്കോടതിയെ അറിയിച്ചത്. എന്നാല് കോടതിയ്ക്ക് കിട്ടിയ റിപ്പോര്‍ട്ട് അങ്ങനെ അല്ലെന്ന് ഡിവിഷന് ബഞ്ച് ചൂണ്ടികാട്ടി.പൊലീസ് ലംഘിക്കുന്നത് കോടതി ഉത്തരവും സര്‍ക്കാര് തീരുമാനവും ആണെന്നും കോടതി ചൂണ്ടികാട്ടി. ഉത്തരവ് എങ്ങനെ നടപ്പാക്കണം എന്ന് അറിയാമെന്ന് വ്യക്തമാക്കിയ കോടതി കേസ് പിന്നീട് പരിഗണിക്കാനായി മാറ്റിവച്ചു.


rahul gandhi denied permission രാഹുൽഗാന്ധിക്ക് അനുമതിയില്ല\nരാഹുൽ ഗാന്ധിക്ക് ലഖിംപൂർ ഖേരിയിലേക്ക് പോകാൻ അനുമതിയില്ല\nരാഹുൽഗാന്ധിക്കും സംഘത്തിനും ലഖിംപൂർ ഖേരിയിലേക്ക് പോകാൻ അനുമതിയില്ല. ക്രമസമാധാന നില മോശമാകാൻ കാരണമാകുമെന്ന് ചൂണ്ടിക്കാട്ടിയാണ് അനുമതി നിഷേധിച്ചത്. ( rahul gandhi denied permission )\nഅതേസമയം, പ്രിയങ്ക ഗാന്ധിയുടെ അറസ്റ്റിൽ പ്രതിഷേധം ശക്തമാക്കാനൊരുങ്ങുകയാണ് കോൺഗ്രസ്. പ്രിയങ്കയെ മോചിപ്പിച്ചില്ലെങ്കിൽ പഞ്ചാബിൽ നിന്ന് യു.പിയിലേക്ക് മാർച്ച് സംഘടിപ്പിക്കുമെന്ന് മുൻ സംസ്ഥാന അധ്യക്ഷൻ നവ്‌ജ്യോത് സിംഗ് സിദ്ദുവും അറിയിച്ചിട്ടുണ്ട്.\nകർഷകരുടെ കൂട്ടക്കൊലയ്ക്ക് ഉത്തരവാദിയായ കേന്ദ്രമന്ത്രിയുടെ മകനെ അറസ്റ്റ് ചെയ്യുകയും പ്രിയങ്കയെ വിട്ടയയ്ക്കുകയും ചെയ്തില്ലെങ്കിൽ പഞ്ചാബ് കോൺഗ്രസ് യു.പിയിലേക്ക് മാർച്ച് ചെയ്യുമെന്നാണ് സിദ്ദു ട്വീറ്റ് ചെയ്തിരിക്കുന്നത്.\nഇന്നലെ പുലർച്ചെ ഉത്തർപ്രദേശ് പൊലീസ് കരുതൽ തടങ്കലിലാക്കിയ പ്രിയങ്കാ ഗാന്ധിയെ മോചിപ്പിക്കണമെന്ന് ആവശ്യപ്പെട്ട് കോൺഗ്രസ് പ്രവർത്തകർ സീതാപുരിൽ ഉപരോധസമരം തുടരുകയാണ്. പ്രവർത്തകർ പന്തംകൊളുത്തി പ്രകടനം നടത്തിയും, മെഴുകുതിരികൾ തെളിയിച്ചും ഐക്യദാർഢ്യം പ്രഖ്യാപിച്ചു.\nRead Also : ‘കനയ്യ കുമാറിന്റെ വരവോടെ രാഹുൽ ഗാന്ധിയും കോൺഗ്രസും രക്ഷപ്പെടുമെങ്കിൽ ആവട്ടെ’; എംഎൽഎ മുഹമ്മദ് മുഹ്സിൻ\nകേന്ദ്ര മന്ത്രി അജയ് മിശ്ര ടേനി രാജിവയ്ക്കും വരെ സമരം തുടരുമെന്ന് പ്രിയങ്ക ഗാന്ധി വ്യക്തമാക്കി. കസ്റ്റഡിയിൽ എടുത്തതിന്റെ കാരണം അറിയിച്ചിട്ടില്ലെന്നും, തനിക്ക് വസ്ത്രം കൊണ്ടുവന്നവർക്കെതിരെ പോലും കേസെടുത്തെന്നും പ്രിയങ്ക വ്യക്തമാക്കി. ലക്‌നൗ വിമാനത്താവളത്തിൽ തടഞ്ഞ ഛത്തീസ്ഗഡ് മുഖ്യമന്ത്രി ഭൂപേഷ് ബാഗൽ കുത്തിയിരുന്ന് പ്രതിഷേധിച്ചു.\nഅതേസമയം, കർഷകർക്ക് മേൽ കാർ ഇടിച്ചുകയറ്റുന്ന ദൃശ്യങ്ങൾ ഇന്നലെ തന്നെ കോൺഗ്രസ് പുറത്ത് വിട്ടിരുന്നു. കേന്ദ്രമന്ത്രി അജയ് ശർമ ടേനിയുടെ മകൻ ആശിഷ് മിശ്ര ടേനി കാറിൽ നിന്ന് ഇറങ്ങിയോടുന്നതെന്ന മട്ടിലുള്ള സെക്കന്റുകൾ മാത്രമുള്ള ദൃശ്യം കർഷകർ പുറത്തുവിട്ടിരുന്നു. ഇതിനിടെ, നീതി വേണമെന്ന് കൊല്ലപ്പെട്ട കർഷകൻ ലവ് പ്രീത് സിംഗിന്റെ കുടുംബം ആവശ്യപ്പെട്ടു. നഷ്ടപരിഹാരമല്ല വേണ്ടത്. കുറ്റക്കാരെ ഉടൻ അറസ്റ്റ് ചെയ്യണമെന്നും ലവ് പ്രീത് സിംഗിന്റെ സഹോദരി ആവശ്യപ്പെട്ടു.\nStory Highlights: rahul gandhi denied permission


ബോംബെ ഓഹരി സൂചിക 63 പോയിന്റ് കൂടി | Sensex up - Malayalam Oneindia\nബോംബെ ഓഹരി സൂചിക 63 പോയിന്റ് കൂടി\nമുംബൈ: ബോംബെ ഓഹരി സൂചിക ജൂണ് 22 വ്യാഴാഴ്ച 63.53 പോയിന്റ് (1.34 ശതമാനം) കൂടി 4795.10 ത്തിലവസാനിച്ചു. ബുധനാഴ്ച സൂചിക അവസാനിച്ചത് 4731. 57 ലായിരുന്നു. ഓഹരികള് ബുധനാഴ്ചയും വ്യാ ഴാഴ്ച രാവിലെയും വിലയിടിവുണ്ടായതു കൊണ്ട് ലാഭത്തില് വാങ്ങാന് നിക്ഷേപകരുടെ തിരക്കുണ്ടായി. അതോടെ പ്രധാന ഓഹരികളുടെയെല്ലാം ഓഹരി വിലകള് വര്‍ദ്ധിച്ചു.\nനാഷണല് സ്റോക്ക് എക്സ്ചേഞ്ച് സൂചികയാകട്ടെ വ്യാഴാഴ്ച 15 പോയിന്റ് (1.02 ശതമാനം) കൂടി 1490.15 ലാണ് അവസാനിച്ചത്. ബുധനാഴ്ച സൂചിക അവസാനിച്ചത് 1472.00 ലായിരുന്നു.\nഓഹരി വിലകളിലുള്ള ഹൃസ്വകാല വ്യതിയാനം മുതലെടുക്കാന് ഫണ്ടുകള് അവരുടെ പക്കലുള്ള ഓഹരികള് വില്‍ക്കുകയും വാങ്ങുകയും ചെയ്യുന്നുണ്ടെന്ന് വ്യാപാരികള് പറഞ്ഞു. വിപണിയില് അനിശ്ചിതത്വം തുടരുന്നത് കൊണ്ട് വിലയിടിയുന്ന ഓഹരികള് ലാഭത്തില് വാങ്ങുകയും വിലകൂടുന്നവ വിറ്റ് ലാഭമുണ്ടാക്കുകയുമാണ് ഫണ്ടുകള് ചെയ്യുന്നത്.


സൗദിയില് നിയമലംഘനത്തിന് നൂറോളം മലയാളികള് ജയിലിലായി: പരിശോധന തുടരുന്നു - ഇ വാർത്ത | evartha\nസൗദിയില് നിയമലംഘനത്തിന് നൂറോളം മലയാളികള് ജയിലിലായി: പരിശോധന തുടരുന്നു\nപൊതുമാപ്പ് കാലാവധി അവസാനിച്ചതോടെ സൗദിയില് നടത്തുന്ന പരിശോധനയില് പിടികൂടിയവരുടെ എണ്ണം ആയിരം കവിഞ്ഞതായി റിപ്പോര്‍ട്ടുകള്. രേഖകള് ശരിയല്ലാത്തവരും അനധികൃതമായി രാജ്യത്ത് തങ്ങുന്നവരുമാണ് പിടിയിലായവരില് അധികവും.\nനിയമ ലംഘകരില്ലാത്ത രാജ്യം എന്ന കാമ്പയിന്റെ ഭാഗമായാണ് പരിശോധന നടത്തുന്നത്. നിയമലംഘകര്‍ക്ക് സംരക്ഷണം നല്‍കുന്നവരും പിടിയിലാകുന്നുണ്ട്. തൊഴില് സാമൂഹിക വികസന മന്ത്രാലയങ്ങള് പരിശോധനയില് സജീവമായുണ്ട്. നൂറുകണക്കിന് മലയാളികളും ഇതിനകം ജയിലിലായിട്ടുണ്ട് എന്നാണ് വിവരം.\nഒരേ സമയം 13 പ്രവിശ്യകളിലായാണ് പരിശോധന നടത്തിയത്. ബത്ഹയില് നിരവധി പേരാണ് പിടിയിലായത്. 334 പേരാണ് അല്‍ബാഹയില് പിടിയിലായതെന്ന് പൊലീസ് വക്താവ് കേണല് സഅദ് ത്വറാദ് അറിയിച്ചു. തുര്‍ബയിലെ വ്യാപാര സ്ഥാപനങ്ങളില് പിടിയിലായത് 94 പേരാണ്.\nപുണ്യ നഗരങ്ങള് കേന്ദ്രീകരിച്ചും പരിശോധന ശക്തമാണ്. പൊതുമാപ്പ് കാലാവധി അവസാനിച്ചതോടെ തുടങ്ങിയ പരിശോധന നിയമലംഘകരെ തുടച്ചു നീക്കും വരെ തുടരുമെന്നും മന്ത്രാലയങ്ങള് അറിയിച്ചു. റിയാദില് ഗവര്‍ണര് ഫൈസല് ബിന് ബന്ദര് രാജകുമാരനാണ് പരിശോധനാ കാമ്പയിന് ഉദ്ഘാടനം ചെയ്തത്.


വിദേശ ബന്ധം സാമ്പത്തികം കൊണ്ടുവരും രാശി | Daily Horoscope 1st June 2019 Saturday - Malayalam BoldSky\nവിദേശ ബന്ധം സാമ്പത്തികം കൊണ്ടുവരും രാശി\n| Published: Saturday, June 1, 2019, 10:47 [IST]\nദിവസങ്ങള് അപ്രതീക്ഷിത ഫലങ്ങള് നല്‍കി കടന്നു പോകും. ചിലപ്പോള് ഭാഗ്യവും ചിലപ്പോള് നിര്‍ഭാഗ്യവുമാകും, ഫലങ്ങള്.\nഭാഗ്യ, നിര്‍ഭാഗ്യങ്ങള്‍ക്കു കാരണമാകുന്ന ഘടകങ്ങള് പലതാണ്. ഇതില് നമ്മുടെ പ്രവൃത്തികള് മുതല് നാമറിയാതെ നമ്മെ നിയന്ത്രിയ്ക്കുന്ന ചില ശക്തികള് വരെ പെടുന്നു.\nസോഡിയാക് സൈന് അഥവാ സൂര്യ രാശി നമ്മുടെ ഭാഗ്യ നിര്‍ഭാഗ്യങ്ങള് നിര്‍ണയിക്കുന്നതില് പ്രധാന പങ്കു വഹിയ്ക്കുന്ന ഒന്നാണ്. ഇവ അനുകൂലമെങ്കില് അനുകൂല ഫലം, അല്ലെങ്കില് പ്രതികൂല ഫലവും.\nരാശി സ്വാധീനം ഇന്നത്തെ ദിവസം, അതായത് 2019 ജൂണ് 1ന് നിങ്ങള്‍ക്കൊപ്പമോ എന്നറിയൂ,\nഏരീസ് അഥവാ മേട രാശിയ്ക്ക് ഇന്ന് പൊസറ്റീവായി ചിന്തിയ്ക്കുവാന് ശ്രമിയ്‌ക്കേണ്ട ദിവസമാണ്. എന്തെല്ലാം പ്രശ്‌നങ്ങളുണ്ടെങ്കിലും ഇത് നിങ്ങളെ നിരാശപ്പെടുത്താന് ഇട വരുത്തരുത്. മനസില് എന്തെങ്കിലും കരുതിയിട്ടുണ്ടെങ്കില് ഇതിനായി പ്രവര്‍ത്തിയ്ക്കാന് സാധിയ്ക്കും. ഇതു നേടാനും.\nടോറസ് അഥവാ ഇടവ രാശിയ്ക്ക് ഇന്ന് തിരിച്ചടികളുടെ ദിവസമാണ്. നിങ്ങളുടെ ശ്രമങ്ങള്‍ക്ക് ഇന്ന് ഫലം ലഭിയ്ക്കാത്ത ദിവസമാണ്. നിങ്ങള് വിചാരിയ്ക്കുന്ന ഫലം കാര്യങ്ങള്‍ക്കു ലഭിയ്ക്കാതിരിയ്ക്കുന്ന ദിവസമാണ്. ഇത് നിങ്ങള്‍ക്ക് സ്‌ട്രെസും ഉത്കണ്ഠയുമല്ലാം ഉണ്ടാക്കും.\nജെമിനി അഥവാ മിഥുന രാശിയ്ക്ക് ഇന്ന് വളരെ സെന്‍സിറ്റീവാകുന്ന ദിവസമാണ്. ഇതു കൊണ്ടു തന്നെ നിങ്ങളുടെ വികാരങ്ങളെ നിയന്ത്രിയ്ക്കുവാന് സാധിയ്ക്കുകയും വേണം. നിങ്ങളുടെ മനസ് മറ്റൊരാള്‍ക്കു മുന്നില് തുറന്നു പ്രകടിപ്പിയ്ക്കാന് സാധിയ്ക്കുന്ന ദിവസമാണ്.\nക്യാന്‍സര് അഥവാ കര്‍ക്കിടക രാശിയ്ക്ക് ഇന്ന് സെന്റിമെന്റലാകാതിരിയ്ക്കുക, തിടുക്കപ്പെടാതിരിയ്ക്കുക. കണ്ണു തുറന്നു പിടിച്ചു കാര്യങ്ങള് ചെയ്യുക. കരിയര്, ബിസിനസ് എന്നിവയേക്കാള് കുടുംബത്തിന് പ്രാധാന്യം നല്‍കേണ്ട ദിവസമാണ്.\nലിയോ അഥവാ ചിങ്ങ രാശിയ്ക്ക് ഇന്ന് ടീച്ചിംഗ് പ്രൊഫഷണലിലുള്ളവര്‍ക്ക് നേട്ടമുണ്ടാകുന്ന ദിവസമാണ്. മള്‍ട്ടി നാഷണള് കമ്പനികളില് ജോലി ചെയ്യുന്നവര്‍ക്കും നല്ലൊരു ദിവസമാണ്.\nവിര്‍ഗോ അഥവാ കന്നി രാശിയ്ക്ക് ഇന്ന് വിദേശ ബന്ധങ്ങള് സാമ്പത്തിക നേട്ടം കൊണ്ടു വരുന്ന ദിവസമാണ്. ഏറ്റെടുക്കുന്ന കാര്യങ്ങള് വിജയകരമായി നിര്‍വഹിയ്ക്കുന്ന ദിവസവുമാണ്. ബിസിനസ് സംരംഭങ്ങള്‍ക്കു ചേര്‍ന്ന ദിവസവുമാണ്.\nലിബ്ര അഥവാ തുലാം രാശിയ്ക്ക് ഇന്ന് പ്രണയത്തിനു സാധ്യതയുള്ള ദിവസമാണ്. നിങ്ങളുടെ രൂപത്തിന്റെ കാര്യത്തില് നിങ്ങള് കൂടുതല് ശ്രദ്ധാലുവാകുന്ന ദിവസവുമാണ്. എന്നാല് സൗന്ദര്യം കാണുന്നവരുടെ കണ്ണിലാണെന്ന കാര്യവും ഓര്‍ക്കുക.\nസ്‌കോര്‍പിയോ അഥവാ വൃശ്ചിക രാശിയ്ക്ക് ഇന്ന് സാധാരണ ദിവസമാണ്. പുതുതായി ഒന്നും സംഭവിയ്ക്കാത്ത ദിവസം. എന്നാല് നിങ്ങള് പുരുഷനെങ്കില് ഒരു സ്ത്രീയ്ക്കും നേരെ മറിച്ചും ഇത്തരം മടുപ്പില് നിന്നും രക്ഷിയ്ക്കാനാകും.\nസാജിറ്റേറിയസ് അഥവാ ധനു രാശിയ്ക്ക് ഇന്ന് നിങ്ങളുടെ ലീഡര്‍ഷിപ്പ് ഗുണങ്ങള് മറ്റുള്ളവരെ ആകര്‍ഷിയ്ക്കുന്ന ദിവസമാണ്. നിങ്ങളുടെ നിര്‍ദേശങ്ങള് മറ്റുള്ളവര് അനുസരിയ്ക്കുന്ന ദിവസം. എന്നിരുന്നാലും മറ്റുള്ളവര്‍ക്ക അവരുടെ സമയവും ഇടവും കൊടുക്കുക തന്നെ വേണം. ഇത് നിങ്ങളുടെ ഉയര്‍ച്ചയ്ക്കു മാത്രമല്ല, മറ്റുള്ളവര്‍ക്ക് ആത്മവീര്യം നല്‍കുകയും ചെയ്യും.\nകാപ്രിക്കോണ് അഥവാ മകര രാശിയ്ക്ക് ഇന്ന് വിജയം എളുപ്പം ലഭിയ്ക്കുന്ന ദിവസമാണ്. ജോലിയില് ധാരാളമുണ്ടെങ്കിലും റിലാക്‌സ് ചെയ്യാന് അവസരമുള്ളതു കൊണ്ടു തന്നെ നിങ്ങളുടെ മൂഡും ഊര്‍ജവും നില നില്‍ക്കുക തന്നെ ചെയ്യും.\nഅക്വേറിയസ് അഥവാ കുംഭ രാശിയ്ക്ക് ഇന്ന് നിങ്ങളുടെ താല്‍ക്കാലിക ലക്ഷ്യങ്ങള് പൂര്‍ത്തിയാക്കപ്പെടുമെങ്കിലും ലോംഗ് ടേം ലക്ഷ്യങ്ങള്‍ക്കു വേണ്ടി ശ്രമിയ്ക്കും. ഇതിനിടയില് കുടംബത്തെ അവഗണിയ്ക്കരുത്.\nപീസസ് അഥവാ മീന രാശിയ്ക്ക് ഇന്ന് ബിസിനസ് സംബന്ധമായ കാര്യങ്ങളില് ഏറെ ശ്രദ്ധ വയ്‌ക്കേണ്ട ദിവസമാണ്. തിടുക്കപ്പെട്ട് തീരുമാനങ്ങള് അരുത്. ഇത് ഭാവിയില് നിങ്ങള്‍ക്കു തിരിച്ചടി നല്‍കിയേക്കും. സാമ്പത്തികമായ കാര്യങ്ങള് ശ്രദ്ധയോടെ കൈകാര്യം ചെയ്യണം. ചെറിയ ശ്രദ്ധ ഭാവിയിലെ വലിയ പ്രശ്‌നങ്ങള് ഒഴിവാക്കാന് സഹായിക്കും.\nDaily Horoscope 1st June 2019 Saturday\nDaily Horoscope 1st June 2019 Saturday, Read more to know about,\nStory first published: Saturday, June 1, 2019, 10:47 [IST]


സിം കാര്‍ഡുകളും ഭൂപടവുമായി പാക് ചാരന് പിടിയില് – Chandrika Daily\nBy chandrika Saturday October 22, 2016 02:59 am\nസിം കാര്‍ഡുകളും ഭൂപടവുമായി പാക് ചാരന് പിടിയില്\nജമ്മു: പാകിസ്താനു വേണ്ടി ചാരപ്പണി നടത്തിയ ജമ്മു സ്വദേശിയെ ജമ്മു കശ്മീര് പൊലീസ് പിടികൂടി. ജമ്മു ജില്ലയിലെ അര്‍നിയ സെക്ടര് സ്വദേശി ബോധ് രാജ് ആണ് പിടിയിലായത്….\nജമ്മു: പാകിസ്താനു വേണ്ടി ചാരപ്പണി നടത്തിയ ജമ്മു സ്വദേശിയെ ജമ്മു കശ്മീര് പൊലീസ് പിടികൂടി. ജമ്മു ജില്ലയിലെ അര്‍നിയ സെക്ടര് സ്വദേശി ബോധ് രാജ് ആണ് പിടിയിലായത്. രണ്ട് സിം കാര്‍ഡുകളും സൈനിക വിന്യാസത്തിന്റെ വിവരങ്ങളടങ്ങിയ ഭൂപടവും ഇയാളില് നിന്ന് പിടികൂടി.\nബോധ് രാജിനെ ദിവസങ്ങളായി നിരീക്ഷിച്ചു വരികയാണെന്നും എന്തെല്ലാം വിവരങ്ങളാണ് ഇയാള് പാകിസ്താന് കൈമാറിയതെന്നറിയാന് ചോദ്യം ചെയ്യുകയാണെന്നും പൊലീസ് അറിയിച്ചു. സിം കാര്‍ഡുകളും ഭൂപടവുമായി പാക് ചാരന് പിടിയില്\nഓഗസ്റ്റില് രാജസ്ഥാനിലെ ജയ്‌സാല്‍മറില് വെച്ച് നന്ദ്‌ലാല് മഹാരാജ് എന്ന പാക് ചാരനെ പൊലീസ് അറസ്റ്റ് ചെയ്തിരുന്നു. പാക് ചാരസംഘടനയായ ഐ.എസ്.ഐയില് നിന്ന് പണവും ആര്.ഡി.എക്‌സ് ഉള്‍പ്പെടെയുള്ള സ്‌ഫോടക വസ്തുക്കളും ഇയാള് കൈപ്പറ്റിയിരുന്നു. രണ്ട് മൊബൈല് ഫോണുകളും ഭൂപടവും ഉള്‍പ്പെടെയാണ് 26-കാരനായ ഇയാളെ പിടികൂടിയത്.\nഇന്ത്യ-പാക് വ്യാപാര കരാറിന്റെ ആനുകൂല്യത്തില് പാകിസ്താനില് പട്ടുവസ്ത്ര വ്യാപാരം നടത്തുന്ന നന്ദ്‌ലാല്, അവിടെ വെച്ച് ഐ.എസ്.ഐയുമായി ബന്ധപ്പെടുകയായിരുന്നു എന്നാണ് സൂചന.\nCategories: Culture, More, Views Tags: bodh raj, bodhraj, jammu, JK, Kashmir, pak spy, samba


manchester weather: ഇന്ത്യ - പാക് മത്സരം തുടങ്ങി; മാഞ്ചസ്റ്ററിലെ കാലാവസ്ഥയെ വിശ്വസിക്കാമോ ? - india vs pakistan match started at manchester, still showers expected during the match | Samayam Malayalam\nindia vs pakistan match started at manchester, still showers expected during the match\nഇന്ത്യ - പാക് മത്സരം തുടങ്ങി; മാഞ്ചസ്റ്ററിലെ കാലാവസ്ഥയെ വിശ്വസിക്കാമോ ?\nSamayam Malayalam | Updated: 16 Jun 2019, 04:03:00 PM\nഇംഗ്ലണ്ടിലെ മാഞ്ചസ്റ്ററിൽ ഇന്ത്യയും പാകിസ്ഥാനും തമ്മിലുള്ള ലോകകപ്പ് മത്സരം പുരോഗമിക്കുന്നു\nമാഞ്ചസ്റ്റർ: ഇന്ത്യയും പാകിസ്ഥാനും തമ്മിലുള്ള ലോകകപ്പ് മത്സരത്തിന് മാഞ്ചസ്റ്ററിൽ തുടക്കമായിരിക്കുകയാണ്. മഴയ്ക്ക് സാധ്യതയുണ്ടെന്ന് കാലാവസ്ഥാ റിപ്പോർട്ട് ഉണ്ടായിരുന്നുവെങ്കിലും ഭേദപ്പെട്ട കാലാവസ്ഥയാണ് ഉള്ളത്. ടോസ് നേടിയ പാകിസ്ഥാൻ ഇന്ത്യയെ ബാറ്റിങിന് അയച്ചു.\nഎന്നാൽ മത്സരത്തിന് തീർത്തും മഴ ഭീഷണി ഒഴിഞ്ഞുവെന്ന് ഇപ്പോൾ പറയാൻ സാധിക്കുമോ. ഇല്ലെന്ന് തന്നെ പറയേണ്ടി വരും. ഇംഗ്ലണ്ടിലെ കാലാവസ്ഥ എപ്പോൾ വേണമെങ്കിലും മാറി മറിയുമെന്നതാണ് ഒരു പ്രധാന കാരണം. ഇടക്കിടെ മഴ പെയ്യാൻ സാധ്യത ഉണ്ടെന്ന് തന്നെയാണ് കാലാവസ്ഥാ പ്രവചനം.\nകൂടുതൽ സമയം നീണ്ടുനിൽക്കുന്ന മഴയ്ക്ക് സാധ്യതയില്ല. എന്നാൽ ഇടക്കിടെ മഴ വന്നു പോയേക്കാം. ഇങ്ങനെയാണ് കാലാവസ്ഥാ സൂചന. മാഞ്ചസ്റ്ററിൽ വൈകുന്നേരം മഴ പെയ്യാൻ 95 ശതമാനം സാധ്യതയുണ്ട്. അങ്ങനെയാണെങ്കിൽ മത്സരത്തിൻെറ ഓവറുകൾ കുറച്ചേക്കും.\nനിലവിലെ സാഹചര്യത്തിൽ നല്ല കാലാവസ്ഥയാണുള്ളത്. എന്നാൽ മഴ പെയ്യില്ലെന്ന് ഇനിയും ഉറപ്പിച്ച് പറയാനാവില്ല.\nധോണി പുറത്തായപ്പോൾ ചങ്ക് പൊട്ടി, ഹീറോ ആയത് ജഡേജ; ഇനിയും...\nഫലത്തെ കുറിച്ച് ചിന്തിക്കേണ്ട, അവസാന പന്ത് വരെ പോരാടുക; പാക് ടീമിനോട് ഇമ്രാൻ ആര്‍ട്ടിക്കിള് ഷോ\nലോകകപ്പ് 2019 പാകിസ്ഥാൻ manchester weather India vs Pakistan ind vs pak weather england weather\nWeb Title : india vs pakistan match started at manchester, still showers expected during the match\nResultsIGNOU OPENMAT, PhD Entrance: ഫലം പ്രഖ്യാപിച്ചു


യെശയ്യാ 54 : സത്യവേദപുസ്തകം - പഴയ നിയമം.\nയെശയ്യാ - അദ്ധ്യായം 54\nപ്രസവിക്കാത്ത മച്ചിയേ, ഘോഷിക്ക; നോവു കിട്ടീട്ടില്ലാത്തവളേ, പൊട്ടി ആർത്തു ഘോഷിക്ക; ഏകാകിനിയുടെ മക്കൾ ഭർ‍ത്താവുള്ളവളുടെ മക്കളെക്കാൾ അധികം എന്നു യഹോവ അരുളിച്ചെയ്യുന്നു.\n2 നിന്റെ കൂടാരത്തിന്റെ സ്ഥലത്തെ വിശാലമാക്കുക; നീന്റെ നിവാസങ്ങളുടെ തിരശ്ശീലകളെ അവർ നിവിർ‍ക്കട്ടെ; തടുത്തുകളയരുതു; നിന്റെ കയറുകളെ നീട്ടുക; നിന്റെ കുറ്റികളെ ഉറപ്പിക്ക.\n3 നീ ഇടത്തോട്ടും വലത്തോട്ടും പരക്കും; നിന്റെ സന്തതി ജാതികളുടെ ദേശം കൈവശമാക്കുകയും ശൂന്യനഗരങ്ങളിൽ നിവാസികളെ പാർ‍പ്പിക്കയും ചെയ്യും.\n4 ഭയപ്പെടേണ്ട, നീ ലജ്ജിച്ചുപോകയില്ല; ഭ്രമിക്കേണ്ടാ, നീ നാണിച്ചുപോകയില്ല; നിന്റെ യൌവനത്തിലെ ലജ്ജ നീ മറക്കും; നിന്റെ വൈധവ്യത്തിലെ നിന്ദ ഇനി ഓർ‍ക്കയുമില്ല.\n5 നിന്റെ സ്രഷ്ടാവാകുന്നു നിന്റെ ഭർ‍ത്താവു; സൈന്യങ്ങളുടെ യഹോവ എന്നാകുന്നു അവന്റെ നാമം; യിസ്രായേലിന്റെ പരിശുദ്ധനാകുന്നു നിന്റെ വീണ്ടെടുപ്പുകാരൻ; സർ‍വ്വഭൂമിയുടെയും ദൈവം എന്നു അവൻ വിളിക്കപ്പെടുന്നു.\n6 ഉപേക്ഷിക്കപ്പെട്ടു മനോവ്യസനത്തിൽ ഇരിക്കുന്ന സ്ത്രിയെ എന്നപോലെ യഹോവ നിന്നെ വിളിച്ചിരിക്കുന്നു; യൌവനത്തിൽ വിവാഹം ചെയ്തിട്ടു തള്ളിക്കളഞ്ഞ ഭാര്യയെ എന്നപോലെ തന്നേ എന്നു നിന്റെ ദൈവം അരുളിച്ചെയ്യുന്നു.\n7 അല്പനേരത്തെക്കു മാത്രം ഞാൻ നിന്നെ ഉപേക്ഷിച്ചു; എങ്കിലും മഹാകരുണയോടെ ഞാൻ നിന്നെ ചേർത്തുകൊള്ളും.\n8 ക്രോധാധിക്യത്തിൽ ഞാൻ ക്ഷണനേരത്തേക്കു എന്റെ മുഖം നിനക്കു മറെച്ചു; എങ്കിലും നിത്യദയയോടെ ഞാൻ നിന്നോടു കരുണകാണിക്കും എന്നു നിന്റെ വീണ്ടെടുപ്പുകാരനായ യഹോവ അരുളിച്ചെയ്യുന്നു.\n9 ഇതു എനിക്കു നോഹയുടെ വെള്ളങ്ങൾപോലെയാകുന്നു; നോഹയുടെ വെള്ളങ്ങൾ ഇനി ഭൂമിയെ മുക്കിക്കളകയില്ല എന്നു ഞാൻ സത്യം ചെയ്തതുപോലെ ഞാൻ നിന്നോടു കോപിക്കയോ നിന്നെ ഭർ‍ത്സിക്കയോ ഇല്ല എന്നു ഞാൻ സത്യം ചെയ്തിരിക്കുന്നു.\n10 പർ‍വ്വതങ്ങൾ മാറിപ്പോകും, കുന്നുകൾ നീങ്ങിപ്പോകും; എങ്കിലും എന്റെ ദയ നിന്നെ വിട്ടുമാറുകയില്ല; എന്റെ സമാധാനനിയമം നീങ്ങിപ്പോകയുമില്ല എന്നു നിന്നോടു കരുണയുള്ള യഹോവ അരുളിച്ചെയ്യുന്നു.\n11 അരിഷ്ടയും കൊടുങ്കാറ്റിനാൽ അടിക്കപ്പെട്ടു ആശ്വാസമറ്റവളും ആയുള്ളോവേ, ഞാൻ നിന്റെ കല്ലു അഞ്ജനത്തിൽ പതിക്കയും നീലക്കല്ലുകൊണ്ടു നിന്റെ അടിസ്ഥാനം ഇടുകയും ചെയ്യും.\n12 ഞാൻ നിന്റെ താഴികക്കുടങ്ങളെ പത്മരാഗംകൊണ്ടും നിന്റെ ഗോപുരങ്ങളെ പുഷ്പരാഗംകൊണ്ടും നിന്റെ അറ്റങ്ങളെയൊക്കെയും മനോഹരമായ കല്ലുകൊണ്ടും ഉണ്ടാക്കും.\n13 നിന്റെ മക്കൾ എല്ലാവരും യഹോവയാൽ ഉപദേശിക്കപ്പെട്ടവരും നിന്റെ മക്കളുടെ സമാധാനം വലിയതും ആയിരിക്കും.\n14 നീതിയാൽ നീ സ്ഥിരമായി നില്ക്കും; നീ പീഡനത്തോടെ അകന്നിരിക്കും; നിനക്കു ഭയപ്പെടുവാനില്ലല്ലോ; ഭീഷണിയോടു നീ അകന്നിരിക്കും; അതു നിന്നോടു അടുത്തുവരികയില്ല.\n15 ഒരുത്തൻ നിന്നോടു കലശൽ കൂടുന്നു എങ്കിൽ അതു എന്റെ ഹിതപ്രകാരമല്ല; ആരെങ്കിലും നിന്നോടു കലശൽ കൂടിയാൽ അവൻ നിന്റെ നിമിത്തം വീഴും.\n16 തീക്കനൽ ഊതി പണിചെയ്തു ഓരോ ആയുധം തീർ‍ക്കുന്ന കൊല്ലനെ ഞാൻ സൃഷ്ടിച്ചിരിക്കുന്നു; നശിപ്പിപ്പാൻ സംഹാരകനെയും ഞാൻ സൃഷ്ടിച്ചിരിക്കുന്നു.\n17 നിനക്കു വിരോധമായി ഉണ്ടാക്കുന്ന യാതൊരു ആയുധവും ഫലിക്കയില്ല; ന്യായായവിസ്താരത്തിൽ നിനക്കു വിരോധമായി എഴുന്നേല്ക്കുന്ന എല്ലാ നാവിനെയും നീ കുറ്റം വിധിക്കും; യഹോവയുടെ ദാസന്മാരുടെ അവകാശവും എന്റെ പക്കൽ നിന്നുള്ള അവരുടെ നീതിയും ഇതു തന്നേ ആകുന്നു എന്നു യഹോവ അരുളിച്ചെയ്യുന്നു.


യുവതിയുടെ നഖത്തിൽ ഒളിഞ്ഞു കിടന്നു ആ രഹസ്യം: ഒരു ദൃക്സാക്ഷി പോലുമില്ലാത്ത കൊലപാതകം ചുരുളഴിഞ്ഞത് ഇങ്ങനെ | pathanamthitta murder case\nTuesday 26 October 2021 11:31 AM IST : By സ്വന്തം ലേഖകൻ\nയുവതിയുടെ നഖത്തിൽ ഒളിഞ്ഞു കിടന്നു ആ രഹസ്യം: ഒരു ദൃക്സാക്ഷി പോലുമില്ലാത്ത കൊലപാതകം ചുരുളഴിഞ്ഞത് ഇങ്ങനെ\nTuesday 26 October 2021 11:31 AM IST\nഒരു ദൃക്സാക്ഷി പോലുമില്ലാത്ത കൊലപാതക കേസിൽ തികച്ചും ശാസ്ത്രീയ അന്വേഷണത്തിലൂടെയാണ് ക്രൈം ബ്രാഞ്ച് യുവതിയുടെ കൊലക്കേസ് തെളിയിച്ചത്. യുവതിയുടെ നഖത്തിൽ കാണപ്പെട്ട അജ്ഞാത ഡിഎൻഎയെ ചുറ്റിപ്പറ്റിയുള്ള അന്വേഷണമാണ് രണ്ടു വർഷത്തിനു ശേഷം പ്രതിയിലെത്തിയത്. പെരുമ്പെട്ടിയിലും പരിസരത്തും തുടർച്ചയായി താമസിച്ചു കേസ് അന്വേഷിച്ച സംഘം നൂറു കണക്കിന് ആളുകളുടെ മൊഴി രേഖപ്പെടുത്തി. സ്വാഭാവിക സംശയ നോട്ടം മുഴുവൻ കാമുകനിലായിരുന്നു. ലോക്കൽ പൊലീസ് ആത്മഹത്യ എന്ന നിഗമനത്തിലുമായിരുന്നു. 2020 ഫെബ്രുവരിയിലാണ് കേസ് ക്രൈം ബ്രാഞ്ചിനു കൈമാറുന്നത്.\nയുവതി ക്രൂരമായ ലൈംഗിക അതിക്രമത്തിനു വിധേയയായി എന്ന കണ്ടെത്തിലാണ് മൂന്നാമതൊരാളുടെ സാന്നിധ്യം തിരിച്ചറിയാൻ സംഘത്തിനു സഹായമായത്. പോസ്റ്റ്മോർട്ടം നടത്തിയ ഡോക്ടറുടെ സഹായത്തോടെയാണ് അന്വേഷണം വിപുലപ്പെടുത്തി. നിർബന്ധിത ലൈംഗിക ബന്ധത്തിനു വിധേയമായി എന്ന് അന്വേഷണ സംഘം ഉറപ്പിച്ചു. ഇതോടെ കാമുകനെയും പിതാവിനെയും വിട്ട് മറ്റുള്ളവരിലേക്ക് സംശയം പാഞ്ഞു.\nകൊലപാതക ദിവസം യുവാവിന്റെ വീടിനു സമീപത്ത് കണ്ടെത്തിയ മൂന്നു പേരിലേക്ക് അന്വേഷണം ചുരുങ്ങി.3പേരെയും തുടർച്ചയായി ചോദ്യം ചെയ്തു. ചോദ്യങ്ങൾക്കു മുന്നിൽ പതറി തുടങ്ങിയ നസീറിലേക്ക് അന്വേഷണം ചുരുങ്ങി. യുവതിയുടെ നഖത്തിൽ നിന്നു ശേഖരിച്ച ഡിഎൻഎ സാംപിൾ നസീറിന്റെ ഡിഎൻഎയുമായി ചേർന്നതോടെ പ്രതിയുടെ കാര്യത്തിൽ വ്യക്തത വന്നു. ഡിവൈഎസ്പിമാരായ ആർ.സുധാകരൻ പിള്ള, ആർ.പ്രതാപൻ നായർ, വി.ജെ.ജോഫി, ജെ ഉമേഷ്കുമാർ എന്നിവരാണ് അന്വേഷണത്തിനു നേതൃത്വം നൽകിയത്.\n‘ഉറങ്ങുകയാണെന്നു കരുതി, പക്ഷേ എന്റെ കുഞ്ഞു അവസാന യാത്രയ്ക്ക് ഒരുങ്ങുകയായിരുന്നു’: കാൻസർ കവർന്ന നിധി\n‘ലളിതഗാനം മുതൽ വള്ളംകളി കമന്ററി വരെ’: അറിയുമോ ശബ്ദലോകത്തെ ഈ സൂപ്പർസ്റ്റാറിനെ? മനസിൽ പതിഞ്ഞ ശബ്ദം\nപൂക്കളാണെന്നു പറഞ്ഞ് അന്ധയായ അമ്മയുടെ കയ്യിൽ സ്വന്തം കുഞ്ഞിനെ നൽകി മകൻ: കണ്ണുനിറയ്ക്കും രംഗം\nവിടപറയുമ്പോൾ കണ്ണുകൾ നിറഞ്ഞൊഴുകി, തണലൊരുക്കിയ വീട് വിട്ട് അശ്വതിയും ശ്രീലക്ഷ്മിയും പുതുജീവിതത്തിലേക്ക്\nവെന്റിലേറ്ററിനേയും ഐസിയുവിനേയും കുറിച്ച് അനാവശ്യ പേടിവേണ്ട: ഇടതടവില്ലാത്ത പരിചരണം, കിംസ്ഹെൽത്ത് നൽകുന്ന ഉറപ്പ്


malayalam love songs: ഇനി നിങ്ങളിൽ പ്രണയം അലതല്ലും; "പ്രണയസൗഗന്ധികങ്ങൾ" അണിയറയിലാണ്! - music album pranaya saugandhikangal first look poster revealed | Samayam Malayalam\nmusic album pranaya saugandhikangal first look poster revealed\nഇനി നിങ്ങളിൽ പ്രണയം അലതല്ലും; "പ്രണയസൗഗന്ധികങ്ങൾ" അണിയറയിലാണ്!\nAnandha MB | Samayam Malayalam | Updated: 13 May 2020, 12:10:00 PM\nമലയാള പ്രണയ ഗാനങ്ങളുടെ പ്രാരംഭ പ്രവർത്തനങ്ങൾ ഇതിനോടകം തുടങ്ങിക്കഴിഞ്ഞു. പ്രണയ സൗഗന്ധികങ്ങൾ എന്ന് പേരിട്ടിരിക്കുന്ന പ്രണയ ഗാനങ്ങളുടെ ആൽബം അധികം താമസിയാതെ തന്നെ സംഗീതപ്രേമികളിലേക്കെത്തും\nമ്യൂസിക് ആൽബത്തിൻ്റെ ഫസ്റ്റ് ലുക്ക് പോസ്റ്റർ പുറത്ത് വിട്ടിരിക്കുകയാണ്.\nഗസൽ പോലെ മനോഹരമായ ഗാനങ്ങൾ നിറഞ്ഞ ആൽബം അണിയറയിൽ\nപ്രണയം എന്ന അനുഭൂതി അത് ആസ്വദിച്ച് തന്നെ അറിയേണ്ടതാണ്, അല്ലേ. പ്രണയം പകരുന്ന അനുഭൂതി മറ്റാർക്കും വർണ്ണിക്കാനാകുന്നതിനും അപ്പുറമാണ്. പ്രണയത്തിന് എപ്പോഴും ഗാനങ്ങളുമായി അടുത്ത ബന്ധമാണുള്ളത്. കമിതാക്കളിൽ സുന്ദരമായ പ്രണയ ഓർമ്മകൾ തെളിക്കുവാൻ സുന്ദരമായ ഗാനങ്ങൾക്കല്ലാതെ മറ്റെന്തിനാണ് കഴിയുക. എണ്ണമറ്റ പ്രണയഗാനങ്ങൾ സംഗീതപ്രേമികൾക്ക് ചുറ്റുമുണ്ട്. അവയിൽ ഇടം പിടിക്കാനൊരുങ്ങുകയാണ് പ്രണയ സൗഗന്ധികങ്ങൾ.\nAlso Read: എന്‍റെ കുഞ്ഞുങ്ങളുടെ അമ്മയാകാൻ പോകുന്നവള്! വേറിട്ട കുറിപ്പുമായി വിഘ്നേഷ്\nപ്രണയ സൗഗന്ധികങ്ങൾ എന്ന് പേരിട്ടിരിക്കുന്ന പ്രണയ ഗാനങ്ങളുടെ സമാഹാരം അണിയറയിൽ ഒരുങ്ങുകയാണ്. പഞ്ചമം ക്രീയേഷൻസിന്റെ ഈ വർഷത്തെ ആദ്യത്തെ സംരംഭമാണ് "പ്രണയ സൗഗന്ധികങ്ങൾ". മലയാള സംഗീത രംഗത്ത് പ്രവർത്തിക്കുന്ന പഞ്ചമം ക്രീയേഷൻസിന്റെ മലയാള പ്രണയ ഗാനങ്ങളുടെ പ്രാരംഭ പ്രവർത്തനങ്ങൾക്ക് ആലപ്പുഴ ഗാനപ്രിയ സ്റ്റുഡിയോയിൽ വെച്ച് ഗംഭീര തുടക്കമിട്ടു കഴിഞ്ഞു.\nസംഗീത സംവിധായകനായ ഡോക്ടർ ജയേഷ്‌കുമാർ ആണ് ഗസൽ പോലെ മനോഹരമായ ഗാനങ്ങൾ നിറഞ്ഞ ഈ ആൽബത്തിലെ ഗാനങ്ങളുടെ സംഗീതം നിർവഹിക്കുന്നത്. ജി.രാജേഷ്, ഭരണിക്കാവ് പ്രേംകൃഷ്ണ, സുമേഷ് കുറ്റിപ്പുറം എന്നിവരാണ് ഗാനരചന നിർവഹിക്കുന്നത്. ഗാനങ്ങളുടെ ഓർക്കസ്ട്രഷൻ നിർവഹിച്ചിരിക്കുന്നത് ഗാനപ്രിയ ആലപ്പുഴയിലെ സി .എസ്സ് .സനൽകുമാറാണ്. ഈ ആൽബത്തിന്റെ മറ്റു വിവരങ്ങൾ ഉടൻ തന്നെ പുറത്തുവിടുമെന്ന് അണിയറപ്രവർത്തകർ വ്യക്തമാക്കി.\nAlso Read: സ്ലിം ബ്യൂട്ടിയാകാന് പോയാല് കുഞ്ഞ് പട്ടിണിയാകും\nഈ ആൽബത്തിന്റെ ഫസ്റ്റ് ലുക്ക് പോസ്റ്റർ പുറത്തു വിട്ടിരിക്കുകയാണ് ഇപ്പോൾ. ഗായകനായ ശ്രി അലോഷ്യസ് പെരേര ഫേസ്ബുക് ലൈവിലൂടെയാണ് പോസ്റ്റർ പുറത്ത് വിട്ടിരിക്കുന്നത്. ശ്രീജിത് ക്രീയേറ്റീവ് ലീവ്‌സ്.കോം ആണ് പോസ്റ്റർ ഡിസൈൻ ചെയ്തിരിക്കുന്നത്.\nAlso Read: ആ മെസേജുകള് അയക്കുന്നത് ഞാനല്ല, അയാളുടെ ഉദ്ദേശം അറിയില്ല\nആദരിക്കേണ്ടത് അവരെയാണ്; ശ്രദ്ധ നേടി 'പതറാതെ പൊരുതിടാം'ആര്‍ട്ടിക്കിള് ഷോ\nപ്രണയഗാനങ്ങൾ pranaya saugandhikangal music album pranaya saugandhikangal first look poster pranaya saugandhikangal music album pranaya saugandhikangal malayalam love songs love songs malayalam love songs in malayalam\nWeb Title : music album pranaya saugandhikangal first look poster revealed


1 ദൈവമേ, എന്നോടു കൃപയുണ്ടാകേണമേ; എന്നോടു കൃപയുണ്ടാകേണമേ; ഞാൻ നിന്നെ ശരണംപ്രാപിക്കുന്നു; അതേ, ഈ ആപത്തുകൾ ഒഴിഞ്ഞുപോകുവോളം ഞാൻ നിന്റെ ചിറകിൻ നിഴലിൽ ശരണം പ്രാപിക്കുന്നു.\n2 അത്യുന്നതനായ ദൈവത്തെ ഞാൻ വിളിച്ചപേക്ഷിക്കുന്നു; എനിക്കുവേണ്ടി സകലവും നിർവ്വഹിക്കുന്ന ദൈവത്തെ തന്നേ.\n3 എന്നെ വിഴുങ്ങുവാൻ ഭാവിക്കുന്നവർ ധിക്കാരം കാട്ടുമ്പോൾ അവൻ സ്വർഗ്ഗത്തിൽനിന്നു കൈനീട്ടി എന്നെ രക്ഷിക്കും. സേലാ. ദൈവം തന്റെ ദയയും വിശ്വസ്തതയും അയക്കുന്നു.\n4 എന്റെ പ്രാണൻ സിംഹങ്ങളുടെ ഇടയിൽ ഇരിക്കുന്നു; അഗ്നിജ്വലിക്കുന്നവരുടെ നടുവിൽ ഞാൻ കിടക്കുന്നു; പല്ലുകൾ കുന്തങ്ങളും അസ്ത്രങ്ങളും നാവു മൂർച്ചയുള്ള വാളും ആയിരിക്കുന്ന മനുഷ്യപുത്രന്മാരുടെ ഇടയിൽ തന്നെ.\n5 ദൈവമേ, നീ ആകാശത്തിന്നു മീതെ ഉയർന്നിരിക്കേണമേ; നിന്റെ മഹത്വം സർവ്വഭൂമിയിലും പരക്കട്ടെ.\n6 അവർ എന്റെ കാലടികൾക്കു ഒരു വലവിരിച്ചു, എന്റെ മനസ്സു ഇടിഞ്ഞിരിക്കുന്നു; അവർ എന്റെ മുമ്പിൽ ഒരു കുഴി കുഴിച്ചു; അതിൽ അവർ തന്നെ വീണു. സേലാ.\n7 എന്റെ മനസ്സു ഉറെച്ചിരിക്കുന്നു; ദൈവമേ, എന്റെ മനസ്സു ഉറെച്ചിരിക്കുന്നു; ഞാൻ പാടും; ഞാൻ കീർത്തനം ചെയ്യും.\n8 എൻ മനമേ, ഉണരുക; വീണയും കിന്നരവുമായുള്ളോവേ ഉണരുവിൻ ! ഞാൻ അതികാലത്തെ ഉണരും.\n9 കർത്താവേ, വംശങ്ങളുടെ ഇടയിൽ ഞാൻ നിനക്കു സ്തോത്രം ചെയ്യും; ജാതികളുടെ മദ്ധ്യേ ഞാൻ നിനക്കു കീർത്തനം ചെയ്യും.\n10 നിന്റെ ദയ ആകാശത്തോളവും നിന്റെ വിശ്വസ്തത മേഘങ്ങളോളവും വലിയതല്ലോ.\n11 ദൈവമേ, നീ ആകാശത്തിന്നു മീതെ ഉയർന്നിരിക്കേണമേ; നിന്റെ മഹത്വം സർവ്വഭൂമിയിലും പരക്കട്ടെ.


Mani C Kappan MLA's party name will be changed; He says not support the method VD Satheesan election | പാര്‍ട്ടിയുടെ പേര് മാറ്റാന് മാണി സി കാപ്പന്; യുഡിഎഫിലെ ചില കാര്യങ്ങളില് അതൃപ്തി - Malayalam Oneindia\nഒടുവില് കാപ്പന് 'പുതിയ പാര്‍ട്ടി': പക്ഷെ അഞ്ച് വര്‍ഷത്തേക്ക് പ്രസിഡന്റാവാന് സാധിക്കില്ല\nഎൻസികെ ജൂൺ മൂന്നിന് പിരിച്ചുവിട്ടു; പാർട്ടിക്ക് പുതിയ പേര് നിർദേശിച്ച് മാണി സി.കാപ്പൻ\nപാര്‍ട്ടി വിട്ടത് യുഡിഎഫിന് അധികാരം ലഭിക്കുമെന്ന് കരുതി കൂടെ പോന്നവര്; മാണി സി കാപ്പന്\nമാണി സി കാപ്പന് തിരിച്ചടി; എന്‍സികെ പിളര്‍ന്നു, വര്‍ക്കിങ് പ്രസിഡന്‍റ് ഉള്‍പ്പടേയുള്ളവര് രാജിവെച്ചു\n3 min ago പിളര്‍പ്പ് ഉറച്ചു: അടിച്ച് പിരിഞ്ഞ് ഐഎന്‍എല് യോഗം, തെരുവില് തല്ലി പ്രവര്‍ത്തകര്\n8 min ago പച്ചരി വിശപ്പ് മാറ്റും: ബല്‍റാമുമാരെ ബാധിച്ച മാനസികരോഗം പച്ചരി കഴിച്ചാല് മാറില്ല; തുറന്നടിച്ച് എഎ റഹീം\n27 min ago ഗെലോട്ടിന്റെ വിശ്വസ്തര് തെറിക്കും, പുനസംഘടനയുടെ ഫോര്‍മുല ഇങ്ങനെ, രാഹുല് തീരുമാനിക്കും\nPublished: June 18 2021, 21:41 [IST]\nകോട്ടയം: പാലാ സീറ്റിനെ ചൊല്ലിയുള്ള തര്‍ക്കത്തില് എല്‍ഡിഎഫ് വിട്ട മാണി സി കാപ്പന് എംഎല്‍എ പുതിയ പാര്‍ട്ടി രൂപീകരിച്ചാണ് യുഡിഎഫിലെത്തിയത്. എന്‍സികെ എന്നായിരുന്നു പാര്‍ട്ടിയുടെ പേര്. ഇത് മാറ്റാന് ഒരുങ്ങുകയാണ് അദ്ദേഹമിപ്പോള്. തിരഞ്ഞെടുപ്പ് കമ്മീഷന് അംഗീകരിക്കാത്തതിനാലാണ് മാറ്റുന്നത്. രണ്ടു പേര് പുതിയതായി സമര്‍പ്പിച്ചിട്ടുണ്ട്. ഡെമോക്രാറ്റിക് കോണ്‍ഗ്രസ് കേരള, ഡെമോക്രാറ്റിക് കോണ്‍ഗ്രസ് പാര്‍ട്ടി എന്നീ പേരുകളാണ് സമര്‍പ്പിച്ചിരിക്കുന്നതെന്നും മാണി സി കാപ്പന് പറഞ്ഞു. എല്‍ഡിഎഫ് വിട്ട് യുഡിഎഫിലെത്തിയപ്പോഴും പാലായില് മാണി സി കാപ്പന് നേടിയ വിജയം ഏറെ ചര്‍ച്ചയായിരുന്നു. കേരള കോണ്‍ഗ്രസ് എം ചെയര്‍മാന് ജോസ് കെ മാണിയെ ആണ് അദ്ദേഹം പരാജയപ്പെടുത്തിയത്.\nഅതേസമയം, യുഡിഎഫിലെ ചില കാര്യങ്ങളിലുള്ള അതൃപ്തിയും അദ്ദേഹം വാര്‍ത്താസമ്മേളനത്തില് തുറന്നുപറഞ്ഞു. പ്രതിപക്ഷ നേതാവായി വിഡി സതീശനെ തിരഞ്ഞെടുത്ത രീതിയോട് യോജിപ്പില്ലെന്ന് അദ്ദേഹം വ്യക്തമാക്കി. ഇക്കാര്യം യുഡിഎഫ് നേതാക്കളെ അറിയിച്ചുവെന്നും കാപ്പന് പറഞ്ഞു. വിഡി സതീശന് നല്ല പ്രവര്‍ത്തനമാണ് കാഴ്ചവെക്കുന്നത്. അദ്ദേഹം മികച്ച നേതാവാണ്. എന്നാല് തിരഞ്ഞെടുത്ത രീതിയോട് യോജിപ്പില്ല.\nരമേശ് ചെന്നിത്തല മികച്ച പ്രതിപക്ഷ നേതാവായിരുന്നു. അദ്ദേഹം ഉയര്‍ത്തിയ ആരോപണങ്ങളെല്ലാം സത്യമാണെന്ന് തെളിഞ്ഞതാണ്. അദ്ദേഹത്തെ മാറ്റിയ രീതിയോട് യോജിപ്പില്ല. മരം മുറി വിവാദത്തിന്റെ പശ്ചാത്തലത്തില് പ്രതിപക്ഷ എംഎല്‍എമാര് മുട്ടില് സന്ദര്‍ശിച്ചപ്പോള് തന്നെ ക്ഷണിക്കാത്തതിലുള്ള അതൃപ്തിയും മാണി സി കാപ്പന് പറഞ്ഞു.\nപാലായില് മാണി സി കാപ്പന്റെ തേരോട്ടം... ഇടതുകോട്ടകളിലും കുതിപ്പ്; ലീഡ് അയ്യായിരം കവിഞ്ഞു\nപാലാ പിടിക്കും, കാരണങ്ങള് പറഞ്ഞ് ജോസ് കെ മാണി, 12 ഇടത്തും കേരള കോണ്‍ഗ്രസ് ഉറപ്പാണ്\nപാലായില് ജോസ് കെ മാണിക്ക് അടിപതറി; മാണി സി കാപ്പന് ജയം എന്ന് ഏഷ്യാനെറ്റ് എക്‌സിറ്റ് പോള്\nmani c kappan kottayam മാണി സി കാപ്പന്\nMani C Kappan MLA's party name will be changed; He says not support the method VD Satheesan election\nStory first published: Friday, June 18, 2021, 21:41 [IST]


തദ്ദേശതിരഞ്ഞെടുപ്പ് ജില്ലാപ്പഞ്ചായത്തിലും ചിത്രം തെളിയുന്നു | Local Body Election Trivandrum\nOct 30, 2020, 01:54 PM IST\nതിരുവനന്തപുരം: ശക്തമായ ത്രികോണമത്സരം നടക്കുന്ന തിരുവനന്തപുരം ജില്ലാപ്പഞ്ചായത്തിലെ സ്ഥനാര്‍ത്ഥിനിര്‍ണയം അവസാന ഘട്ടത്തിലേക്ക്. മറ്റ് തദ്ദേശസ്വയംഭരണ സ്ഥാപനങ്ങളിലെ പട്ടികകള് തയ്യാറാക്കിക്കഴിഞ്ഞാവും ജില്ലാപ്പഞ്ചായത്ത് ഡിവിഷനുകളുടെ കാര്യത്തിലേക്കു മുന്നണികള് കടക്കുക. എന്നാല്, ചില ഡിവിഷനുകളില് മൂന്നു മുന്നണികളും ഏതാണ്ട് സ്ഥാനാര്‍ത്ഥികളെ ഉറപ്പിച്ചുകഴിഞ്ഞു. ഔദ്യോഗികപ്രഖ്യാപനം മാത്രമാണ് ബാക്കി. ചില ഡിവിഷനുകളില് ഒന്നിലേറെപ്പേര് പട്ടികയില് ഉള്‍പ്പെട്ടിട്ടുണ്ട്. ഇതുസംബന്ധിച്ച ചര്‍ച്ചകളാണ് നടക്കുന്നത്. അടുത്ത മാസം അഞ്ചോടെയാകും മൂന്നു മുന്നണികളുടെയും അന്തിമ സ്ഥാനാര്‍ത്ഥിപ്രഖ്യാപനം ഉണ്ടാവുക.\nനിലവിലെ വൈസ് പ്രസിഡന്റായ എ.ഷൈലജാബീഗം, സ്ഥിരംസമിതി അധ്യക്ഷന് ബി.പി.മുരളി എന്നിവര് ഇത്തവണത്തെ പട്ടികയിലുമുണ്ടാകും. ഷൈലജാ ബീഗത്തെയാണ് എല്.ഡി.എഫ്. ജില്ലാപ്പഞ്ചായത്ത് പ്രസിഡന്റ് സ്ഥാനത്തേക്കു പരിഗണിക്കുന്നത്. മഹിളാ അസോസിയേഷന് സംസ്ഥാന കമ്മറ്റി അംഗമായ ഷൈലജ കിഴുവിലം ഡിവിഷനില്‍നിന്നും ബി.പി.മുരളി കിളിമാനൂര് ഡിവിഷനില്‍നിന്നുമാവും മത്സരിക്കുക.\nയു.ഡി.എഫ്. പ്രസിഡന്റ് സ്ഥാനത്തേക്കു പരിഗണിക്കുന്ന രണ്ടു പേര് രമണി പി.നായരും ആര്.കെ.അന്‍സജിത റസലുമാണ്. രണ്ടു പേരും നേരത്തേ ജില്ലാപ്പഞ്ചായത്ത് പ്രസിഡന്റ് സ്ഥാനം വിഹിച്ചിട്ടുള്ളവരുമാണ്. എന്നാല്, മത്സരിക്കാന് താല്‍പ്പര്യമില്ലെന്നാണ് രമണി പി.നായര് നേതൃത്വത്തെ അറിയിച്ചിട്ടുള്ളത്. എന്നാല്, ഡിവിഷന് നിലനിര്‍ത്താന് രമണി പി.നായര് മത്സരിക്കണമെന്നാണ് കോണ്‍ഗ്രസ് നേതൃത്വം ചൂണ്ടിക്കാട്ടുന്നത്. അന്‍സജിത റസല് പൂവച്ചലില്‍നിന്നു മത്സരിക്കാനാണ് സാധ്യത. മുന് സ്ഥിരംസമിതി അധ്യക്ഷനായിരുന്ന ആനാട് ജയന് വെള്ളനാട്ടുനിന്നു മത്സരിച്ചേക്കും. തദ്ദേശസ്വയംഭരണ സ്ഥാപനങ്ങളിലേക്കുള്ള തിരഞ്ഞെടുപ്പില്‍നിന്ന് തല്‍ക്കാലം ഒഴിവാക്കണമെന്ന് ജയനും പാര്‍ട്ടി നേതൃത്വത്തോട് ആവശ്യപ്പെട്ടിട്ടുണ്ടെന്നാണ് സൂചന.\nനിലവിലെ അംഗമായ ജലീല് മുരുക്കുംപുഴയില്‍നിന്നു മത്സരിക്കും.\nചിറയിന്‍കീഴ് ബ്ലോക്ക് പഞ്ചായത്ത് പ്രസിഡന്റ് ആര്.സുഭാഷ് ചിറയിന്‍കീഴിലും സി.പി.എം. ജില്ലാക്കമ്മറ്റി അംഗം രാജേന്ദ്രകുമാര് ബാലരാമപുരത്തെയും പാറശ്ശാല ബ്ലോക്ക് പഞ്ചായത്ത് പ്രസിഡന്റ് വി.ആര്.സലൂജ പാറശ്ശാല ഡിവിഷനിലെയും എല്.ഡി.എഫ്. സ്ഥാനാര്‍ത്ഥികളായേക്കും.\nയു.ഡി.എഫില് മുന് അംഗം സോഫിയാ തോമസ് പാലോട്ടും ചിറയിന്‍കീഴ് ബ്ലോക്ക് പഞ്ചായത്തംഗം ഇളമ്പ ഉണ്ണികൃഷ്ണന് മുദാക്കലിലും എസ്.രാധാമണി കിഴുവിലത്തും എം.എസ്.അനില് കുന്നത്തുകാലിലും മുന് പാറശ്ശാല ബ്ലോക്ക് പ്രസിഡന്റ് എസ്.ഉഷാകുമാരി പാറശ്ശാലയിലും മത്സരിക്കാനുള്ള സാധ്യത ഉറപ്പിച്ചിട്ടുണ്ട്.\nബി.ജെ.പി. സ്ഥാനാര്‍ത്ഥിനിര്‍ണയ ചര്‍ച്ചകള് പുരോഗമിക്കുന്നതേയുള്ളൂ. നിലവിലുള്ള വെങ്ങാനൂര് ഡിവിഷനില് ബി.ജെ.പി. മുന് ജില്ലാ പ്രസിഡന്റ് എസ്.സുരേഷിന്റെ പേര് പരിഗണിക്കുന്നുണ്ട്. യുവമോര്‍ച്ച മുന് ജില്ലാ പ്രസിഡന്റ് ശ്രീജേഷ് കുന്നത്തുകാലില് മത്സരിച്ചേക്കും.\nനെയ്യാറ്റിന്‍കര നഗരസഭാ തിരഞ്ഞെടുപ്പ്; മുന്നണികള് അവസാനവട്ട ചര്‍ച്ചകളില്\nനെയ്യാറ്റിന്‍കര: തദേശസ്വയംഭരണ തിരഞ്ഞെടുപ്പ് പ്രഖ്യാപിച്ചില്ലെങ്കിലും നഗരസഭയിലെ ..


ജീപ്പ് സര്‍വ്വീസിന്‍റെ മറവില് കഞ്ചാവ് കടത്ത്; തമിഴ്നാട് പൊലീസിനെ വെട്ടിച്ച പ്രതി ഇടുക്കിയില് പിടിയില് | jeep driver arrested for marijuana smuggling in idukki\nജീപ്പ് സര്‍വ്വീസിന്‍റെ മറവില് കഞ്ചാവ് കടത്ത്; തമിഴ്നാട് പൊലീസിനെ വെട്ടിച്ച പ്രതി ഇടുക്കിയില് പിടിയില്\nപരിശോധനയ്ക്കിടെ ജീപ്പ് ഉപേക്ഷിച്ച് ഓടി രക്ഷപെട്ട പ്രതി വണ്ടന്മേട്ടിലെ ബന്ധുവീട്ടിൽ ഒളിവിൽ കഴിയുകയായിരുന്നു.\nIdukki, First Published Sep 1, 2021, 1:25 PM IST\nഇടുക്കി: കഞ്ചാവ് കടത്തിയ കേസില് തമിഴ്നാട് പൊലീസിനെ വെട്ടിച്ചു കടന്ന പ്രതി ഇടുക്കി വണ്ടന്മേട്ടിൽ നിന്നും പിടിയിലായി. കമ്പം സ്വദേശി ഈശ്വർ ആണ് അറസ്റ്റിലായത്. 220 കിലോ കഞ്ചാവ് കടത്തിയ കേസിലാണ് പൊലീസ് ഈശ്വറിനെ അറസ്റ്റ് ചെയ്തത്.\nകമ്പത്ത് നിന്ന് ഇടുക്കിയിലെ അതിർത്തി ഗ്രാമങ്ങളിലേയ്ക് സമാന്തര ജീപ്പ് സർവീസ് നടത്തുകയായിരുന്നു പ്രതി.\nജീപ്പ് സർവീസിന്റെ മറവിലാണ് ഈശ്വര് കഞ്ചാവ് കടത്തിയിരുന്നത്. കഴിഞ്ഞ ആഴ്ച തമിഴ്നാട് പൊലീസ് നടത്തിയ പരിശോധനയിലാണ് കഞ്ചാവ് പിടികൂടിയത്. പരിശോധനയ്ക്കിടെ ജീപ്പ് ഉപേക്ഷിച്ച് ഓടി രക്ഷപെട്ട പ്രതി വണ്ടന്മേട്ടിലെ ബന്ധുവീട്ടിൽ ഒളിവിൽ കഴിയുകയായിരുന്നു. ഈശ്വരന്റെ രണ്ട് കൂട്ടാളികളെ തമിഴ്നാട് പൊലീസ് നേരത്തേ പിടികൂടിയിരുന്നു.\nLast Updated Sep 1, 2021, 1:25 PM IST\n'വന്ധ്യതയാണ് കുട്ടികള് ഉണ്ടാകില്ല'; കുട്ടിയുടെ ഡിഎന്‍എ ടെസ്റ്റ് വേണമെന്ന ഭര്‍ത്താവിന്‍റെ ആവശ്യം അംഗീകരിച്ചു\nപൊലീസ് താക്കീത് ചെയ്ത് വിട്ടയച്ചയാള് തൂങ്ങിമരിച്ച നിലയില്\nവയനാട് തീപൊള്ളലേറ്റ വൃദ്ധ മരിച്ചു, ആത്മഹത്യയെന്ന് സംശയം\nപന്തളം ചന്തയിൽ തീപ്പിടുത്തം, പ്ലാസ്റ്റിക് സൂക്ഷിച്ചിരുന്ന സ്റ്റാളും കടകളും കത്തി നശിച്ചു\nഡ്യൂറന്‍ഡ് കപ്പ്: ഗോകുലം കേരള ഇന്ന് രണ്ടാം മത്സരത്തിന്; മറുവശത്ത് ഹൈദരാബാദ് എഫ്‌സി\nഹണി ട്രാപ്പ്; പരാതിക്കാരനായ എസ് ഐയുടെ മൊഴി രേഖപ്പെടുത്തി; പണം വാങ്ങിയതിന്റെ രേഖകൾ ഹാജരാക്കിയില്ല\nസിപിഎം നേതൃപദവിയിലേക്ക് കൂടുതൽ വനിതകളും യുവാക്കളും\n'പണം നൽകിയത് പ്രധാനമന്ത്രി, തിരികെ തരില്ല'; വിചിത്രവാദവുമായി യുവാവ്


മരട് ഫ്‌ളാറ്റ്, ചീഫ് സെക്രട്ടറിക്ക് സുപ്രീം കോടതിയുടെ രൂക്ഷ വിമര്‍ശനം. – malayalam daily\nന്യൂഡല്‍ഹി: മരട് ഫ്‌ളാറ്റ് കേസില് ചീഫ് സെക്രട്ടറിക്ക് സുപ്രീം കോടതിയുടെ രൂക്ഷ വിമര്‍ശനം. നിയമ ലംഘനത്തിനെ സര്‍ക്കാര് പിന്തുണയ്ക്കുകയാണോ ചെയ്യുന്നത്, എന്താണീ ഉദ്യോഗസ്ഥര് ചെയ്യുന്നത്? കേരളത്തിലുണ്ടായ പ്രളയത്തെക്കുറിച്ച് അറിയില്ലേ? ഇവിടെയുള്ള ആളുകളെ കൃത്യമായി പുനരധിവസിപ്പിക്കുക പോലും ചെയ്തിട്ടില്ലെന്നും കേസ് പരിഗണിച്ച് കോടതി രൂക്ഷവിമര്‍ശനം ഉയര്‍ത്തി. കേസില് വിശദമായ ഉത്തരവ് ഉണ്ടാകുമെന്നും കോടതി വ്യക്തമാക്കി.\nഅതേസമയം മരട് ഫ്‌ളാറ്റ് പൊളിക്കണമെന്ന സുപ്രീംകോടതിയുടെ ഉത്തരവ് പാലിക്കാനുള്ള ഒരു മനസ് സര്‍ക്കാറിന് ഇല്ലെന്നാണ് ജസ്റ്റിസ് അരുണ് മിശ്ര പറഞ്ഞത്. കേരളത്തില് പ്രളയം ഉണ്ടായപ്പോള് രാജ്യം മുഴുവന് ഒറ്റക്കെട്ടായി സംസ്ഥാനത്തിന് ഒപ്പം നിന്നു. സുപ്രീംകോടതി അടക്കം കേരളത്തിനൊപ്പം നിന്നു, സഹായം നല്‍കി. എന്നിട്ടും കേരളം പഠിക്കുന്നില്ലെന്നാണ് ജസ്റ്റിസ് അരുണ് മിശ്രയുടെ ശകാരം.\nകേസ് പരിഗണിച്ച ഉടന് തന്നെ ചീഫ് സെക്രട്ടറി എവിടെ, വിളിക്കൂ എന്ന് ജസ്റ്റിസ് അരുണ് മിശ്ര ആവശ്യപ്പെട്ടു. ചീഫ് സെക്രട്ടറിക്കൊപ്പം അഡീഷണല് ചീഫ് സെക്രട്ടറി ഉഷാ ടൈറ്റസും കോടതിയില് ഹാജരായിരുന്നു. എത്ര സമയം വേണം നിങ്ങള്‍ക്ക് ഫ്‌ളാറ്റുകള് പൊളിക്കാന് എന്ന് കോടതി ചീഫ് സെക്രട്ടറിയോട് വിശദീകരണം തേടി. നിയമലംഘനം സംരക്ഷിക്കുകയാണോ കേരളം എന്നാണ് കോടതി ചോദിച്ചത്. കേരളത്തിന്റെ ഈ നിലപാടില് ഞെട്ടല് തോന്നുന്നുവെന്നാണ് കോടതി പറഞ്ഞത്.\n‘ഈ ഫ്‌ളാറ്റിലുള്ള 343 കുടുംബങ്ങളെ രക്ഷിക്കാനാണ് ഞങ്ങള് ശ്രമിക്കുന്നത്. ഇതാണ് സമീപനമെങ്കില് ഗുരുതരമായിരിക്കും സ്ഥിതി. ഉത്തരവ് ഇറക്കി മൂന്ന് മാസമായി കേരളം ഒന്നും ചെയ്തില്ല’ എന്നാണ് ജസ്റ്റിസ് അരുണ് മിശ്ര പറഞ്ഞത്. കേസിന്റെ വിധി വെള്ളിയാഴ്ച പറയുമെന്ന് ജസ്റ്റിസ് അരുണ് മിശ്ര വ്യക്തമാക്കി.\nഅതേസമയം സുപ്രീംകോടതിയുടെ രൂക്ഷവിമര്‍ശനത്തില് പ്രതികരിക്കാനില്ലെന്നാണ് ചീഫ് സെക്രട്ടറി ടോം ജോസ് പ്രതികരിച്ചത്. ആദ്യം സുപ്രീം കോടതിയുടെ വിധി വരട്ടെ, എന്നിട്ട് പ്രതികരിക്കാമെന്നാണ് അദ്ദേഹം പറഞ്ഞത്.\nമരട് സർക്കാർ ഒത്തു കളിക്കുന്നു , പരിസ്ഥിതി സംഘടനയുടെ കത്ത് സുപ്രീം കോടതിയിൽ


കപ്പില് മുത്തമിടാന് ചെന്നൈയ്ക്ക് 179 റണ്‍സ് - Samakalika Malayalam\nകപ്പില് മുത്തമിടാന് ചെന്നൈയ്ക്ക് 179 റണ്‍സ്\nBy സമകാലിക മലയാളം ഡെസ്‌ക് | Published: 27th May 2018 08:49 PM |\nLast Updated: 27th May 2018 08:57 PM | A+A A- |\nമുംബൈ: ഐപിഎല് ഫൈനലില് സണ്‍റൈസേഴ്‌സിനെതിരെ ചെന്നൈയ്ക്ക് 179 റണ്‍സ് വിജയലക്ഷ്യം. ടോസ് നേടിയ ചെന്നൈ ക്യാപ്റ്റന് എം.എസ്. ധോനി ബൗളിങ് തെരഞ്ഞെടുക്കുകയായിരുന്നു. ആദ്യം ബാറ്റ് ചെയ്ത ഹൈദരാബാദ് നിശ്ചിത ഓവറില് ആറു വിക്കറ്റ് നഷ്ടത്തില് 178 റണ്‍സ് എടുത്തു.ക്യാപ്റ്റന് കെയ്ന് വില്യംസണിന്റെയും യൂസഫ് പത്താന്റെയും മികച്ച ബാറ്റിങാണ് സണ്‍റൈസേഴ്‌സിനെ ഭേദപ്പെട്ട നിലയില് എത്തിച്ചത്. അവസാന ഓവറുകളില് വെടിക്കെട്ട് പ്രകടനം നടത്തിയ യൂസഫ് പത്താന് 45 റണ്‍സുമായി പുറത്താകാതെ നിന്നു. കെയ്ന് വില്യംസണ് 47 റണ്‍സെടുത്തു.\nരണ്ടാം ഓവറില് തന്നെ ഹൈദരാബാദിന് ആദ്യ വിക്കറ്റ് നഷ്ടമായി. അഞ്ചു റണ്‍സെടുത്ത ഗോസ്വാമിയാണ് പുറത്തായത്. റണ്ണൗട്ടാവുകയായിരുന്നു.\nരവീന്ദ്ര ജഡേജയും ഷാക്കിബുള് ഹസ്സനും, ഹുഡഹുഡയും വില്ല്യംസണുമാണ് ഗോസ്വാമിയെ കൂടാതെ മടങ്ങിയത്. 26 റണ്ണെടുത്ത ശിഖര് ധവാനെ രവീന്ദ്ര ജഡേജ പുറത്താക്കുകയായിരുന്നു. 47 റണ്ണെടുത്ത് നില്‍ക്കെ വില്ല്യംസണെ കരണ് ശര്‍മ്മയാണ് മടക്കി അയച്ചത്. തുടര്‍ന്നിറങ്ങിയ ഷാക്കിബുള് ഹസ്സനെ 23 റണ്ണെടുത്ത് നില്‍ക്കെ ബ്രാവോ റെയ്‌നയുടെ കൈയിലെത്തിച്ചു.\nരണ്ടു സീസിണിലെ വിലക്കില് നിന്നു തിരിച്ചുവന്ന ചെന്നൈയ്ക്ക് തങ്ങളുടെ രണ്ടാം വരവ് അറിയിക്കാന് ഒരു ജയം കൂടിയേ തീരൂ. മൂന്നാം കിരീടമാണ് അവര് തേടുന്നത്. ഇന്നു ജയിച്ചാല് മൂന്ന് കിരീടം സ്വന്തമാക്കിയ മുംബൈ ഇന്ത്യന്‍സിനൊപ്പമെത്തും അവര്.\nസണ്‍റൈസേഴ്‌സ് തേടുന്നത് രണ്ടാം കിരീടമാണ്. 2016ലായിരുന്നു അവര് ജേതാക്കളായത്. എന്നാല്, കഴിഞ്ഞ സീസണില് നാലാം സ്ഥാനം കൊണ്ട് തൃപ്തിപ്പെടേണ്ടിവന്നു.\nക്വാളിഫയര് പോരാട്ടത്തില് സണ്‍റൈസേഴ്‌സ് ചെന്നൈയോടു പരാജയപ്പെട്ടിരുന്നു. തുടര്‍ന്ന് കൊല്‍ക്കത്തയെ പരാജയപ്പെടുത്തിയാണ് സണ്‍റൈസേഴ്‌സ് ഫൈനലിലേക്കു യോഗ്യത ഉറപ്പാക്കിയത്.\nഅതേസമയം നിര്‍ണായക മല്‍സരങ്ങള് ജയിച്ചുകയറിയാണു ചെന്നൈ കലാശപ്പോരാട്ടത്തിനു യോഗ്യത നേടിയത്. ധോണിക്കു പിന്നില് മുന്‍പൊരിക്കലും കണ്ടിട്ടില്ലാത്തവിധം ഒത്തിണക്കത്തോടെയാണു ചെന്നൈ ഇത്തവണ കളത്തിലിറങ്ങിയത്. മാച്ച് വിന്നര്‍മാരുടെ 'സമ്മേളന'മാണു ചെന്നൈ ടീമില്. ഓപ്പണിങ്ങില് അമ്പാട്ടി റായുഡു മുതല് അവസാനം ഇറങ്ങുന്ന ഷാര്‍ദൂല് ഠാക്കൂര് വരെ അപകടകാരികള്.


മാരുതി സ്വിഫ്റ്റ് കാറുകൾക്കടക്കം 70000 രൂപ വിലക്കുറവ്..!! – Online Malayali\nഇന്ത്യയിലെ ഏറ്റവും ലീഡിങ് കാർ നിർമാണ വിൽപന കമ്പനിയായ മാരുതിയുടെ പുത്തൻ കാറുകൾക്ക് എഴുപതിനായിരം രൂപയുടെ വിലക്കുറവ് നൽകി മാരുതി. ദീപാവലി അടക്കുമുള്ള ഉത്സവ സീസണ് എത്തിയതോടെയാണ് വമ്പൻ ഓഫർ കമ്പനി നല്കിയിരിക്കുന്നത്.\nആള്‍ട്ടോ 800, ആള്‍ട്ടോ കെ10, വാഗണ്‍ആര്, സെലറിയോ, എര്‍ട്ടിഗ, ഇഗ്നിസ്, സ്ഫിറ്റ് ഡിസയര് എന്നീ മോഡലുകള്‍ക്കാണ് ഓഫര്. ഇവയ്ക്ക് പുറമേ രാജ്യത്ത് ഏറ്റവും പ്രചാരമുള്ള സ്വിഫ്റ്റ്, ബലെനോ എന്നീ ഹാച്ച്ബാക്കുകള്‍ക്കും കമ്പനി ഡിസ്‌കൗണ്ട് പ്രഖ്യാപിച്ചിട്ടുണ്ട്.\nസ്വിഫ്റ്റ് പെട്രോളില് 20,000 രൂപയുടെ വിലക്കിഴിവാണ് മാരുതി പ്രഖ്യാപിച്ചിട്ടുള്ളത്. സെപ്ഷ്യല് എഡിഷന് സ്വിഫ്റ്റ് പെട്രോളില് 27,000 രൂപ ഡിസ്‌കൗണ്ട് ലഭിക്കും. 10,000 രൂപയാണ് സ്വിഫ്റ്റ് ഡീസലില് കമ്പനി നല്‍കുന്ന വിലക്കിഴിവ്. 20,000 രൂപ, 25,000 രൂപ എന്നിങ്ങനെയാണ് പെട്രോള്, ഡീസല് മോഡലുകളില് ലഭ്യമായ എക്സ്ചേഞ്ച് ബോണസ്. ഡിസൈര് പെട്രോള് മോഡലുകളില് 20,000 രൂപയാണ് മാരുതി പ്രഖ്യാപിച്ചിരിക്കുന്ന വിലക്കിഴിവ്. സ്പെഷ്യല് എഡിഷന് ഡിസൈറില് 27,000 രൂപ വരെ ആനുകൂല്യങ്ങള് നേടാം. ഡിസൈര് ഡീസല് മോഡലുകളില് 10,000 രൂപയാണ് ഉപഭോക്താക്കള്‍ക്ക് ഡിസ്‌കൗണ്ട് ലഭിക്കുക.\n55,000 രൂപയാണ് ആള്‍ട്ടോ 800 ഹാച്ച്ബാക്കില് കമ്പനി പ്രഖ്യാപിച്ചിട്ടുള്ള വിലക്കിഴിവ്. 25,000 രൂപയുടെ വിലക്കിഴിവും 30,000 രൂപയും എക്‌സ്‌ചേഞ്ച് ബോണസും ഉള്‍പ്പെടെയാണിത്. ആള്‍ട്ടോ കെ10 മാനുവല് പതിപ്പില് 22,000 രൂപയുടെ വിലക്കിഴിവാണ് മാരുതി നല്‍കുന്നത്. എഎംടി മോഡലുകള്‍ക്ക് 27,000 രൂപ വിലക്കിഴിവ് ലഭിക്കും. മാനുവല്, എഎംടി മോഡലുകള്‍ക്ക് യഥാക്രമം 30,000 രൂപ, 35,000 രൂപ എന്നിങ്ങനെയാണ് എക്‌സ്‌ചേഞ്ച് ബോണസ്.\nമാരുതി വാഗണ്‍ആര് എല്‍എക്‌സ്‌ഐ പെട്രോള് വകഭേദങ്ങള്‍ക്ക് 30,000 രൂപയാണ് വിലക്കിഴിവ്. അതേസമയം എഎംടി മോഡലുകളില് 35,000 രൂപ വിലക്കിഴിവ് നേടാന് ഉപഭോക്താക്കള്‍ക്ക് അവസരമുണ്ട്. മാനുവല് പെട്രോള്, സിഎന്‍ജി പതിപ്പുകളില് 30,000 രൂപയാണ് എക്‌സ്‌ചേഞ്ച് ബോണസ്. എഎംടി പതിപ്പിന് 35,000 രൂപ എക്സ്ചേഞ്ച് ബോണസ് ലഭിക്കും.\nസെലറിയോയില് 60,000 രൂപ വരെ ഓഫര് ആനുകൂല്യങ്ങള് ലഭിക്കും. സെലറിയോ മാനുവല് പെട്രോള്, സിഎന്‍ജി വകഭേദങ്ങളില് 25,000 രൂപയാണ് വിലക്കിഴിവ്. എഎംടി വകഭേദങ്ങളില് 30,000 രൂപ വിലക്കിഴിവ് നേടാന് ഉപഭോക്താക്കള്‍ക്ക് പറ്റും. ഹാച്ച്ബാക്കിന്റെ മാനുവല് വകഭേദങ്ങള്‍ക്ക് 25,000 രൂപയും എഎംടി വകഭേദങ്ങള്‍ക്ക് 30,000 രൂപയുമാണ് എക്‌സ്‌ചേഞ്ച് ബോണസ്. 55,000 രൂപ വരെയാണ് എര്‍ട്ടിഗയില് നേടാവുന്ന ഡിസ്‌കൗണ്ട്. എര്‍ട്ടിഗ പെട്രോളില് 15,000 രൂപയും സിഎന്‍ജി മോഡലില് 10,000 രൂപയും വിലക്കിഴിവ് ലഭിക്കും. എക്‌സ്‌ചേഞ്ച് ബോണസിന്റെ കാര്യമെടുത്താല് 35,000 രൂപ ഡീസല് വകഭേദങ്ങള്‍ക്കും 30,000 രൂപ പെട്രോള്, സിഎന്‍ജി വകഭേദങ്ങള്‍ക്കും കമ്പനി പ്രഖ്യാപിച്ചിട്ടുണ്ട്.\nമാരുതി എത്രയും വലിയ ഓഫർ പ്രഖ്യാപിച്ചത് മൂലം വരും ദിവസങ്ങളിൽ ബാക്കിയുള്ള കാർ കമ്പനികൾ വലിയ ഓഫറുമായി എത്തും എന്ന പ്രതീക്ഷയിൽ ആണ് ഉപഭോക്താക്കൾ.\nകടപ്പാട് സൗത്ത് ലൈവ്\nautomobilesMaruti deepavali offerMaruti diwali offer


ഒമാനിൽ സർക്കാർ സേവനങ്ങളുടെ ഫീസ് പണമായി സ്വീകരിക്കുന്ന രീതി ഒമാൻ ഒഴിവാക്കുന്നു\n2019-10-09 03:38:56am IST\nഒമാൻ സർക്കാർ സേവനങ്ങളുടെ ഫീസ് പണമായി സ്വീകരിക്കുന്ന രീതിഒഴിവാക്കുന്നു.പകരം എല്ലാ സേവങ്ങളുടേയുടെയും നിരക്കുകൾ ഇലക്ട്രോണിക് പേമെൻറ് സംവിധാനത്തിലൂടെ മാത്രമായിരിക്കും സ്വീകരിക്കുകയെന്ന് ധനകാര്യ മന്ത്രാലയം അറിയിച്ചു.\nഅടുത്തവർഷം ജനുവരി ഒന്നു മുതൽ മുഴുവൻ സർക്കാർ സേവനങ്ങൾക്കുമുള്ള ഫീസ് ഇ-പേമെൻറിലൂടെ മാത്രം സ്വീകരിക്കുന്ന രീതി നിലവിൽവരുമെന്ന് ധനകാര്യ മന്ത്രാലയത്തിൻെറ സർക്കുലറിൽ പറയുന്നു.\nഇലക്ട്രോണിക് രീതിയിൽ ശേഖരിക്കുന്ന തുകക്ക് ഒരു ശതമാനം കമീഷൻ ബാങ്കുകൾക്ക് നിലവിൽ നൽകണം. പരമാവധി അഞ്ചു റിയാൽ വരെയാണ് ഈ കമീഷൻ.സ്വദേശികളിൽ നിന്ന് ഈ തുക ഈടാക്കില്ലെന്നും പകരം സർക്കാർ വഹിക്കുമെന്നും ധനകാര്യ മന്ത്രാലയത്തിൻെറ അറിയിപ്പിൽ പറയുന്നു.\nഒമാനിൽ താമസിക്കുന്ന വിദേശികൾ സേവനങ്ങൾക്കുള്ള ഫീസിനൊപ്പം കമീഷൻ തുകയും നൽകേണ്ടിവരും. ഓൺലൈൻ ഇടപാടുകളുടെ പ്രവർത്തന ചെലവ് കണ്ടെത്തുന്നതിൻെറ ഭാഗമാണ് ഇതെന്നും സർക്കുലറിൽ പറയുന്നു.


സൂപ്പർ എക്സ്പ്രസ്സ് – ലോറി അപകടം; മരിച്ചത് KSRTC ജീവനക്കാരും ലോറി ഡ്രൈവറും… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/സൂപ്പർ എക്സ്പ്രസ്സ് – ലോറി അപകടം; മരിച്ചത് KSRTC ജീവനക്കാരും ലോറി ഡ്രൈവറും…\nAugust 13, 2018\tLeaveacomment 2,385 Views\nകൊല്ലം കൊട്ടിയം ഇത്തിക്കരയില് കെഎസ്‌ആര്‍ടിസി സൂപ്പര് എക്‌സ്പ്രസ് ബസും ട്രക്കും കൂട്ടിയിടിച്ച് മൂന്ന് മരണം. കെ എസ്‌ആര്‍ടിസി കണ്ടക്ടര് താമരശ്ശേരി സ്വദേശി സുഭാഷ്, ബസ് ഡ്രൈവര് അബ്ദുല് അസീസ്, ലോറി ഡ്രൈവര് ചെങ്കോട്ട സ്വദേശി ഗണേശന് എന്നിവരാണ് മരിച്ചത്. 12 പേര്‍ക്ക് പരിക്കേറ്റു . അപകടത്തിൽ ഏഴ് പേരുടെ നില ഗുരുതരമാണ്.\nരാവിലെ ആറരയോടെയാണ് അപകടം. കോഴിക്കോട് നിന്നും തിരുവനന്തപുരത്തേയ്ക്ക് പോവുകയായിരുന്ന കെഎസ്ആർടിസി സൂപ്പർ എക്സ്പ്രസ്സ് ബസും തിരുവനന്തപുരത്ത് നിന്ന് കോയമ്പത്തൂരിലേക്ക് പോവുകയായിരുന്ന കണ്ടെയ്നർ ലോറിയുമാണ് അപകടത്തിൽപെട്ടത്. അപകടത്തെത്തുടർന്ന് ദേശീയപാതയിൽ ഗതാഗതം തടസ്സപ്പെട്ടു. അപകടം നടന്ന ഉടനെ തന്നെ നാട്ടുകാർ സ്ഥലത്തേക്ക് ഓടിക്കൂടി. ലോറിയുടേയും ബസിന്റേയും മുൻവശങ്ങൾ പൂർണമായും തകർന്ന അവസ്ഥിലായിരുന്നു.\nബസ് ലോറിയിലേക്ക് ഇടിച്ച് കയറിയ അവസ്ഥയിലായിരുന്നതിനാൽ തന്നെ ലോറി ഡ്രൈവറെ പുറത്തെടുക്കാൻ വളരെ ബുദ്ധിമുട്ടുകയായിരുന്നു. ലോറിയിൽ കുടുങ്ങിക്കിടക്കുകയായിരുന്ന ഡ്രൈവറെ ഒന്നരമണിക്കൂറിന് ശേഷമാണ് പുറത്തെടുത്തത്. കെഎസ്ആർടിസിയുടെ ഡ്രൈവർ ഉറങ്ങിപ്പോയതാവാം അപകടത്തിന് കാരണമായതെന്നും പരാമർശമുണ്ട്. അപകടത്തിൻ്റെ സിസിടിവി ദൃശ്യങ്ങൾ സമൂഹമാധ്യമങ്ങളിൽ വൈറലായി മാറുകയും ചെയ്തു.\nഅതെ സമയം തങ്ങളുടെ സഹപ്രവർത്തകരുടെ അകാല മരണത്തിൽ ഞെട്ടിത്തരിച്ചിരിക്കുകയാണ് കെഎസ്ആർടിസി ജീവനക്കാർ. കഴിഞ്ഞ രാത്രിയിൽ തിരുവനന്തപുരത്തേക്ക് യാത്ര തിരിച്ച ഇരുവരുടേയും യാത്ര അന്ത്യയാത്ര ആയതിൽ മനം നൊന്തിരിക്കുകയാണ് സഹപ്രവർത്തകർ. ഇന്ന് രാവിലെ 6.10 നാണ് കൊല്ലം കൊട്ടിയത്തിന് സമീപം വച്ച് കെഎസ്ആർടിസി ബസും ലോറിയും തമ്മിൽ കൂട്ടിയിടിച്ച് കെ.എസ്.ആർ.ടി.സി ഡ്രൈവർ മലപ്പുറം മലയാന്മ സ്വദേശി കല്ലിൽ പുത്തൻവീട് അബ്ദുൽ അസീസ് (47), കണ്ടക്ടർ താമരശ്ശേരി സ്വദേശി തെക്കേപുത്തൻ പുരയിൽ പി.ടി സുഭാഷ് എന്നിവർ മരണപ്പെട്ടത്.\nഇരുവരും സഹപ്രവർത്തകർക്കിടയിൽ ഏറെ പ്രിയങ്കരരായിരുന്നു. ഡ്യൂട്ടി കഴിഞ്ഞ് എത്തിയാൽ വാഹനം വൃത്തിയാക്കി ഇടുന്നതും രണ്ടുപേരും ചേർന്നായിരുന്നു. കൂടാതെ യാത്രക്കാരോടെല്ലാം സൗമ്യമായി ഇടപെടുന്നതിനാൽ സ്ഥിര യാത്രക്കാർക്കും ഇവരെ പറ്റി മതിപ്പായിരുന്നു. ഡ്രൈവർ അബ്ദുൽ അസീസ് ജനറൽ ട്രാൻസഫർ കിട്ടി താമരശ്ശേരിയിലേക്കെത്തിയിട്ട് രണ്ട് മാസം മാത്രം പൂർത്തിയാകുന്നതേ ഉള്ളൂ.\nഏറെ നാളായി താമരശ്ശേരി ഡിപ്പോയിലെ എക്സ്പ്രസ്സ് ബസിൽ സ്ഥിരം കണ്ടക്ടറായി തുടർന്നു വരികയായിരുന്നു സുഭാഷ്. കൃത്യ നിഷ്ഠയോടെയുള്ള കൃത്യ നിർവ്വഹണമായിരുന്നു മറ്റുള്ളവരിൽ നിന്നും വ്യത്യസ്ഥനാക്കിയത്. കൂടാതെ വാഹനം വൃത്തിയോടെ സൂക്ഷിക്കാൻ തന്റെയൊപ്പം ഡ്യൂട്ടിക്കെത്തുന്ന ഡ്രൈവറോടു പറയുമായിരുന്നു. രാത്രിയിൽ ഉറങ്ങാതെ ഡ്രൈവറോട് സംസാരിച്ചിരിക്കുന്നതും സുഭാഷിന്റെ പ്രത്യേകതയായിരുന്നു. അതിനാൽ എല്ലാവർക്കും സുഭാഷ് കണ്ടക്ടറായി പോകുന്ന ദീർഘദൂര ബസിൽ ജോലി ചെയ്യാൻ പ്രത്യേക താൽപര്യവുമായിരുന്നു. അപകട സ്ഥലത്തും ആശുപത്രിയിലും ഗതാഗത മന്ത്രി എകെ ശശീന്ദ്രൻ, മേഴ്സി ക്കുട്ടിയമ്മ, സിഎംഡി ടോമിൻ തച്ചങ്കരി എന്നിവർ സന്ദർശിച്ചു. മരണപ്പെട്ടവരുടെ ബന്ധുക്കൾക്കും പരിക്കേറ്റവർക്കും വേണ്ട അടിയന്തിര സഹായം ഉടൻ നൽകുമെന്ന് മന്ത്രി പറഞ്ഞു.


ഹിമാലയ യാത്ര ഓരോ ഭാരതീയന്റെയും സ്വപ്നമാണ്.ഹിമാലയ യാത്രയെ കുറിച്ച്\nഅറിവുകൾ കുറിക്കുകയാണ് .ഡൽഹിയിൽ പുലർച്ചെ എത്തുന്ന തരത്തിൽ ഫ്ലൈറ്റ് ടിക്കറ്റ് എടുക്കണം.\nട്രെയിനിൽ ആണെങ്കിൽ ഹരിദ്വാർ വരെ എത്തുന്ന ടിക്കറ്റ് എടുക്കാവുന്നതാണ്.\nകൊച്ചുവേളി ഡറാഡൂൺ എക്സ്പ്രസ് 48 മണിക്കൂർ എടുക്കുന്ന അതിവേഗ ട്രെയിൻ ആണ്. അതിൽ പാൻട്രി ഇല്ല.\nഡൽഹിയിൽ പ്രഭാത കൃത്യങ്ങൾ വിമാനത്താവളത്തിൽ തന്നെ നടത്തി പുറത്തേക്കിറങ്ങിയാൽ മതി. ഏയർപോർട്ടിനു മുന്നിലെ ബസ് സ്റ്റോപ്പിൽ റസ്റ്റാറന്റ് ഉണ്ട് പ്രാതൽ കഴിയുമ്പോഴേക്ക് ആൾ എണ്ണം അനുസരിച്ച് വാഹനം ഏർപ്പാടാക്കി ഹരിദ്വാർ ഉച്ചയോടെ എത്താം. ഹരിദ്വാറിൽ അയ്യപ്പ ക്ഷേത്രത്തിലോ പുറത്തോ മുറി ബുക്കു ചെയ്തുവെച്ചിട്ടുണ്ടാകണം. അവിടെ തങ്ങി നാലുമണി യോടെ ഗംഗാ തീരത്തേക്കു പോകുക . അയ്യപ്പ ക്ഷേത്രത്തിൽ നിന്ന് നടക്കാനു ള്ള ദൂരമേ ഉള്ളു. ബിർലാ\nഘാട്ട്അടുത്താണ്. വേണ്ടവർക്ക് ഗംഗാ സ്നാനം നട ത്താം. സന്ധ്യാസമയത്തെ ആരതി ഹർ കി പൗരിയിലെ ഗംഗാ ദേവി ക്ഷേത്രത്തി നടുത്ത് പോയി കാണാം. അത്യാവശ്യം കമ്പിളി വസ്ത്രങ്ങൾ മുതലായവ ഹരി ദ്വാറിൽ നിന്നു വാങ്ങിക്കേണ്ടവർക്ക് അതിനും സൗകര്യമുണ്ട്.\nതിരിച്ച് റൂമിലെത്തിയാൽ അയ്യപ്പക്ഷേത്രത്തിലാണെങ്കിൽ മുൻകൂട്ടി ഏൽപ്പിക്കുന്നവർക്ക് ഭക്ഷണം തയ്യാറാക്കി തരാറുണ്ട്. കാലത്ത് നേരത്തെ (5മണി ) പുറ പ്പെടുക. യമുനോത്രി, ഗംഗോത്രി,കേദാർ നാഥ്, ബദരീനാഥ് എന്ന നിലക്കാണ് ചാർധാം യാത്രനടത്താറുള്ളത്. രീതി അതാ ണ്.\nഹരിദ്വാർ ഋഷികേശ് 24 കിലോമീറ്റർ ദൂരമാണ് .യമുനോത്രി യാത്രയിൽ ഇതിന്റെ ഏകദേശം നടുക്ക് ഉള്ള റായ് വാല യിൽ നിന്ന് വഴി ഇടത്തേക്കു തിരിഞ്ഞ് 52 കി മി ദൂരെയുള്ള ഡറാഡൂണിൽ എ\nത്തുന്നു. അവിടെ നിന്ന് മസൂറി കെംബ്ടി ( മനോഹരമായ വെള്ളച്ചാട്ടം ഉണ്ട് ) വഴി ബാർകോഡ് എത്തുന്നു. സ്യാൻചട്ടി,റാണാ ചട്ടി വഴി ജാൻകി ചട്ടിയിൽ വാഹന യാ ത്ര സമാപിക്കുന്നു. അന്ന് ജാൻകി ചട്ടി യിൽ താമസിക്കുന്നു.\nഅവിടെ നിന്ന് 7കി. മീ. നടന്നോ, കു തിരപ്പുറത്തോ,ഡോലിയിലോ,കുട്ടയിലോ യമുനോത്രി എത്താം. ഇടക്ക് ഒരു ഭൈ രവ ക്ഷേത്രമുണ്ട്.യമുനോത്രിയിലെ തപ്ത കുണ്ഡ് എന്ന ചൂടു നീരുറവ നിറ യുന്ന കുളത്തിൽ കുളിച്ച് യമുനാ ദേവിദർശനം നടത്താം. സൂര്യ കുണ്ഡ് എന്ന ചൂടു നീരുറവ ക്ഷേത്രത്തിന് അകത്താ ണ്. അതിൽ അരി കിഴി കെട്ടി ഇട്ടാൽ പത്തു മിനിറ്റിൽ അത് നിവേദ്യ ചോറായി\nമാറും. അതാണ് ക്ഷേത്രത്തിൽ നിവേദിക്കുന്നത്. ക്ഷേത്രത്തിൽ നിന്ന് യമുനയിലേക്ക് ഇറങ്ങാൻ സാധിക്കും.\nഉച്ച ഭക്ഷണം അവിടെയുള്ള കടകളി ൽ കഴിക്കാവുന്നതാണ്. തിരിച്ച് സന്ധ്യക്കു മുമ്പായി ജാൻകി ചട്ടിയിൽ എത്തി വിശ്രമം. ജാൻകി ചട്ടിയിൽ നിന്ന് ഒരു പാലം കടന്ന് യമുനാ നദിക്ക് അക്കരെ\nഒരുകിലോമീറ്റർ ദൂരെയാണ് ഖർസാലി എന്ന പുരാതന ഗ്രാമം അവിടെ പഞ്ചപാണ്ഡവ ർ പ്രതിഷ്ഠിച്ച ശനൈശ്ചര ക്ഷേത്രമുണ്ട്.കല്ലും മരവും മാത്രം ഉപയോഗിച്ച നാലു നിലകളിലുള്ള ഈ\nക്ഷേത്രം അതിപുരാതനവും ശിൽപ്പ വിദ്യയിലെ ഒരു നാഴികക്കല്ലുമാണ്. കൂടാതെ ദേവദാരു നിർമ്മി തമായ രണ്ടു നിലകളിലുള്ള മഹാദേവക്ഷേത്രവും മറ്റൊരു ശിവക്ഷേത്രവും ഇവിടെ ഉണ്ട്. കൂടാതെ ഒരു യമുനാ\nദേവിക്ഷേത്രവും ഖർസാലിയിൽ കാണാം.\nപഞ്ചപാണ്ഡവർ നിർമ്മിച്ച ക്ഷേത്ര ത്തിലാണ് ശീത കാലത്ത് യമുനാ ദേവിപൂജകൾ കൈ കൊള്ളുന്നത്. അതിനാ യി ദീപാവലിക്കുശേഷം സഹോദരനായ ശനിദേവൻ യമുനോത്രിയിൽ എത്തി ദേ\nവിയെ കൂട്ടിക്കൊണ്ടു വരുന്ന ചടങ്ങ് ഉണ്ട്. തിരിച്ച് ഏപ്രിൽ അവസാനത്തോടെ\nയമുനോത്രിയിൽ കൊണ്ടു ചെന്നാക്കു ന്നതും ഉത്സവമാണ്. ഖർസാലിയിലെ മരത്തിൽ\nനിർമ്മിച്ച രണ്ടു നില വീടുകൾ ഒരത്ഭുതമാണ്. വഴിവക്കിലാണ് മരത്തിലുണ്ടാക്കിയ പത്താ\nയങ്ങൾ സ്ഥാപിച്ചിട്ടുള്ളത്. ഇതുകൂടാതെ രാജ്മ പയർ, മറ്റു ശീത കാല വിളകൾ,\nആപ്പിൾ എന്നിവയുടെ കൃഷി ഇവിടെ കാ ണാം. ഒരു പൗരാണിക ഹിമാലയൻ ഗ്രാ മം അതിന്റെ തനിമയോടെ കാണാനാകും.\nപിറ്റേന്ന് ബാർകോട്ടു വരെ വന്ന് അവിടെ നിന്നു മറ്റൊരുവഴിയിലൂടെ ധരാസു എത്തി അവിടെ നിന്ന് ഉത്തരകാശിയിൽ എത്താം. മെഹർഗാവ് എന്ന സ്ഥലം ബാ ർകോട്ടിൽ നിന്നും 25 കിലോമീറ്ററിലധി കം ദൂരെയാണ് . ഇപ്പോൾ തുരങ്കം വന്നതു കൊണ്ട് ഇത് കുറെക്കൂടി അടുത്താ യിട്ടുണ്ട്.\nഇവിടെയാണ്പ്രകടേശ്വർപഞ്ചാനൻ മഹാദേവക്ഷേത്രം. ഒരു ഗുഹക്കക ത്ത്ഇറങ്ങിചെന്ന് ദർശനം നടത്തേണ്ടതാണ്. ഉത്തരകാശി മഹാദേവക്ഷേത്രം പട്ടണ മദ്ധ്യത്തിൽ തന്നെയാണ്. അതി പുരാതനമായ ഇവിടെ വിശേഷപ്പെട്ട ഒരു തൃശൂലം ഉണ്ട്. ഒരു ഹനുമാൻ മന്ദിറും ഇതോടു ചേർന്ന് കാണാനാകും.നിരവധി ആശ്രമങ്ങൾ ഉള്ള ഇടമാണ് ഉത്തരകാശി, ചിന്മയാനന്ദ സ്വാമിയുടെ ഗുരുനാഥനായ സാക്ഷാൽ തപോവന സ്വാമികളുടെ ആശ്രമം ഇവിടെ ഉണ്ട്. പൂർവ്വാശ്രമത്തിൽ പാലക്കാട്ടെ കൊടുവാ യൂരാണ് സ്വാമിയുടെ സ്വദേശം. ഹിമഗിരിവിഹാരം എന്ന അതിപ്രസിദ്ധമായ കൃതി ഇദ്ദേത്തിന്റേതാണ്. ഉത്തരകാശിയിൽ താമസിച്ച് പിറ്റേന്ന്\nഗംഗോത്രിയിലേക്കു പോകുന്ന വഴിക്കാണ് പ്രസിദ്ധമായ ഗംഗാനാനി ഉഷ്ണ ജലനീരുറവ ഉള്ളത്. പരാശര മഹർഷിയുടെ ആശ്രമം ഇവിടെയാണ്. അവിടെ ചൂടുറവയിൽ കുളിച്ച് പരാശര ക്ഷേത്ര ദർശനം നടത്തി ഗംഗോത്രിയിലേക്കു പോകാം. ഗംഗാനാനികഴിഞ്ഞാൽ കുറച്ചു പോയാൽ സുഖി ടോപ്പ് ഒരു മലയുടെ മുകളിൽ എത്തും. ആപ്പിൾകൃഷിയിടങ്ങ ൾ ആണ് ഇവിടെ നിന്നങ്ങോട്ട് കാണാനുള്ളത്. ആഗസ്റ്റ് സെപ്തമ്പർമാസങ്ങളി ലാണ് വിളവെടുപ്പ് .\nജാല, ഹർസിൽ എന്നീ സ്ഥലങ്ങൾ അതിസുന്ദരമായ പ്രദേശങ്ങളാണ് ഹർസിൽപട്ടാളക്യാമ്പുകൾ ഉള്ള ഇടമാണ് തുടർന്ന് ഭൈറോൺഘാടി കഴിഞ്ഞാൽഗംഗോത്രിയായി. ഗംഗോത്രി മുമ്പാണ് പാണ്ഡവ ഗുഹ.ഗംഗോത്രി ക്ഷേത്ര ദർ ശനം നടത്തി താഴെനദിയിലേക്കിറങ്ങു ന്ന സ്ഥലത്താണ് ഭരിരഥ ശില. ഭഗീരഥൻ തപസ്സു ചെയ്ത് ഗംഗയെപ്രത്യക്ഷപ്പെടു ത്തിയ സ്ഥലമാണ് ഭഗീരഥ ശില . ഇവിടെ നിന്ന് മുക്കാൽകിലോമീറ്റർ പോയാൽഗംഗാനദി പാറക്കെട്ടിൽ കൂടിതാഴേക്ക് ചാടുന്ന സൂര്യ കുണ്ഡ് എന്ന വിശേഷപ്പെട്ട സ്ഥലമുണ്ട്.\nപതിനെട്ടു കിലോമീറ്റർ കാൽ നടയാ ത്രയാണ് ഗോമുഖിലേക്ക്.അതിന്പ്രത്യേക അനുമതി ആവശ്യമാണ്. തപോവന ത്തിലേക്ക് അവിടെ നിന്നു നന്ദനവനവും കഴിഞ്ഞ് നടന്നു പോകണം. യമുനോത്രിയിലെ ജാൻകി ചട്ടിയിൽ നിന്ന് ഉദ്ദേശം243 കി.മീ. ദൂരമുണ്ട് ഗംഗോത്രിയിലേക്ക്.\nഗംഗോത്രിയിൽ നിന്ന് തിരിച്ച് ഉത്തര കാശിയിൽ എത്തി താമസിക്കാവുന്നതാണ്.ഉത്തരകാശിയിൽ നിന്ന് ന്യൂ തെഹരിവഴി തിൽവാരയിൽ എത്തിച്ചേരാം. തെ ഹരിഡാമിനു മുകളിൽ കൂടിയാണ് റോഡ് . രുദ്രപ്രയാഗിനടുത്തുള്ള സ്ഥലമാണ് തിൽവാര.ഇവിടെ നിന്ന് അഗസ്ത്യ മുനി ,കുണ്ഡ്,ഗുപ്തകാശി, വഴിയാണ് സോൻ പ്രയാഗിൽ എത്തുക. കേദാറിന്റെ ബേസ്ക്യാമ്പാണ് സോൻ പ്രയാഗ്. ഉത്തരകാശി യിൽ നിന്നഇരുനൂറ്റി ഇരുപതോളം കി.മീ ദൂരെയാണ് സോൻ പ്രയാഗ്.ഗുപ്തകാശി യിലാണ് പ്രസിദ്ധമായ വിശ്വനാഥ സ്വാമിക്ഷേത്രം. തന്നെ തിരഞ്ഞു വന്ന പാണ്ഡവരിൽ\nനിന്ന് ഭഗവാൻ ഒളിച്ച സ്ഥലമത്രെ ഗുപ്തകാശി.


ഭോപാല് വിപ്ലവത്തിനു ശേഷം\nThu Apr 25 2019 04:04:03 GMT+0530 (IST)\nനാട്ടുകാര്യം - കുന്നത്തൂര് രാധാകൃഷ്ണന്\nജനാധിപത്യത്തിന്റെ മഹത്തരമായ ഉദ്‌ഘോഷണം മധ്യപ്രദേശില്‍നിന്നു കേട്ട് കോരിത്തരിച്ചിരിക്കുകയാണു സാമൂഹികപ്രവര്‍ത്തകനും വില്ലാളിവീരനുമായ കോരന്. അവിടെ അഞ്ചു സന്ന്യാസിമാര്‍ക്ക് സഹമന്ത്രിപദവി നല്‍കി ശിവരാജന് മുഖ്യന് മഹദ്കര്‍മം നിര്‍വഹിച്ചതിന് അദ്ദേഹത്തെ സ്തുതിക്കുന്നതോടൊപ്പം ഭാവിയില് തനിക്കും വല്ലതും തടയുമോ എന്ന ഗവേഷണത്തിലാണു കോരന്. മുഖ്യന്റെ സദ്പ്രവൃത്തിയെ മാധ്യമപ്രവര്‍ത്തകര് ഇപ്പോള് ഭോപാല് വിപ്ലവം എന്നാണത്രേ വിശേഷിപ്പിക്കുന്നത്.\nസംഗതിയുടെ കിടപ്പിലേക്ക് അല്ലെങ്കില് ഫഌഷ് ബാക്ക് എന്ന ബാക്ക് സീറ്റിലേക്ക് സഞ്ചരിക്കുമ്പോള് തെളിഞ്ഞുവരുന്ന ചിത്രങ്ങള് ഭാവിചരിത്രകാരന്‍മാര്‍ക്കുവേണ്ടി ചില്ലിട്ടു സൂക്ഷിക്കേണ്ടതാണ്. ആ ചിത്രങ്ങള് സദയം നോക്കിയാലും!\nനര്‍മദാനദിയുടെ തീരത്ത് കോണകം മാത്രമുടുത്ത ചില സന്ന്യാസിമാര് എന്ന ബാബമാര് എന്ന മാന്യന്‍മാര് സൊറപറഞ്ഞിരിക്കുന്നു. ലാപ്‌ടോപ്പും കോണകവും ഒന്നിച്ചുകൊണ്ടുപോവുന്നതില് വിദഗ്ധനായ ഒരു സന്ന്യാസിവര്യന് പെട്ടെന്ന് മൗനിയായി. അപ്പോള് മറ്റുള്ളവര് ആകാംക്ഷയോടെ കോറസില് ചോദിച്ചു:\n''ഇയ്യെന്താ പെട്ടെന്ന് മൗനിബാബയായത്?''\n''ഞാന് നര്‍മദാനദിയെക്കുറിച്ച് ഓര്‍ത്തുപോയി.''''അതേ നര്‍മദ, എത്ര മനോഹരമായ പദം.''\n''അത്ര മനോഹരമൊന്നുമല്ല. നര്‍മദാ ഹരിതപദ്ധതിയില് മുഴുവന് അഴിമതിയും കെട്ടനോട്ടുകളും നാറുന്നുണ്ട്.''\n''ശരിയാണ്, നദിക്ക് നല്ല നാറ്റമുണ്ട്.''\n''നദിയുടെ നാറ്റമല്ല പറഞ്ഞത്. പദ്ധതിയുടെ പേരില് പണം സര്‍ക്കാര് കട്ടുമുടിക്കുന്നു എന്നാണ്.''\nഅപ്പോള് ഒരുത്തന് കോട്ടുവായിട്ടുകൊണ്ട് കോണകം മുറുക്കിക്കെട്ടി ഉദാസീനമായി പറഞ്ഞു:\n''അയിന് മ്മക്കെന്ത്? അതൊക്കെ നോക്കാന് മേധാ പട്കറും സംഘവുമില്ലേ!''\nകംപ്യൂട്ടര് സന്ന്യാസി ചൂടായി: ''യ്യ് ഇനി മിണ്ടരുത്. എല്ലാം മേധയ്ക്ക് വിട്ടുകൊടുക്കാനാവില്ല. ഇവിടെ സന്ന്യാസിസമൂഹമുണ്ടെന്ന് ശിവരാജനെ കാണിച്ചുകൊടുക്കണം.''\nഅപ്പോള് കോട്ടുവാ സന്ന്യാസി ധൈര്യം സംഭരിച്ച് ചോദിച്ചു:\n''അയിന് മ്മക്കെന്താണു ചെയ്യാനാവുക.''\n''അതാണ് പ്രാചീന സോമരസം മോന്തി നാം കൂലങ്കഷമായും അല്ലാതെയും ചിന്തിക്കേണ്ടത്.''\nപിന്നീട് എല്ലാവരും അബോധാവസ്ഥ അഭിനയിച്ച് കണ്ണടച്ചിരുന്നു. മണിക്കൂറുകള് കഴിഞ്ഞു. സൂര്യന് അസ്തമിച്ചു. കോട്ടയം നോവലുകളില് പറയുന്നതുപോലെ നിലാവ് നവോഢയെപ്പോലെ നര്‍മദാനദീതടം മൂടി. നിലാവിന്റെ മാസ്മരികതയില് വശംകെട്ട് നര്‍മദയിലെ മീനുകള് കരയിലേക്കു തുള്ളിച്ചാടി. അപ്പോള് കോണകധാരികള്‍ക്ക് ബോധോദയമുണ്ടായി. കംപ്യൂട്ടര് സന്ന്യാസിയാണ് ആദ്യം ശബ്ദിച്ചത്.\n''നാം സമരം തുടങ്ങുകയായി. അഴിമതിക്കാരെ വച്ചുപൊറുപ്പിക്കില്ല. ഒരു രഥം ഏര്‍പ്പാടാക്കിക്കഴിഞ്ഞിട്ടുണ്ട്. നര്‍മദാ കുംഭകോണം രഥയാത്ര എന്നായിരിക്കും നമ്മുടെ പ്രക്ഷോഭത്തിന്റെ പേര്.''\n''പ്രക്ഷോഭവിവരം സര്‍ക്കാരിനെ അറിയിക്കേേണ്ട. അതിനാല് നമുക്ക് കോണകം അഴിച്ചുവച്ച് ഷര്‍ട്ടും പാന്റ്‌സും ധരിച്ച് ഭോപാലിലേക്കു പോവാം.''\n''ഇയ്യൊരു മണ്ടച്ചാര് തന്നെ. എടോ എന്റെ പക്കല് ലാപ്‌ടോപ്പുണ്ട്. ഇ-മെയിലായി ഇതാ സന്ദേശം വിട്ടുകഴിഞ്ഞു.''\nസന്ദേശം ലഭിച്ച് മുഖ്യന്റെ സെക്രട്ടറി അന്ധാളിച്ചു. ഇവന്‍മാര് സമരം തുടങ്ങിയാല് വിവരമില്ലാത്തവര് കൂടെക്കൂടും. തിരഞ്ഞെടുപ്പടുത്ത ഈ നിര്‍ണായക വേളയില് അത് ഒരു കസേരകാക്കല് പ്രശ്‌നമാവും. ഇപ്പോള് തന്നെ വ്യാപം, കുഷ്ഠം, മാരണം തുടങ്ങിയ കുംഭകോണങ്ങള്‍കൊണ്ട് നില്‍ക്കക്കള്ളിയില്ലാതായിട്ടുണ്ട്.\nസെക്രട്ടറി ഇപ്രകാരം ചിന്തിച്ചിരിക്കെ മുഖ്യന് കടന്നുവന്നു.\n''യ്യെന്താണ്ടാ ഒരുമാതിരി വല്ലാതിരിക്കുന്നത്?'' സെക്രട്ടറി നേരെചൊവ്വേ കാര്യം പറഞ്ഞു. ''സന്ന്യാസിമാരിളകിയാല് കടന്നല്‍ക്കൂടു പോലെയാവും. വ്യാപത്തേക്കാള് വ്യാപകമായിരിക്കുമത്. അതിനാല് ഒരു അടിയന്തര ശസ്ത്രക്രിയ ആവശ്യമായ നിര്‍ണായക നിമിഷമാണിതെന്ന് ശിവരാജാവായ അങ്ങുന്ന് അറിയണം.''\n''പ്രതിവിധി ഇയ്യ് നിര്‍ദേശിക്ക് ഹമുക്കേ! ശമ്പളം വാരിക്കോരി തരുന്നുണ്ടല്ലോ!'' ''എന്നാല് പറയാം. അവന്‍മാരിലെ ഘടാഘടിയന്‍മാരെ സഹമന്ത്രിമാരാക്കുക.''\n''ഭേഷ്! ഇയ്യ് ആള് മഹാന് തന്നെ. അപ്പോയിന്‍മെന്റ് ലെറ്ററുകള് ഇപ്പോള് തന്നെ അയക്ക്. അനക്ക് ഞാന് സൂപ്പര് സെക്രട്ടറിയായി സ്ഥാനക്കയറ്റം നല്‍കിയിരിക്കുന്നു.'' സന്ദേശം കിട്ടിയ കംപ്യൂട്ടര് സന്ന്യാസി ഉച്ചത്തില് പറഞ്ഞു:\n''നമ്മുടെ ആവശ്യം സര്‍ക്കാര് അംഗീകരിച്ചു. മ്മക്ക് മന്ത്രിപദവി കിട്ടിക്കഴിഞ്ഞു.''\nഅപ്പോള് പ്രക്ഷോഭം വേണ്ട എന്നാണോ എന്ന് സഹമുനിമാര് ചോദിച്ചു.\n''പ്രക്ഷോഭരഥം തല്‍ക്കാലം പൊളിക്കേണ്ട. അഴിമതി കോണ്‍ഗ്രസ് സര്‍ക്കാര് വന്നാല് ആവശ്യമായിവരും.'' ി


മുഖ്യമന്ത്രിയും ഗവർണറും പെട്ടിമുടി സന്ദര്‍ശിച്ചു\nരക്ഷപ്പെട്ട മറ്റ് ലയങ്ങളിലുള്ളവരുമായി ഇരുവരും സംസാരിച്ചു. പഴയ തേയില കമ്പനിക്ക് സമീപം കാത്തുനിന്ന തൊഴിലാളികളുടെ പ്രശ്നങ്ങൾ കേൾക്കുന്നതിനായി മൂന്നാർ ടി കൗണ്ടിയിലേക്ക് വരാൻ മുഖ്യമന്ത്രി നിർദേശം നൽകി.\n13 Aug, 2020 at 06:42 AM\nഉരുൾപൊട്ടലുണ്ടായ രാജമല പെട്ടിമുടി മുഖ്യമന്ത്രിയും ഗവർണറും സന്ദര്‍ശിച്ചു. രക്ഷപ്പെട്ട മറ്റ് ലയങ്ങളിലുള്ളവരുമായി ഇരുവരും സംസാരിച്ചു. പഴയ തേയില കമ്പനിക്ക് സമീപം കാത്തുനിന്ന തൊഴിലാളികളുടെ പ്രശ്നങ്ങൾ കേൾക്കുന്നതിനായി മൂന്നാർ ടി കൗണ്ടിയിലേക്ക് വരാൻ മുഖ്യമന്ത്രി നിർദേശം നൽകി.\nരാവിലെ9മണിക്ക് തിരുവനന്തപുരത്ത് നിന്ന് ഹെലികോപ്റ്ററിൽ പുറപ്പെട്ട സംഘം, മൂന്നാർ ആനച്ചാലിൽ എത്തി റോഡ് മാർഗം പെട്ടിമുടിയിലേക്ക് പോവുകയായിരുന്നു. സന്ദർശനം കഴിഞ്ഞ് മൂന്നാർ ടീ കൗണ്ടിയിൽ ഉന്നതതല യോഗത്തിൽ പങ്കെടുത്തശേഷം രണ്ട് മണിയോടുകൂടി സംഘം മടങ്ങും. തൊഴിൽ വകുപ്പ് മന്ത്രി ടി പി രാമകൃഷ്ണനും ഇന്ന് പെട്ടിമുടി സന്ദർശിക്കുന്നുണ്ട്.\nപെട്ടിമുടിയിൽ കാണാതായവർക്ക് വേണ്ടിയുള്ള തിരച്ചിൽ ഏഴാം ദിവസത്തിലേക്ക് കടക്കുമ്പോൾ7കുട്ടികൾ അടക്കം 15 പേരെ ആണ് ഇനി കണ്ടെത്താനുള്ളത്. പെട്ടിമുടിയാറിലും ഗ്രേവൽ ബാങ്കിലുമാണ് ഇപ്പോൾ കൂടുതൽ തിരച്ചിൽ നടത്തുന്നത്. ലയങ്ങൾ സ്ഥിതിചെയ്യുന്ന സ്ഥലത്ത് നിന്ന് കഴിഞ്ഞ രണ്ട് ദിവസവും മൃതദേഹങ്ങൾ ഒന്നും കണ്ടെത്തിയിരുന്നില്ല. അപകടത്തിൽ പെട്ട 55 പേരുടെ മൃതദേഹങ്ങളാണ് ഇതുവരെ ലഭിച്ചത്. 12 പേർ രക്ഷപ്പെട്ടിരുന്നു.\nPinarayi Vijayankerala governorRajamala disaster


ഒരു കുഴപ്പവും ഇല്ലാതിരുന്ന വീട്ടമ്മ അസ്വസ്ഥത പ്രകടിപ്പിച്ചത് ഇൻജക്ഷൻ നൽകിയതോടെ; മരുന്നു മാറി കുത്തിവെച്ചന്ന് ബന്ധുക്കളുടെ പരാതി; കോഴിക്കോട് മെഡിക്കൽ കോളേജിലെ വയോധികയുടെ മരണം ആശുപത്രി അധികൃതരുടെ അനാസ്ഥയോ..? – Media Mangalam\nഒരു കുഴപ്പവും ഇല്ലാതിരുന്ന വീട്ടമ്മ അസ്വസ്ഥത പ്രകടിപ്പിച്ചത് ഇൻജക്ഷൻ നൽകിയതോടെ; മരുന്നു മാറി കുത്തിവെച്ചന്ന് ബന്ധുക്കളുടെ പരാതി; കോഴിക്കോട് മെഡിക്കൽ കോളേജിലെ വയോധികയുടെ മരണം ആശുപത്രി അധികൃതരുടെ അനാസ്ഥയോ..?\nകോഴിക്കോട്: കോഴിക്കോട് മെഡിക്കൽ കോളജിൽ പ്രവേശിപ്പിച്ച വീട്ടമ്മയുടെ മരണം മരുന്ന് മാറി കുത്തിവെച്ചതിനെ തുടർന്നെന്ന് ബന്ധുക്കളുടെ പരാതി. അഴിഞ്ഞിലം ഫാറൂഖ് കോളജ് മുകളേൽ സരോജിനി (59)യാണ് കഴിഞ്ഞ ദിവസം ആശുപത്രിയിൽ മരിച്ചത്. വൃക്ക സംബന്ധമായ രോഗത്തെ തുടർന്ന് ശനിയാഴ്ചയാണ് സരോജിനി അത്യാഹിത വിഭാഗത്തിൽ ചികിത്സ തേടിയത്. \nഎന്നാൽ ചില മരുന്നുകൾക്ക് അലർജിയുണ്ടെന്ന് കണ്ടതിനാലാണ് കിടത്തി ചികിത്സയക്ക് വേണ്ടി മാറ്റിയത് എന്നാൽ ചില മരുന്നുകൾക്ക് അലർജിയുള്ളതിനാൽ ആദ്യം കുറിച്ച ഇൻജക്ഷൻ കൊടുത്തിരുന്നില്ലന്നും പിന്നീട് വാർഡിലേക്ക് മാറ്റുകയായിരുന്നുവെന്നും ബന്ധുക്കൾ പറഞ്ഞു. ഇന്നലെ രാവിലെ അൾട്രാസൗണ്ട് സ്‌കാൻ ചെയ്തതിൽ കുഴപ്പമൊന്നുമില്ലെന്ന് ഡോക്ടർ അറിയിച്ചിരുന്നു.\nപിന്നാലെ വൈകിട്ടു വാർഡിൽ നിന്ന് ഇൻജക്ഷൻ നൽകിയതോടെ സരോജിനി അസ്വസ്ഥത പ്രകടിപ്പിച്ചുവെന്നാണ് പരാതി. ഉടനെ ഡോക്ടർമാരെത്തി സരോജിനിയെ തീവ്രപരിചരണ വിഭാഗത്തിലേക്കു മാറ്റിയെങ്കിലും രക്ഷിക്കാനായില്ല. സരോജിനിയുടെ മരണം സംബന്ധിച്ചു മകൾ എം.എസ്.ബിന്ദു മെഡിക്കൽ കോളജ് പൊലീസിലും ആശുപത്രി അധികൃതർക്കും പരാതി നൽകി.\nസരോജിനിക്കു നിലവിൽ കൊടുത്തുകൊണ്ടിരിക്കുന്ന മരുന്നുകളും ഇൻജക്ഷനും മാത്രമാണ് ആശുപത്രിയിൽ പ്രവേശിപ്പിച്ച ദിവസം മുതൽ കൊടുക്കുന്നതെന്നും മരുന്നുകളൊന്നും മാറിക്കൊടുത്തിട്ടില്ലെന്നും ആശുപത്രി അധികൃതർ വ്യക്തമാക്കി\nComplaint of relatives death kozhikode kozhikode medical college medicine was changed and injected\nതിരുവനന്തപുരം നികുതി വെട്ടിപ്പ് കേസിൽ ആദ്യ അറസ്റ്റ്; ഒളിവിലായിരുന്ന ജീവനക്കാരൻ പോലീസ് പിടിയിൽ; സൂപ്രണ്ട് അടക്കമുള്ള ഉദ്യോഗസ്ഥർ ഇപ്പോഴും ഒളിവിൽ


ബ്രസീലിലെ അണക്കെട്ട് ദുരന്തം: നടുക്കുന്ന ദൃശ്യങ്ങള് പുറത്ത്, വീഡിയോ - Samakalika Malayalam\nബ്രസീലിലെ അണക്കെട്ട് ദുരന്തം: നടുക്കുന്ന ദൃശ്യങ്ങള് പുറത്ത്, വീഡിയോ\nBy സമകാലികമലയാളം ഡെസ്‌ക് | Published: 06th February 2019 06:00 AM |\nLast Updated: 06th February 2019 06:00 AM | A+A A- |\nബ്രുമാഡിന്‍ഹോ: ബ്രസീലില് അണക്കെട്ട് തകര്‍ന്നുണ്ടായ അപകടം നടുക്കത്തോടെയാണ് ലോകം കേട്ടത്. സംഭവം നടന്ന് ഒരാഴ്ച പിന്നിടുമ്പോള് അണക്കെട്ട് തകരുന്നതിന്റെ ദൃശ്യങ്ങള് പുറത്തുവന്നിരിക്കുകയാണ്. ജനുവരി 25നാണ് തെക്ക് കിഴക്കന് ബ്രസീലില് സ്ഥിതി ചെയ്യുന്ന അണക്കെട്ട് പൊട്ടി തകര്‍ന്നത്.\nബ്രുമാഡിന്‍ഹോ നഗരത്തിനോട് ചേര്‍ന്നുള്ള സ്വകാര്യ ഖനന കമ്പനിയായ വലെയുടെ നിയന്ത്രണത്തിലുള്ള അണക്കെട്ടാണ് തകര്‍ന്നത്. അണക്കെട്ട് തകരുന്നതിന്റെ ദൃശ്യങ്ങള് സോഷ്യല് മീഡിയയില് ഇപ്പോള് വ്യാപകമായി പ്രചരിക്കുകയാണ്. അണക്കെട്ടില് നിന്നും ചെളി ഒഴുകിയെത്തുന്നത് വീഡിയോയില് കാണാം. പ്രദേശവാസികളാണ് അണക്കെട്ട് പൊട്ടിയൊലിക്കുന്നതിന്റെ ദൃശ്യങ്ങള് മൊബൈല് ക്യാമറകളില് പകര്‍ത്തിയത്.\nഅപകടത്തില് 121 പേരുടെ മൃതദേഹങ്ങളാണ് ഇതുവരെ കണ്ടെത്തിയത്. അതേസമയം കാണാതായി 200 പേര്‍ക്കായുള്ള തിരിച്ചല് ശക്തമാക്കി. പ്രസിഡന്റിന്റെ നിര്‍ദേശപ്രകാരം 1000 ട്രൂപ്പ് സൈനികരാണു പ്രദേശത്തു രക്ഷാപ്രവര്‍ത്തനത്തില് ഏര്‍പ്പെട്ടിരിക്കുന്നത്.\nഅപകടത്തില് വ്യാപക നാശനഷ്ടമാണ് ഉണ്ടായത്. നിരവധി വീടുകളും വാഹനങ്ങളും വെള്ളത്തില് ഒഴുകിപോയി. ബ്രസീലിന്റെ ചരിത്രത്തിലെ ഏറ്റവും വലിയ പരിസ്ഥിതി ദുരന്തമാണിത്. 42 വര്‍ഷം പഴക്കമുള്ള ഡാമാണു തകര്‍ന്നത്. 282 അടിയായിരുന്നു ഇതിന്റെ ഉയരം. ഡാമിന്റെ സുരക്ഷാ പരിശോധനകള് അടുത്തിടെ നടത്തിയിരുന്നതായാണ് അധികൃതര് വ്യക്തമാക്കുന്നത്.\nbrazil അണക്കെട്ട് നടുക്കുന്ന ദൃശ്യങ്ങള്


ട്രോളുകളിൽ നിറഞ്ഞ് രജനിയും അക്ഷയ് കുമാറും\nചെന്നൈയിലെ ഒരു വലിയ പരിപാടിക്കിടെ രജനികാന്ത് നായകനായി എത്തുന്ന 2.0 ന്റെ വളരെ പ്രതീക്ഷയോടെ കാത്തിരുന്ന ട്രെയിലർ പുറത്തിറങ്ങിയിരുന്നു\nചെന്നൈയിലെ ഒരു വലിയ പരിപാടിക്കിടെ രജനികാന്ത് നായകനായി എത്തുന്ന 2.0 ന്റെ വളരെ പ്രതീക്ഷയോടെ കാത്തിരുന്ന ട്രെയിലർ പുറത്തിറങ്ങിയിരുന്നു. വൻകിട ബജറ്റിൽ ഒരുങ്ങിയ ചിത്രത്തിലെ മുഴുവൻ അഭിനേതാക്കളും സത്യാ സിനിമാസിൽ ട്രെയിലർ3ഡി ഫോർമാറ്റിൽ പ്രദർശിച്ചപ്പോൾ സന്നിഹിതരായിരുന്നു. 3D കാമറകൾ ഉപയോഗിച്ച് നിർമ്മിച്ച ആദ്യത്തെ ഇന്ത്യൻ സിനിമ എന്ന പ്രഖ്യാപനത്തിന് ശേഷം ആരാധകർക്കിടയിൽ വലിയ ആവേശം സൃഷ്ടിച്ചു. അക്ഷയ് കുമാറും പ്രധാന കഥാപാത്രത്തെ അവതരിപ്പിക്കുന്ന ചിത്രത്തിന്റെ ട്രെയിലർ പുറത്തുവന്നിരിക്കുകയാണ്.\n— Ravi Shastree (@adam_styris) November 3, 2018\n— Dr Gill (@ikpsgill1) November 3, 2018\n2010-ൽ പുറത്തിറങ്ങിയ എന്തിരൻ എന്ന ചിത്രത്തിന്റെ രണ്ടാം ഭാഗമായി വരുന്ന ചിത്രത്തിന്റെ ട്രൈലെർ മൂന്നു ഭാഷകളിൽ ആണ് പുറത്തു വന്നത്. തമിഴ്, തെലുങ്ക്, ഹിന്ദി തുടങ്ങിയ ഭാഷകളിൽ ആണ് ഇത് വന്നത്. ഇപ്പോൾ ചിത്രത്തിലെ ഒരു സീനും എടുത്ത് ആവേശഭരിതർ ആയ ആരാധകർ മീമുകൾ ഒരുക്കുന്നു. രജനിയും അക്ഷയും ആണ് ഈ മീമുകളിൽ നിറഞ്ഞു നിൽക്കുന്നത്. സെൽ ഫോണുകൾ വലിച്ചെടുത്ത് അത് മനുഷ്യരാശിക്ക് എതിരെ ഉപയോഗിക്കുന്ന വില്ലൻ ആയാണ് അക്ഷയ് എത്തുന്നത്. രജനി ചിട്ടി എന്ന റോബോ ആയും വസീഗരൻ എന്ന ശാസ്ത്രജ്ഞൻ ആയും എത്തുന്നു.\n— टीपूडा 🗑 (@AmolDraws) November 3, 2018\n— Professor ngl राजा बाबू 🥳🌈 (@GaurangBhardwa1) November 3, 2018


''എന്റെ വീടിന്റെ മുന്നില് കൂടി മൃതശരീരം കൊണ്ടു...\n''എന്റെ വീടിന്റെ മുന്നില് കൂടി മൃതശരീരം കൊണ്ടുപോകുന്നത് വലിയ വണ്ടികളിലായിരുന്നു''; ഇന്നസെന്റ്\nTuesday 24 March 2020 11:23:02 AM\nരാജ്യം മുഴുവനും കൊറോണ ഭീതിയുടെ നിഴലിൽ നിൽകുമ്പോൾ നാം വ്യക്തിപരമായി എടുക്കുന്ന മുന്നൊരുക്കങ്ങൾ നിർണായകമാണ് എന്ന് നടൻ ഇന്നസെന്റ് പറഞ്ഞു. ഇങ്ങനെ ഒരു ഭീതിയിലുടെ ഇത് ആദ്യമായാണ് കടന്നു പോകുന്നത്. ക്യാന്‍സറിനെ അതിജീവിച്ച വ്യക്തികൂടിയാണ് ഞാൻ. എന്നാല് ഇത് അതുപോലെ അല്ല. ഇത് എല്ലാവരും കൂടി നേരിടേണ്ടി ഒന്നാണ്. നിരീക്ഷണത്തിലുള്ളവര് പുറത്തിറങ്ങുന്നത് മൂലം എന്തൊക്കെ ബുദ്ധിമുട്ടാണ് ഉണ്ടാകുന്നതെന്നും എത്രയോ പേരെയാണ് ശിക്ഷിക്കുന്നതെന്നും അങ്ങനെ ഒരിക്കലും ചെയ്യരുതെന്നും മരണം നമ്മുക്ക് തൊട്ടടുത്ത് വന്ന് നില്‍ക്കുകയാണെന്നും മലയാളികളുടെ ഹാസ്യനടൻ ഇന്നസെന്റ് വ്യക്തമാക്കി.\n'എന്റെ കുട്ടിക്കാലത്ത്, ഏഴോ എട്ടോ വയസ്സുള്ളപ്പോള്, അന്ന് വസൂരി രോഗം പടര്‍ന്നുപിടിച്ചു. എന്റെ വീടിന്റെ മുന്നില് കൂടി മൃതശരീരം കൊണ്ടുപോകുന്നത് വലിയ വണ്ടികളിലായിരുന്നു. ഒരു കുഴിയില് ഒന്നോ രണ്ടോ മൂന്നോ പേരെ കുഴിച്ചിടുന്ന കാലം. ഇന്നത്തെ ക്രൈസ്റ്റ് കോളേജ് ഇരിക്കുന്ന മങ്ങാടിക്കുന്നിലാണ് അവരെ കുഴിച്ചിട്ടത്.\n'അന്ന് വസൂരിപ്പുരയുണ്ടായിരുന്നു. വീടുകളില് ആര്‍ക്കും നോക്കാന് സാധിക്കാത്തവരെ ആ പുരയില് കൊണ്ടെയിടും. വെള്ളം കൊടുക്കാനും മറ്റും ഒരാളെ നിര്‍ത്തും. അവിടെ നിന്നുള്ള കരച്ചില് ദൂരെ വരെ കേള്‍ക്കാമായിരുന്നു. അതുപോലുള്ള കാലഘട്ടങ്ങളിലൂടെ കടന്നുപോയവരാണ് നമ്മളെന്നും അദ്ദേഹം അഭിപ്രായപ്പെട്ടു.\nസര്‍ക്കാര് പറയുന്നത് ആളുകള് അനുസരിക്കണം. കൂട്ടം കൂടരുത്. രോഗം വന്നാല് ഒരാളും രക്ഷപ്പെടുമെന്ന് വിചാരിക്കേണ്ട. പണമുണ്ടെങ്കില്‍പോലും ജീവന് കിട്ടില്ല. കാരണം നമ്മുടെ നാട് വിട്ട് മറ്റെവിടെയും പോകാന് പറ്റാത്ത അവസ്ഥയാണ്. അതുകൊണ്ട് സ്വയം കരുതലാണ് ഏറ്റവും വലിയ സുരക്ഷ ഇന്നസെന്റ് വ്യക്തമാക്കി.\nRead more topics: # The dead body is carried in large carts in front of my house said Innocent\nThe dead body is carried in large carts in front of my house said Innocent


“ഞങ്ങൾക്ക് പോകാൻ മറ്റൊരിടമില്ല, ഇതാണ് ഞങ്ങളുടെ വീട്” ; ജൂതത്തെരുവിലെ കാശ്മീരി വ്യാപാരികൾ – Media Mangalam\n“ഞങ്ങൾക്ക് പോകാൻ മറ്റൊരിടമില്ല, ഇതാണ് ഞങ്ങളുടെ വീട്” ; ജൂതത്തെരുവിലെ കാശ്മീരി വ്യാപാരികൾ\nകൊച്ചി : കോവിഡ് കാലഘട്ടം എല്ലാവരെയും സാമ്പത്തികമായി ഏറെ ബാധിച്ച കാലഘട്ടമായിരുന്നു. പലർക്കും ജോലി നഷ്ടമായി. വില്പനക്കാർക്ക് കച്ചവടം നഷ്ടമായി. ഇങ്ങനെ ഏവരെയും പലരീതിയിൽ കോവിഡ് ബാധിച്ചു. കോവിഡ് ഏറ്റവുമധികം ബാധിച്ചത് ടൂറിസം മേഖലയെയാണ്. യാത്രകൾ നിലച്ചതോടെ ടൂറിസം വ്യവസായത്തെയും അതിനെ ആശ്രയിച്ചു നിന്ന വ്യാപാരികളെയും ഇക്കാലം നഷ്ടത്തിലാക്കി. കൊച്ചി മട്ടാഞ്ചേരി ജൂതത്തെരുവിലെ കാശ്മീരി വ്യാപാരികളുടെ അവസ്ഥ ഇത്തരത്തിൽ പ്രതിസന്ധിയിലാണ്. കടയുടമകൾ മുഴുവൻ വാടക ചുമത്താൻ ആവശ്യപ്പെട്ടതിനാൽ കച്ചവടം ഉപേക്ഷിച്ചു പോകേണ്ട അവസ്ഥയിലാണ് പലരും.\n“സിനഗോഗിലേക്ക് പോകുന്ന വഴിയുടെ ഇരുവശത്തുമായാണ് ഞങ്ങൾ കച്ചവടം ചെയ്യുന്നത്. പകർച്ചവ്യാധി സമയത്ത് ആയിരത്തി ഒരുനൂറോളം കാശ്മീരികൾ കേരളം വിട്ടു. അതിന് ശേഷം ഏകദേശം 16 കുടുംബങ്ങൾ തിരിച്ചെത്തി. ഇവിടെ നിന്ന് തിരികെ പോകാൻ ഞങ്ങൾക്ക് കഴിയില്ല. ഞങ്ങളുടെ കുട്ടികൾ ഇവിടുത്തെ സ്കൂളുകളിലാണ് പഠിക്കുന്നത്. ഞങ്ങളുടെ കടകൾ നശിപ്പിക്കപ്പെടും.” കാശ്മീരി ട്രേഡേഴ്സ് വെൽഫെയർ അസോസിയേഷൻ (KTWA) പ്രസിഡന്റ് സാജിദ് ഘട്ടായി പറഞ്ഞു.\nപകർച്ചവ്യാധി ആരംഭിച്ച ശേഷം വാടകയുടെ അമ്പത് ശതമാനം നൽകിയാൽ മതിയെന്നായിരുന്നു നിയമം. എന്നാൽ, അധികം കാലം കഴിയാതെ ഉടമസ്ഥർ നിലപാട് മാറ്റി. ഇപ്പോൾ 2020 മുതലുള്ള കുടിശികയും അടുത്ത മാസം മുതൽ മുഴുവൻ വാടകയും നൽകണമെന്ന് അവർ ആവശ്യപെടുന്നു. ബിസിനസിൽ യാതൊരു മെച്ചവും ലഭിക്കാത്ത സാഹചര്യത്തിൽ ഈ തീരുമാനം വ്യാപാരികളെ പ്രതിസന്ധിയിലാക്കുകയാണ്. ഇതിനെ തുടർന്ന് ഒരു വ്യാപാരിക്ക് ഒഴിപ്പിക്കൽ നോട്ടീസ് നൽകി എന്നും ഇവർ പറയുന്നു.\n“സംസ്ഥാന സർക്കാർ ഹൗസ് ബോട്ട് ഉടമകളെയും ടൂറിസ്റ്റ് ഗൈഡുകളെയും ടൂറിസം വ്യവസായത്തില്ലേ മറ്റുള്ളവരെയും സഹായിക്കുമ്പോൾ ഞങ്ങളെക്കുറിച്ചു ആലോചിക്കുന്നില്ല. ഞങ്ങൾക്ക് പോകാൻ മറ്റൊരിടമില്ല. ഇതാണ് ഞങ്ങളുടെ വീട്.” സാജിദ് കൂട്ടിച്ചേർത്തു.\nkashmiri traders kochi കൊച്ചി ജൂതത്തെരുവ് മട്ടാഞ്ചേരി\nതടവുകാർ ഇരയായത് ബലാത്സംഗത്തിനും ക്രൂര പീഡനത്തിനും; റഷ്യൻ ജയിലുകളിലെ രക്തം മരവിക്കുന്ന ദൃശ്യങ്ങൾ പുറത്തുവിട്ട് ഗുലാഗു.നെറ്റ്; അന്വേഷണത്തിന് ഉത്തരവിട്ട് അധികൃതർ\nബംഗളുരുവിൽ വ്യാപക റെയ്ഡ്; മുൻ മുഖ്യമന്ത്രി ബി എസ് യെദ്യൂരപ്പയുടെ പിഎ ഉന്മേഷിന്റെ വീട്ടിലും പരിശോധന; മകൻ വിജയേന്ദ്രക്ക് പങ്കാളിത്തമുള്ള സ്ഥാപനങ്ങളിലും ആദായ നികുതി വകുപ്പ്


യൂറോ കപ്പ് ബെല്‍ജിയം ഇന്ന് റഷ്യയെ നേരിടും - Express Kerala\nമോസ്‌കോ: യൂറോ കപ്പില് ഇന്ന് വാശിയേറിയ പോരാട്ടം. ശക്തരായ ബെല്‍ജിയം റഷ്യയെ നേരിടും. ഗ്രൂപ്പ് ബിയിലെ കരുത്തരായ ബെല്‍ജിയത്തിന് ഇന്ന് റഷ്യ ഭീഷണിയായേക്കുമെന്നാണ് വിലയിരുത്തല്. ലോക ഒന്നാം നമ്പര് ടീമായ ബെല്‍ജിയത്തിന് മല്‍സരത്തിന് മുന്നോടിയായി വന് തിരിച്ചടിയാണ് ലഭിച്ചത്.\nലോകത്തിലെ ഏറ്റവും മികച്ച മധ്യനിര താരങ്ങളിലൊരാളായ മാഞ്ചസ്റ്റര് സിറ്റിയുടെ കെവിന് ഡി ബ്രൂണി ഇന്ന് ടീമിനൊപ്പമുണ്ടാവില്ല. പരിക്കിന്റെ പിടിയിലൂള്ള താരം പൂര്‍ണ്ണ ഫിറ്റ്‌നെസ് കൈവരിച്ചിട്ടില്ല. സെന്റ് പീറ്റേഴ്‌സ്ബര്‍ഗില് ഇന്ത്യന് സമയം രാത്രി 12.30നാണ് മല്‍സരം.\n2018ല് ലോകകപ്പ് ഫൈനലില് ഫ്രാന്‍സിനോട് തോറ്റ ബെല്‍ജിയത്തിന് സെന്റ് പീറ്റേഴ്‌സ്ബര്‍ഗ് സ്റ്റേഡിയത്തില് ഇന്ന് ഭാഗ്യം കനിയുമോ എന്ന് കണ്ടറിയാം. 2018ല് സ്‌പെയിനിനെ പുറത്താക്കി റഷ്യ ക്വാര്‍ട്ടറില് കടന്നത് ഈ സ്റ്റേഡിയത്തിലാണ്.\nസ്റ്റാര് സ്‌ട്രൈക്കര് റൊമേലു ലൂക്കാക്കു തന്നെയാണ് ബെല്‍ജിയത്തിന്റെ തുരുപ്പ് ചീട്ട്. ഈഡന് ഹസാര്‍ഡും പരിക്കിന്റെ പിടിയിലാണ്. സ്‌ട്രൈക്കര് ആര്‍ട്ടം സ്യുബയാണ് റഷ്യയുടെ പ്രതീക്ഷ. സന്നാഹ മല്‍സരങ്ങളിലെ മികച്ച പ്രകടനവും റഷ്യയ്ക്ക് തുണയാവും.\nതോല്‍വിക്ക് ശേഷം ആദ്യ പ്രതികരണവുമായി ക്രിസ്റ്റ്യാനോ റൊണാൾഡോ


തനിക്കും സുരേഷ് ഗോപിക്കും മാത്രം ട്രോള്, എന്ത് കൊണ്ട് മമ്മൂട്ടിയെ വിമർശിക്കുന്നില്ല; ചോദ്യങ്ങളുമായി കൃഷ്ണകുമാർ - metromatinee.com Lifestyle Entertainment & Sports\nരഷ്ട്രീയത്തിൽ വ്യക്തമായ കാഴ്ചപ്പാടുണ്ട് നടൻ കൃഷ്ണകുമാറിന്. എന്‍ഡിഎ സര്‍ക്കാരിനോട് തനിക്ക് താൽപര്യമെന്നും മോദി തനിക്ക് വളരെ ഇഷ്ടപ്പെട്ട പ്രധാനമന്ത്രി ആണെന്നുമായിരുന്നു താരം പറഞ്ഞത്. ഇതിന് പിന്നാലെ നിരവധി സൈബർ ആക്രമണങ്ങൾ കൃഷ്ണകുമാറിന് നേരിടേണ്ടി വന്നു.\nഇപ്പോൾ ഇതാ രാഷ്ട്രീയ നിലപാടിന്റെ പേരില് എന്തുകൊണ്ട് മമ്മൂട്ടിയെ വിമര്‍ശിക്കുന്നില്ലെന്ന് കൃഷ്ണകുമാര്. തനിക്കും സുരേഷ് ഗോപിക്കും മാത്രമാണ് ട്രോള്. എന്തുകൊണ്ട് മമ്മൂട്ടിയെ വിമര്‍ശിക്കുന്നില്ലെന്നാണ് അദ്ദേഹം ചോദിക്കുന്നത്. ട്വന്റി ഫോറിനോടായിരുന്നു കൃഷ്ണകുമാറിന്റെ പ്രതികരണം. രാഷ്ട്രീയത്തില് സജീവമാകാനാണ് തന്റെ തീരുമാനമെന്നും അദ്ദേഹം വ്യക്തമാക്കി.\nകൃഷ്ണകുമാറിനെ സ്ഥാനാര്‍ത്ഥിയാക്കുന്നതിനെ കുറിച്ചുള്ള ചര്‍ച്ചകള് പുരോഗമിക്കുന്നതിനിടെയാണ് അദ്ദേഹത്തിന്റെ പ്രതികരണം. ബിജെപി ആവശ്യപ്പെട്ടാല് നിയമസഭ തിരഞ്ഞെടുപ്പില് മത്സരിക്കുന്ന കാര്യത്തില് തീരുമാനമെടുക്കും. വിമര്‍ശനങ്ങള് മുഖവിലക്കെടുക്കുന്നില്ലെന്നും അദ്ദേഹം പറഞ്ഞു.\nഅതേസമയം വരാനിരിക്കുന്ന നിയമസഭാ തിര‍ഞ്ഞെടുപ്പില് സുരേഷ് ഗോപിയേയും കൃഷ്ണകുമാറിനേയും തിരുവനന്തപുരത്ത് മത്സരിപ്പിക്കാനുള്ള തയ്യാറെടുപ്പിലാണ് ബിജെപി എന്ന് റിപ്പോര്‍ട്ടുകളുണ്ട്. ഈ സാഹചര്യത്തിലാണ് താന് രാഷ്ട്രീയത്തില് സജീവമാകാന് തീരുമാനിച്ച വിവരം കൃഷ്ണകുമാര് പങ്കുവെച്ചത് കെ സുരേന്ദ്രന്, കുമ്മനം, എ എന് രാധാകൃഷ്ണന്, എം ടി രമേശ്, സന്ദീപ് വാര്യര്, സി കൃഷ്ണകുമാര് എന്നിവര് എ പ്ലസ് മണ്ഡലങ്ങളിലാകും മത്സരിക്കുക.\nഅഭ്യൂഹങ്ങൾക്ക് വിരാമം ബിഗ് ബോസ്3മത്സരാർത്ഥിയായി റിമി? കട്ട സപ്പോർട്ടുമായി ഷിയാസ്, മറുപടിയുമായി റിമി ടോമി!


കിലുക്കാംപെട്ടി: July 2010\nഒന്നു കൂടെ കാണണം..\nകുട്ടിക്കാലത്തു ഓടിച്ചാടി നടന്ന ഇടവഴികളിലെല്ലാം കുട്ടിത്തം മാറാത്ത മനസ്സുമായി ഒന്നുകൂടെ നടക്കണം. ഓര്‍മ്മകള് കൂട്ടത്തോടെ ചുറ്റിലും നിരന്നു. അവധി ദിവസങ്ങളില് അച്ഛന്റെ വിരലില് തൂങ്ങി നടക്കാനിറങ്ങുന്നതും, അച്ഛന്റെ സുഹൃത്ത് രാമേട്ടന്റെ ചായക്കടയുടെ മുന്‍പിലുള്ള ബെഞ്ചിലിരുന്നു ചൂടു ചായ കുടിക്കുന്നതും, കൂട്ടത്തില് സ്നേഹിതന്റെ മകനു രാമേട്ടന് സ്നേഹത്തോടെ വാഴയില കീറില് തന്ന ചൂടു ഇഡ്ഡലിയും, തേങ്ങ ചമ്മന്തിയും,എല്ലാം എല്ലാം ഒരിക്കല് കൂടി അനുഭവിക്കണം എന്നൊക്കെ കരുതിയാണ് നാട്ടില് എത്തിയത്. പഴയനാടല്ല മാറ്റം വന്നു കാണും എന്നൊക്കെ പ്രതീക് ഷിച്ചിരുന്നു. എങ്കിലും ഇത്രവലിയ മാറ്റം പ്രതീക്ഷിച്ചിരുന്നതേയില്ല.\nടാറിട്ട റോഡുകളും കൊണ്‍ക്രീറ്റു കെട്ടിടങ്ങളുമൊക്കെ വന്നുയെങ്കിലും ഭൂമിശാസ്ത്രപരമായ ഘടനക്കു വലിയ മാറ്റം കണ്ടില്ല. പിറ്റേ പ്രഭാതത്തില് നടക്കാനിറങ്ങിയ ഞാന് നേരേപോയത് രമേട്ടന്റെ ചായ പീടിക ഇരുന്നയിടത്തേക്കാണ്. അവിടെകൂറ്റന് ഒരു ഹോട്ടൽ...\nഅച്ഛന് തുടങ്ങി വച്ച ചെറിയ ചായക്കട ഇത്ര വളരെ വളര്‍ത്തിയ രാമേട്ടന്റെ മക്കളോട് ബഹുമാനം തോന്നി. ഉള്ളിലേക്കു കടന്ന ഞാന് കണ്ടത് സ്വീകരണമുറിയില് തന്നെ രാമേട്ടന്റെ വലിയ ഒരു പടം അലങ്കരിച്ചു വച്ചിരിക്കുന്നതാണ്. സ്നേഹം തുളുമ്പുന്ന ആ പടത്തിന്റെ കണ്ണുകളിലേക്കു നോക്കിയപ്പോള് "കഴിച്ചിട്ടു പോകാം മോനേ" എന്നു പറയുന്നതായി തോന്നി. ഞാന് നേരെ റെസ്റ്റോറെന്റിലേക്കു പോയി. അതിമനോഹരം. വെള്ളവിരിപ്പിട്ട് മൂടിയ മേശകളും അതിന്മേല് പൂ പാത്രങ്ങളും പൊക്കം കൂടിയ ചാരുള്ള കസേരകളും എല്ലാം ഭംഗിയായി വച്ചിരിക്കുന്നു.\nഎന്നേ കണ്ടതും തൂവെള്ള വസ്ത്ര ധാരിയായ സേവകന് ഓടി വന്നു.\n"ഇരിക്കണം സര് ", ഇരുന്നു.\n"എന്താണ്സര് കഴിക്കാൻ ?"\nഅയാള് വിഭവങ്ങളുടെ ഒരു നീണ്ട പട്ടിക തന്നെ പറഞ്ഞു. അതൊന്നും ശ്രദ്ധിച്ചില്ല ഞാൻ.\nഅയാള് അടുക്കളയിലേക്കും ഞാന് കൈ കഴുകാനും പോയി. കൈ കഴുകി തിരികെ തീന് മേശക്കു മുന്നിലെത്തിയ ഞാന്‍കണ്ടത് പൂ പോലത്തെ ഇഡ്ഡലികള് സുന്ദരമായ വെള്ളപാത്രത്തില് എന്നെയും കാത്തിരിക്കുന്നു. ഒന്നുമാത്രം മനസ്സിലായില്ല. ഇരുവശത്തും രണ്ട് ആയുധങ്ങള് 'കത്തിയും മുള്ളും' ഒന്നു സംശയിച്ചു.\nഇതു കൊന്നു തിന്നേണ്ട സാധനം വല്ലതും ആണോ?കഴിക്കാതെ അതിനേ നോക്കി ഇരുന്നു. കഴിക്കാതിരുന്ന എന്നേ കണ്ടിട്ടു സേവകന് ഓടി വന്നു, "എന്താണു സര് കഴിക്കാത്തത്?" ഭവ്യതയോടെ ചോദിച്ചു.\nവിഷമത്തോടെ ഞാന് ചോദിച്ചു...\n' ഇതു ഇഡ്ഡലി തന്നെ അല്ലേ?"... "അതെ" അയാൾ സംസാരം തുടര്‍ന്നു.\n"ഇപ്പോള് എല്ലാം തനിനാടന് രീതിയില് ആണല്ലോ എല്ലാര്‍ക്കും പ്രിയം. സാറിനു വിദേശ ആഹാരം വല്ലതും വേണേല് വേഗം തയ്യാറാക്കാം".\nഞാന് പറഞ്ഞു "വേണ്ട, ഇത്ര സാധുവായ ഇഡ്ഡലിക്കിരുപുറവും ആയുധങ്ങള് കണ്ടപ്പോള് ഒരു സംശയം തോന്നി, കൊന്നു തിന്നണ്ട വല്ലതും ആണോ നമ്മുടെ ഇഡ്ഡലിയുടെ രൂപത്തില് ഉണ്ടാക്കി വച്ചിരിക്കുന്നത് എന്ന്".\nഎന്റെ സംശയം കേട്ട് അയാളുടെ മുഖത്ത് അര്‍ത്ഥം മനസ്സിലക്കാന് പറ്റാത്ത ഒരു ചിരി കണ്ടു.\n"അതാണു സര് ഇപ്പോളത്തെ ഒരു സ്റ്റൈൽ!"\nഎന്നു പറഞ്ഞു സേവകന് അവന്റെ തിരക്കുകളിലേക്കു മടങ്ങി.\nഞാന് സാവധാനം ആ ആയുധങ്ങളെ ഒരു വശത്തേക്കു മാററി വച്ചു. ആയുധങ്ങള് കൊണ്ടുള്ള വെട്ടും കുത്തും പ്രതീക്ഷിച്ച് നിസ്സഹായതയോടെ ഇരുന്നിരുന്ന പാവം ഇഡ്ഡലികളെ എന്റെ കൈകള് കൊണ്ട് ഒന്നു തൊട്ടു.\nരോമകൂപങ്ങള് ഒന്നും ഇല്ലതെയിരുന്നിട്ടും അവയെല്ലാം രോമാഞ്ചം കൊള്ളുന്നതു ഞാന് കണ്ടു.\nഅത് എന്റെ ഭക്ഷണം ആണന്നു മറന്നുപോയ ഞാന് സ്നേഹത്തോടെ അവയെ തലോടിക്കൊണ്ടേയിരുന്നു.........\n(പ്രവാസി എന്ന അപരനാമം ഒഴിവായിക്കിട്ടിയ സന്തോഷത്തില് പ്രവാസകാലത്തു എഴുതിയ ഈ കഥ ഒരിക്കല്‍ക്കൂടി .....പുനര്‍വായനക്കു നിര്‍ബ്ബന്ധിക്കുന്നതു ഔചിത്യം അല്ല എന്നറിയാം എന്നാലും ......)\nPosted by ഉഷശ്രീ (കിലുക്കാംപെട്ടി) at 7:27 AM 22 comments: